text:
অরথ্রাইটিস
কাখল অসিদা অরথ্রাইটিস থোকহল্লকপগী মরম, লাইওং অমসুং মেনেজমেন্টকীদমক্তা পাংথোক্কদবা থবকশীংগী মতাংদা নৈনরি।
অরথ্রাইটিস হায়বসি করিনো?
অরথ্রাইটিস হায়বগী অর্থদি “শরু তাং (joint) অমা পোমদুনা নাবা (inflammation)” হায়বনি। শরু তাংশীং চপ তিংবা (Stiffness) অমসুং পোমথোকপা (swelling) য়াউগনি। অরথ্রাইটিসকী মনুংদা তোঙান-তোঙানবা রিয়ুমেটিককী লায়না (rheumatic diseases) 100দগী হেন্না য়াউই অমসুং মসিগী মনুংদা খ্বাইদগী কমন ওইরিবসি ওষ্টিওঅরথ্রাইটিস (osteoarthritis) হায়রিবা লায়না অসিনি। য়াম্না তোইনা উবা ফংবা অরথ্রাইটিসকী অতৈ মওংশীংগী মনুংদা রিয়ুমেতোইদ অরথ্রাইটিস, লুপুস, ফিব্রোমিয়ালজিয়া (fibromyalgia) অমসুং গাউট অসিনি। কমন ওইবা লাইওংশীংগী মনুংদা শরুশীংদা নত্ত্রগা মসিগী অকোয়বদা নাবা, চিকপা, চপ তিংবা অমসুং পোমখৎপসিনি। রিয়ুমেতোইদ অরথ্রাইটিস অমসুং লুপুসকুম্বা অরথ্রাইটিসকী মওং খরনা ওর্গান কয়া শোকহন্দুনা লাইওং কয়া থোকহল্লকপা য়াই। অরথ্রাইটিস অসি চহি 65 নত্ত্রগা মসিগী মথক্কী মীওইশীংদা হেন্না তোইনা নারবসু, চহি মখল কয়াগী মীওইশীংদা (অঙাংশীংসু য়াউনা) নাহনবা য়াই। অরথ্রাইটিসনা শোকহল্লবা মীওইশীংগী শরুক অহুম থোকপগী অনিমুক্তি চহি 65দগী হন্থবা মীওইশীংনি। অরথ্রাইটিস অসি চহিগী কাংলুপ খুদিংমক্কী মীওইশীংদা য়েংলগদি, মসি নুপাদগী (18.7%) নুপীদনা (24.3%)) হেন্না নাই অমসুং মসিনা জাতি-বিজাতি পুম্নমক্কী মীওইশীংবু শোকহল্লি। অরথ্রাইটিস অসি নোর্মেল ওইনা লুম্বা নত্ত্রগা লুম্বা হন্থবা মীওইশীংদগীদি কা-হেন্না নোইবা (obese) মীওইশীংদনা হেন্না নাই।
অরথ্রাইটিসকী খ্বাইদগী কমন ওইবা মখল অহুমদি মখাগীসিনি:
- রিয়ুমেতোইদ অরথ্রাইটিস (Rheumatoid Arthritis)
- ওষ্টিওঅরথ্রাইটিস (Osteoarthritis)
- গাউট (Gout)
অরথ্রাইটিসকী লাইওংশীং
লাইওংশীংগী মওং অমসুং মফম অসি অরথ্রাইটিস মখল অদুগী মখা পোনগনি। মহৌশানা, অরথ্রাইটিসনা শোকহল্লবা মীওইশীংনা শরু তাং অমা নত্ত্রগা মসিদগী হেনবা মফমশীং অমসুং মসিগী অকোয়বদা নাবা অমসুং চপ তিংদুনা লেং-ওৎপা য়াদবা য়াউই। অরথ্রাইটিসকী লাইওং অসি তপ্না-তপ্না নত্ত্রগা খংহৌদনা লাকপা য়াই। অয়াম্বা মতমদা অরথ্রাইটিস অসি কুম লায়না (chronic disease) ওইগল্লি, মরম অদুনা লাইওংশীং অসি লাক্লগা অমুক মাংখিবা য়াই, নত্ত্রগা মতম শাংনা লৈবসু য়াই।
- শরু তাং অমদা নাবা নত্ত্রগা নারি-নারি তৌবা (প্রেসর পীবা মতমদা নাবা) ফাউরকই অমসুং মদু চৎপা, চৌক্রিদগী হৌগৎপা, ইবা, তাইপ তৌবা, পোৎ অমা পায়বা, মনা-মশীং ককপনচিংবা মতমদা হেন্না নারকপা য়াই।
- শরু তাংদা পোমথোকপা, চপ তিংবা, ঙাংশিনবা, অমসুং/ নত্ত্রগা শাবুং-শাবুং তৌবা।
- মরুওইনা অয়ুক্তা চপ তিংবা (Stiffness) ফাউবা।
- শরু তাংশীং থেক্তোক-থেকচিন য়াদবা।
- শরু তাং লেং-ওৎপা ৱাবা।
- শরু তাংগী ফিভম শোয়বা (Deformity)
- হকচাংগী অরুম্বা হন্থরকপা অমসুং চোকথবা ফাউবা
- অকক্নবা মওং লৈতনা লাইহৌ হৌবা
- ক্রেপিটস (Crepitus) (অরথ্রাইটিসনা নারবা শরু তাংশীংনা লেং-ওৎপা মতমদা মখোল থোকপা)
অরথ্রাইটিসনা নারে হায়বা খংদোকপা (Diagnosis of arthritis)
অরথ্রাইটিসনা নারে হায়বা খংদোকপদা হৌজিক্কী অমসুং হৌখিবদা লৈখিবা লাইওংশীংগী অকুপ্পা মেদিকেল হিষ্টরি অমা লৌবা, ফিজিকেল একজামিনেসন, x-রে, অমসুং ঈগী চাংয়েং তৌবা মথৌ তাগল্লি। মতম অমত্তদা অরথ্রাইটিসকী মওং অমদগী হেন্না নাবগী ওইথোকপসু লৈ।
রিস্ক ফেক্টরশীং
অরথ্রাইটিসকী রিস্ককা অকক্নবা ফেক্টর খরগা লোয়নবা উবা ফংই। অসিগুম্বা রিস্ক ফেক্টরশীং অসিগী মনুংদা খরদি শেমদোকপা য়াই অদুগা খরদি য়াদে।
শেমদোকপা য়াদবা রিস্ক ফেক্টরশীং (Non-modifiable risk factors)
- চহি: অয়াম্বা অরথ্রাইটিসকী মখল থোরকপগী রিস্ক অসি চহি য়ামশিল্লকপগা লোয়ননা হেনগৎলকই।
- নুপা-নুপী কাংলুপ: অরথ্রাইটিসকী অয়াম্বা মখলশীং অসি নুপীশীংদনা হেন্না কমন ওই; অরথ্রাইটিসনা নাবা মীওই পুম্নমক্কী মনুংদা 60%দি নুপীনি। গাউট অসিনা নুপাদা হেন্না কমন ওই।
- পারি-পুরিদগী থংথরকপা (Genetic): অকক্নবা জিন খরদি (Specific genes) রিয়ুমেতোইদ অরথ্রাইটিস (RA), সিষ্টেম লুপুস এরিথেমেতস (SLE), অমসুং এঙ্কিলোসিং স্পোন্দিলাইটিস (ankylosing spondylitis)কুম্বা অরথ্রাইটিসকী অকক্নবা মখলশীংগী অহেনবা রিস্ককা লোয়নৈ।
শেমদোকপা য়াবা রিস্ক ফেক্টরশীং (Modifiable risk factors)
- হকচাংগী অরুম্বা হেনবা অমসুং কা-হেন্না নোইবা (Obesity): হকচাং কা-হেন্না লুম্বনা খুউগী ওষ্টিওঅরথ্রাইটিস (knee osteoarthritis) থোকহল্লক্নবা অমসুং হেঞ্জিন্নবগী মচাক ওইরকপা য়াই।
- শরু তাংদা শোক-পনবা: শরু তাং অমদা শোক-পনবা থোকপনা শরু তাং অদুদা ওষ্টিওঅরথ্রাইটিস থোকহল্লক্নবগী মচাক অমা ওইহনবা য়াই।
- ইনফেক্সন: মাইক্রোবাইএল এজেন্ট কয়ানা শরু তাংশীংদা ইনফেক্ট তৌদুনা অরথ্রাইটিসকী মওং কয়া ওইহল্লকপা ঙম্মী।
- শিনফম: হঞ্জিন-হঞ্জিন্না খুউ কোনশিনবা অমসুং খুউনা ঙাকপগী (squatting) মথৌ তাবা অকক্নবা শিনফম খরদি খুউগী ওষ্টিওঅরথ্রাইটিসনা নাহনবা য়াই।
অরথ্রাইটিসপু কোকহন্নবা করি তৌবা য়াবগে?
- হকচাং খিংনা লৈগদবনি: অরথ্রাইটিসনা শোকহল্লবা মীওইশীংগী ওইনদি, চৎপা, সাইকল থৌবা অমসুং ঈরোইবগুম্বা ফিজিকেল এক্টিভিটিশীং অসিনা নাবা হন্থহনবা অমসুং ফিজিকেল ফঙ্কসন, মেন্তেল হেলথ অমসুং পুন্সিগী মগুন হেনগৎহনবা য়াউনা কান্নবা কয়া ফংহল্লি। চয়োল অমদা য়ামদ্রবদা নুমিৎ 5নিদি মোদরেট ওইবা ফিজিকেল এক্টিভিটি অসি য়ামদ্রবদা মিনট 30দি পাংথোক্কদবনি। নহাক্না মিনট 10 কান্নরগা শাজেল পাংথোকপা য়াই।
- হকশেল ফগদবা হকচাংগী অরুম্বা লৈহন্দুনা নহাক্কী শরু তাংশীংদু ঙাকথোকপা য়াই: হকচাংগী অরুম্বা কন্ত্রোল তৌবা অমসুং শোক-পন থোকহন্দনবা থৌরাং লৌখৎপনা মীওই অমদা ওষ্টিওঅরথ্রাইটিস থোকহল্লকপগী চাং হন্থহনবা ঙম্মী। হকচাংগী অরুম্বা হন্থহনবনসু খুউগী ওষ্টিওঅরথ্রাইটিসনা নাবা অরুম্বা হেনবা মীওইদসু লাইওং হন্থহনবা ঙম্মী। শুপ্নগী পাউন্দ 11খক হন্থহনবনা খুউগী ওষ্টিওঅরথ্রাইটিস নৌনা নাহল্লকপগী চাং হন্থহনবা ঙম্মী অমসুং অরুম্বা খরা (55) হন্থহনবনা নাবা হন্থহনবা অমসুং শোয়নাইবদগী ঙাকথোকপা ঙম্মী।
- ফিজিসিয়ান অমগা তান্নবীয়ু: অরথ্রাইটিস মখল অয়াম্বগী মপুং ফানা নাবা ফহন্নবগী পাম্বৈ লৈত্রবসু, ঙন্না খংদোকহৌবা অমসুং চুনবা মওংগী মেনেজমেন্ট অসি য়াম্না মরুওই। মরুওইনা মসি চিকপা-নাবা মখলগী অরথ্রাইটিসকীদমক্তদি য়াম্না কান্নৈ। খুদম ওইনা হায়রবদা, লায়না-শেমদোক্নবগী (disease-modifying) হিদাক-লাংথকশীং ঙন্না শিজিন্নহৌবনা রিয়ুমেটোইদ অরথ্রাইটিস নাহন্দবদা মতেং পাংই। করিগুম্বা নঙোন্দা অরথ্রাইটিসকী লাইওং লৈরবদি দোক্টরগা তান্নৌ অমসুং নহাক্কী ফিভমদুগা চুনবা মেনেজমেন্ট পায়খৎলু।
- নহাক্কী শরু তাংশীং ঙাক-শেল্লু: শরু তাংদা শোক-পনবা তৌবনা ওষ্টিওঅরথ্রাইটিস থোকহল্লকপা য়াই। শান্ন-খোৎনবা নত্ত্রগা শিনফমনা অশোক-অপন নংহনখিবা মীওইশীং নত্ত্রগা খুউ কোনশিন্দুনা থবক শুবগী শিনফম পায়বা মীওইশীংদা ওষ্টিওঅরথ্রাইটিসনা নাগল্লি। নঙোন্দা ওষ্টিওঅরথ্রাইটিসনা নাবগী রিস্ক লৈহন্দনবগীদমক শরু তাংদা য়ারিবমখৈ শোকহল্লোইদবনি।
মতৌ করম্না অরথ্রাইটিসপু লাইয়েংগদগে?
অরথ্রাইটিসপু লাইয়েংবগী মীৎয়েং অসি নাবা কন্ত্রোল তৌবা, শরু তাং শোক-পনবা হন্থহনবা, অমসুং পুন্সিগী ফঙ্কসন অমসুং ক্বালিটি ফগৎহনবা হায়বসিনি। অরথ্রাইটিসকী লাইয়েংদা মখাগীসিংশী পাংথোকপা য়াই:
- হিদাক-লাংথক পীজবা।
- নন-ফার্মাকোলোজিক থেরাপিশীং।
- ফিজিকেল নত্ত্রগা ওক্যুপেসনেল থেরাপি।
- স্প্লিন্ট নত্ত্রগা শরু তাং ঙাক্নবা পোৎশকশীং (joint assistive aids)।
- পেসেন্ট এজুকেসন অমসুং সপোর্ট।
- হকচাংগী অরুম্বা হন্থহনবা।
- সর্জরি।
মওং চুম্বা মেনেজমেন্ট অমসুং ইফেক্টিভ ওইবা লাইয়েংনা অরথ্রাইটিসনা নাবা মীওইশীংবু নুংঙাই-য়াইফনা লৈহনবদা মতেং পাংই।
- অরথ্রাইটিসকী মরমদা খংজিনবা: অরথ্রাইটিস হায়রিবা লায়না অসিগী অমসুং মেনেজমেন্টগী মরমদা খংজিনবনা ফিভম শোয়বা (deformities) অমসুং অতৈ কমপ্লিকেসনশীংদগী ঙাকথোকপা ঙম্মী।
- ঈ টেষ্ট তৌদুনা অমদি x-রেগী মতেংনা অরথ্রাইটিসবু মোনিটর তৌগদবনি।
- দোক্টরনা তাকপা মতুংইন্না হিদাক-লাংথক চাং নাইনা চাগদবনি।
- হকচাংগী অরুম্বা কন্ত্রোল তৌগদবনি।
- অফবা চিঞ্জাক চাগদবনি।
- দোক্টরনা তাকপা মতুংইন্না হকচাং-শাজেল চাং নাইনা তৌগদবনি।
- হকচাং শাজেল চাং নাইনা তৌদুনা অমসুং রিলাক্সেসন টেক্নিকশীং শিজিন্নদুনা, মতিক চানা পোত্থাদুনা অমদি নহাক্কী থবক অদু প্লান তৌদুনা পুক্নিং ৱাবা (stress) অমসুং চোকথবদগী ঙাকথোক্কদবনি।
- যোগা অমসুং অতৈ অলটরনেটিভ থেরাপিশীংনা হিদাক শিজিন্নবগী কান্নবদা হেন্না মপুং ফাহল্লি হায়না সাইন্সনা পুথোকখ্রে।
করিগুম্বা হকচাং শাজেল তৌরিঙৈদা অনাবা ফাউরক্লবদি করি তৌগদগে?
অরথ্রাইটিসনা শোকহল্লবা মীওইশীংনা হকচাং শাজেল তৌরীঙৈদা অমদি তৌবা লোয়রবা মতুংদা শরু তাং অমসুং অকোয়বদা লৈরিবা মসলশীংদা খরা নাবা নত্ত্রগা চিকপা ফাউবা হায়বসি নোর্মেলনি। মসি এক্সরসাইজ প্রোগ্রাম অমা হৌবগী অহানবা চয়োল 4 দগী 6 ফাউবদা মরুওইনা থোক্কল্লি। অদুম ওইনমক, অরথ্রাইটিসনা নাবা মীওই অয়াম্বদি এক্সরসাইজ লেপ্তনা তৌবনা মতম শাংনা নাবদগী ফবা ঙমগল্লি। এক্সরসাইজ তৌরিঙৈদা অমসুং লোয়রবা মতুংদা অনাবা খাঙনবগী পাংথোকপা য়াবা থবক খরা মখাদা পীরি:
- নাবা ফাউবদু খরা ফগৎত্রিবা ফাউবা ফ্রিক্বেন্সি (চয়োল অমদা নুমিৎ মশীং) নত্ত্রগা মতম (সেসন অমদা লৈবা মতমগী চাং) হন্থহন্দুনা নহাক্কী এক্সরসাইজ প্রোগ্রামদু শেমদোক-শেমজিন তৌ।
- শরু তাংশীংদা শাফু পীবা হন্থনবা এক্সরসাইজ মখল অদু হোংদোকপা - খুদম ওইনা হায়রবদা ৱাকিংদগী ৱাটর এরোবিকতা ওন্থোকপীবা য়াই।
- এক্সরসাইজ তৌরিঙৈ অমসুং লোয়রবা মতমদা মওং চুম্না হকচাং শাগৎহনবা অমসুং ঈংথহনবা তৌগদবনি।
- মরাং কায়না চাউবা মফমদা এক্সরসাইজ তৌগদবনি – এক্সরসাইজ তৌরিঙৈদা নহাক্না ৱারি-ৱাতাই অমা তৌবা য়াবা মফমদা পাংথোক্কদবনি।
- চপ-চাবা অমসুং খোংদা নুঙাইগদবা খোংউপ ওইনা তোংবীগদবনি।
নহাক্কী হেলথ কেয়র প্রোভাইদরদা নহাক্না য়েংহনগদবা খুদমশীং:
- য়াম্না কন্না, চিক-চিক লাউনা অমসুং লেপ্তনা নাবা ফাউরক্লবা।
- নহাক্কী খোংদু থাবা (limp) ঙম্লক্তবা মওংদা নারক্লবা।
- এক্সরসাইজগী মতুংদা পুং 2দগী হেন্না নারক্লবা নত্ত্রগা অহিংদা হেন্না নারক্লবা।
- অনাবদু পোত্থাবা, হিদাক-লাংথক, নত্ত্রগা অশাবা/ অঈংবা পেকশীংনা ফবা ঙম্লক্ত্রবা।
- পোমথোকপা য়াম্না হেল্লক্লবা নত্ত্রগা নহাক্কী শরু তাংশীংদু “শাবা” নত্ত্রগা ঙাংলক্লবা।
সোর্স: দিরেক্টোরেট ওফ মেদিকেল এজুকেসন


c: text/html

text:
খুঙ্গংগী লায়রবা কোকহনবা
সেক্সন অসিনা খুঙ্গংগী লায়রবা কোকহনবগা মরি লৈনবা আইনশীং, স্কিমশীং, পোলিসিশীং, এক্টশীং অমসুং ইনষ্টিট্যসনশীং কোনশিল্লি।
- মিনিষ্ট্রি ওফ রুরেল দিভেলপমেন্ট
- তোপিক অসিদা মিনিষ্ট্রি ওফ রুরেল দিভেলপমেন্ট অমসুং মসিগী দিভিজনশীংগা মরি লৈনবা মখল-মখা কয়াগী ইনফোর্মেসনশীং নৈনরি।
- স্কিমশীং–দিপার্টমেন্ট ওফ রুরেল দিভেলপমেন্ট
- সেক্সন অসিনা দিপার্টমেন্ট ওফ রুরেল দিভেলপমেন্টগা মরি লৈনবা মরুওইবা স্কিমশীং কোনশিল্লি।
- স্কিমশীং – দিপার্টমেন্ট ওফ লেন্দ রিসোর্সশীং
- সেক্সন অসিদা স্কিমশীং-দিপার্টমেন্ট ওফ লেন্দ রিসোর্সশীংগা মরি লৈনবা স্কিমশীং য়াউই।
- প্রধান মন্ত্রি খানিজ ক্ষেত্র কল্যান যোজনা
- তোপিক অসিনা PMKKKY স্কিমগী পান্দমশীং অমসুং গাইদলাইনশীংগী মরমদা ইনফোর্মেসন পীরি।
- প্রধান মন্ত্রি আদর্শ গ্রাম যোজনা
- তোপিক অসিনা প্রধান মন্ত্রি আদর্শ গ্রাম যোজনাগী মতাংদা ইনফোর্মেসন পীরি।

robotstxt: allowed

filter: keep


text:
ইনখৎলক্লিবা অঙাংশীংগী পুক্নিং-ৱাখল নুংঙাইনা থম্বা
তোপিক অসিনা ইনখৎলক্লিবা অঙাংশীংগী পুক্নিং-ৱাখলবু নুংঙাইনা থম্নবগী পাংথোক্কদবা থৌওংশীং পীরি।
ইনখৎলকপা মতম (Adolescence) হায়বসি মীওইবগী পুন্সিদা, হকচাংগী, পুক্নিংগী অমসুং সমাজগী ওইবা অচৌবা অহোংবা লৈরকপা মতম অমনি। অহোংবশীং অসিনা পুক্নিংবু ৱাহনবা অমসুং খোংরাং-খোইশাউনবা পোকহনবা য়াই। চরাংনবা, অৱাবা অমসুং অশাউবা ৱাখলশীং অমসুং পুক্নিংদা ফাউরকপশীং লৈবা হায়বসি ইনখৎলকপা মতমদা থোকপা শরুক অমনি। অদুম ওইনমক, করিগুম্বা ৱাখলশীং অমসুং পুক্নিংদা ফাউরকপশীং (thoughts and feelings) অসিনা মতম শাংনা লৈথরকপা তারবদি, অমসুং মরুওইনা করিগুম্বা মসিনা মীওই অমবু মহাক্কী নোংমগী নোর্মেল এক্টিভিটশীং পাংথোকপদা অপনবা লৈহল্লবদি, মসি পুক্নিং-ৱাখলগী দিসওর্দর (mental disorder) লৈরে হায়বা তাকপা ওইবসু য়াই।
ইনখৎলকপা নহা কয়াদা পুক্নিং চরাংনবা অমসুং পুক্নিং ৱাবগুম্বা প্রোব্লেমশীং লৈবা মরমদগী মখোয়দা নুংঙাইতবা পোকহল্লি। প্রোব্লেমশীং অসিগী ফল ওইনা ইনখৎলক্লিবা নহা খরদি মখোয় মশাদা অশোক-অপন থোকহঞ্জৈ। য়াম্না নুংঙাইতবা অমা ওইনা, মশা মথন্তা শিজবা হায়বসিনা ইনখৎলক্লিবা নহাশীংগী মরক্তা অশি-অনা থোকহন্নবা মরুওইবা মরম অমা ওইরি। অদুম ওইনমক, ইনখৎলক্লিবা নহাশীংনা মখোয়গী পুক্নিং-ৱাখল অদু ফনা লৈনবা খোংথাং কয়া লৌখৎপা য়াই, অমসুং অনাবা অতৈদা তৌবগুম্না, মখোয়গী অকোয়বদা লৈবা মখোয়বু নুংশিবীবা মীওই কয়ানসু মতেং পাংলক্কনি।
পুক্নিং-হকচাংবু নুংঙাইনা থম্নবা ইনখৎলক্লিবা নহাশীংদা পীবা পাউজেলশীং
- ইনখৎলকপা মতম হায়বসি মীওই অমগী পুন্সিদা য়াম্না অচৌবা অহোংবা পুরকপা মতম অমনি। অহোংবশীং অসিনা পুক্নিং ৱাহনবসু য়াই।
- নুমিৎ খুদিংগী, নঙোন্দা পুক্নিং নুংঙাইবা ফাউবা থবকশীং তৌদুনা, নহাক্কা মত চান্নজবা মীওইশীংগা লৈমিন্নবা অমসুং পুক্নিং-ৱাখল ৱাবা হন্থহনবদা মতেং ওইগদবা থবক-ইনখাং খরা তৌদুনা মতম লেনবা।
- মরক-মরক্তা পুক্নিং ৱাবা, নুংঙাইতবা নত্ত্রগা অশাউবা ফাউবা হায়বসি নোর্মেলনি। মরুপ-মপাংশীং, নহাক্কী ইমা-ইপাশীং নত্ত্রগা অতৈ থাজবা য়াবা মীওইশীংগা ৱারি-ৱাতাই শান্নবা হায়বসি য়াম্না কান্নগনি। মখোয়না নঙোন্দা পুক্নিং নুংঙাইহনবা অমসুং সপোর্ট পীগনি, অমসুং সমস্যাশীং শেংনা খংদোকপদা মতেং পাংগনি।
- নঙোন্দা পুক্নিং ৱাবা, নত্ত্রগা ৱাখল চরাংনবা, ৱাখল নুংঙাইতবা নত্ত্রগা অশাউবা লৈরকপা মতমদা, মদুবু কোকহন্নবা পাম্বৈ অমা ওইনা হিদাক মনা, য়ু নত্ত্রগা অতৈ নিশা শিজিন্নরোইদবনি। য়ু অমসুং অতৈ নিশাশীংনা ৱাখল ৱাবা অমসুং ৱাখল চরাংনববু হেন্না শোকচিলহনবা য়াই। নিশাশীং অসিগী হৈনবী থাদোকপা ঙমদবা মীওই (addicted) অমা ওইরকপসু য়াই।
- নঙোন্দা পুক্নিং ৱাবা, নুংঙাইতবা নত্ত্রগা অশাউবা লৈরকপা নত্ত্রগা প্রেসর পীরকপা মতমদা হাথু-হাথুনা নত্ত্রগা খন্থদবা মওংদা থবক তৌরোইদবনি। অসিগুম্বা পুক্নিংদা ফাউরকপশীং অসি থেংননবগীদমক্তা নঙোন্দা মীগা খৎননিংবা নত্ত্রগা মোটোরসাইকল অমা য়াংনা থৌনবা পুক্নিংদা ফাউরকপা য়াই। মসিনা নহাক অমসুং অতৈবুসু অশোক-অপন থোকহন্নবগী মচাক ওইহল্লকপা য়াই।
- করিগুম্বা নঙোন্দা পুক্নিং নুংঙাইতবা, চরাংনবা নত্ত্রগা অশাউবা অসি নুমিৎ খুদিংগী মতম শাংনা ফাউরক্লবা, মরুওইনা করিগুম্বা মখোয় অসিনা নহাক্কী নুংতিগী থবক-থৌরমশীংদা অকায়বা পিরক্লবা (খুদম ওইনা, নহাক্কী স্কুলগী থবক্তা), নত্ত্রগা করিগুম্বা নহাক্না নশামকপু নত্ত্রগা অতৈবু অশোক-অপন থোকহন্নবগী ৱাখল লাক্লবদি, হেলথ ৱার্কর অমদগী মতেং লৌগদবনি।
ইনখৎলক্লিবা নহাশীংগী পুক্নিং-হকচাংবু নুংঙাইনা থম্নবা মমা-মপাশীংদা পীবা পাউজেলশীং
নহাক্না খংজিনবা মথৌ তাবশীং
- ইনখৎলকপা মতম হায়বসি নহা ওইরিবা মীওইশীংনা মনিংতম্বা মপুং-মরৈ ফারবা মীওই অমা ওইবদা চংবা স্কিলশীং তমশিন্নবগী মতম শরুক অমনি। হায়রিবা মতম অসিদা, ইনখৎলক্লিবা নহা কয়াদি মখোয়গী মমা-মপাশীংগী লমজিং-লমতাকশীংবু ইন্দবগুম্না উই, অমসুং মখোয়না চহি নৌরিঙৈদা লৈখিবা মমা-মপাশীংগা নক্না লোয়নবগী মওং অদুদগী লাপথোরকপা উই। মসি মমা-মপাশীংনা য়াবা ঙমদে। অদুম ওইনমক, ইনখৎলক্লিবা নহা পুম্নমক্না, মমা-মপাশীংগী লমজিং-লমতাক অমসুং সপোর্টকী মথৌদি অদুম তাই অমসুং মসিদগী কান্নবা কয়াসু ফংলিবনি। ইমুং অমদা চৎনরিবা লোনচৎ-শাজৎশীংনা নহা ওইরিবা মীওই অমবু পুক্নিং নুংঙাইনবা লৈনবগী পোজিটিভ ওইবা ৱাখল্লোন অমা পীবা ঙম্মী।
- পুক্নিং ৱাবা অমসুং অশাউবা পোকপনচিংবা পুক্নিংগী ঈহুলশীং অসিগা লোয়ন-লোয়ননা, নুংতিগী ওইবা পুন্সিদা লৈরিবা ৱাখলগী চরাংনবা অমসুং নুংঙাইতবশীং অসি মওং চুম্বা লম্বী অমদা লাকশীন্নবা স্কিলশীং, ইনখৎলক্লিবা নহাশীংনা শেমগৎপা মথৌ তাই। মখোয় মশানা থেংনবা ঙমদ্রে হায়বা খংলবদি মখোয়না মখোয়গী মমা-মপাশীংগী মতেং লৌগদবনি হায়বসিমসু খংজিনবা মথৌ তাই।
- থুনা দাইগ্নোস তৌবনা অমসুং মতিক চাবা লাইয়েং পীবনা, পুক্নিং-ৱাখলগী প্রোব্লেমগা শাগোন্নরিবা ইনখৎলক্লিবা মীওই কয়ানা হকশেল ফনা অমসুং মশক থোকপা পুন্সিদা অমুক হন্না লাকপা ঙমগনি।
নহাক্না করি করি পাংথোকপা তাবগে
- নচানুপা নত্ত্রগা নচানুপী অদুগা পাউ ফাউদোক্ননবা কন্না হোৎনগদবনি। মখোয়বু মখোয়গী আশা অমসুং অপাম্বশীং, অকিবা অমদি পুক্নিংদা খল্লিবশীংদু খংমিন্ননবা পুক্নিং থৌগৎকদবনি। মখোয়গী থবক-থৌরমশীং অমসুং মতশীংদা পুক্নিং চংবা উৎপীগদবনি। নহাক্কী ৱাহৈ অমসুং থবক্কী খুত্থাংদা মখোয়বু নহাক্না পুক্নিং চংলি হায়বদু উৎকদবনি। মথৌ তারকপা মতমদা নহাক্না মখোয়বু সপোর্ট তৌনবা মতম চুপ্পদা লেপ্লি হায়বদু মখোয়দা খংহল্লু। ইমুংগী অমসুং কম্যুনিটিগী থবক-থৌরমশীংদা শরুক য়ানবা মখোয়বু পুক্নিং থৌগৎপীগদবনি।
- নহাক্কী নচানুপা নত্ত্রগা নচানুপীদুদা, নুংতিগী ওইবা পুন্সিদা থেংনরিবা ৱাখল ৱাবা অমসুং নুংঙাইতবশীংবু থেংননবা মওং চুম্বা লম্বীশীংগী মতাংদা, হায়বদি মখোয়গী পুক্নিংবু পোত্থাহনগদবা থবক-থৌরমশীং পাংথোকপা, মখোয়গা চান্নবা মীওইশীংগা লোয়নবা, অমসুং ফিজিকেল এক্টিভিটি খরা পাংথোকপনচিংবগী মতাংদা ৱারি-ৱাতাই তৌগদবনি।
- হিদাকমনা, য়ু অমসুং অতৈ নিশাশীংবু, নত্তবা ৱাখল অমসুং পুক্নিংগী ঈহুলশীং ফাথনবা পাম্বৈ অমা ওইনা শিজিন্নবগী খুদোংথীবশীং মখোয়দা খংহনগদবনি। মসিগী মথক্তা, মখোয়না ৱাখল নুংঙাইতবা মতমদা অতোপ্পা মীওইগা ফুনবা নত্ত্রগা খুদোংথীনিঙাই ওইবা মওংদা গারি থৌবনচিংবা থবকশীং পাংথোকপনা মখোয় মশাদতা নত্তনা অতৈ মীওই কয়াদসু অশোক-অপন থোকহনবা য়াই হায়বদু খংহনগদবনি। মখোয় মশানা মখোয়গী প্রোব্লেমশীংদু থেংনবা ঙম্লোয় হায়না মখোয়গী পুক্নিংদা ফাউরবদি অতোপ্পদগী মতেং লৌনবগী মতাংদা মখোয়গা ৱারি-ৱাতাই শাবীগদবনি।
- নহাক্কী নচানুপা নত্ত্রগা নচানুপী অদুগী মওং মতৌ নত্ত্রগা লমচৎ-শাজৎ (mood or behaviour)তা অহোংবা লাকপ্রা হায়বদু কুপ্না য়েংশিনগদবনি। মথা শাবা (পুক্নিং ৱাবা) নত্ত্রগা কোক্কী অনাবা লৈরকপগী কমন ওইবা খুদমশীংগী মনুংদা, তুম্বা-চাবগী মফম-মতম নাইরক্তবা; স্কুল কাবগী চাং নত্ত্রগা মার্ক ফংবা হন্থরকপা; পুক্নিং চংলক্তবা; হৈনিংবা লৈরক্তবা; তোইনা কপকনবা নত্ত্রগা উপাই নত্ত্রগা আশা লৈত্রে হায়না তোইনা ফাউবা উরকপা; পুক্নিং ৱাবা অমসুং লৈতাদবা; শাউদুনতা লৈবা; কোক চিকপা নত্ত্রগা পুক নারে হায়না তোইনা কমপ্লেন্ট তৌবা অমসুং য়ু নত্ত্রগা অতৈ নিশাশীং কা-হেন্না শিজিন্নবা। করিগুম্বা অহোংবশীং অসিগী মনুংদগী অমহেক্তা উরকপা নত্ত্রগা নুমিৎ কয়ানি লৈরক্লবদি, হেলথ ৱার্কর অমদগী মতেং লৌগদবনি।
- করিগুম্বা নহাক্কী নচানুপা নত্ত্রগা নচানুপী অদুনা মশামকপু নত্ত্রগা মী অতৈবু অশোক-অপন থোকহন্নবগী নত্ত্রগা, শিজনবা নত্ত্রগা হাৎনবগী ৱাখল লাকপা উরবদি খুদক্তা হেলথ ৱার্কর অমদগী মতেং লৌগদবনি।
হিদাকমনা, য়ু অমসুং অতৈ নিশাশীং
ইনখৎলকপা মতম হায়বসি খংনিংবা অমসুং চাংয়েং তৌনিংবগী মতম অমনি। ইনখৎলকপা নহা কয়ানা হিদাকমনা, য়ু অমসুং অতৈ নিশাশীং শীজিন্নৈ। মসি মখোয়না তোঙান-তোঙানবা মরমশীং হায়বদি, অহল শানিংবা, মরুপ ওইনবা, মপুং-মরৈ ফারবা মীওইশীংগা মান্নরে উৎনবা, নত্ত্রগা ৱাখল নুংঙাইতবা ফহন্নবা শিজিন্নৈ।
হিদাকমনা, য়ু অমসুং অতৈ নিশাশীং শিজিন্নবনা, ইনখৎলক্লিঙৈ অমসুং মপুং-মরৈ ফারবা মতম অনিমক্তা হকচাং শোকহনবগী ফল (negative health consequences) পীরকপা য়াই।
- হিদাকমনা শিজিন্নবনা খুৎশা, চিনবান অমসুং য়া চুহল্লি। মসিনা শ্বর মনম নমথীহল্লি। মৈখু শিজিন্নবা মীওইশীংদি মশা শোল্লি অমসুং য়াম্না থুনা শ্বর থবেৎ-থবেৎ হোনগল্লি। হিদাক মনাশীংনা অহল ওইশিল্লক্লবা মতমদা, মরুওইনা কেন্সর অমসুং থম্মোইগী লায়না লৈহল্লি।
- চাং য়ামদনা ওইরবসু, য়ু থকপনা ৱাখল খন্থবগী চাং হন্থহল্লি। অতেনবা মতম পরিং অমদা য়ুগী চাং য়াম্না থকপনা ন্যুরোলোজিকেল অমসুং লিভরদা মাং-তাকপা থোকহনবা ঙম্মী।
- কেনাবিস, হিরোইন, এম্ফেটামাইনস নত্ত্রগা কোকেইন শিজিন্নবনা ব্রেইন, লিভর, কিদনি অমসুং লংসপু, অতেনবা অমসুং অশাংবা মতমগী ওইনা শোকহনবা ঙম্মী। নিশা কাপ্পদা য়েত্তুম অমসুং সিরিঞ্জ পুন্না শিজিন্নমিন্নবনা HIV (ঐচআইভি) লৌনবগী চাং হেনগৎহল্লি।
- হিদাকমনা, হিরোইন, এম্ফেটামাইন অমসুং কোকেইনগুম্বা নিশাশীংনা মসিদা তাংজহল্লি। নিশাশীং অসিদা তাংজবনা নুংতিগী ওইবা থবক-থৌরমশীং পাংথোক্নবগী মপাঙ্গল হন্থহল্লি অমসুং মসিনা ইমুংগী অতৈ মীওইশীং, মরুপ-মপাংশীং অমসুং অতৈ মীওইশীংগসু ৱাখল চুশিন্নদবা থোকহল্লি। নিশাদা তাংজবা মীওই অয়াম্বদা, মসি মখোয়গী ইনখৎলকপা মতমদা শীজিন্নখিবদগী ওইগল্লি।
- য়ু নত্ত্রগা অতৈ নিশাশীংগী ময়াই লৈরিঙৈদা মীশীংনা, মখোয়না নোর্মেল ওইবা মতমদা তৌদবা থবক কয়া, হায়বদি খুদোংথীনিঙাই ওইবা মওংদা গারি থৌবা, চিন্না নত্ত্রগা খুৎ য়াউনা খৎন-চৈনবা, নত্ত্রগা প্রোটেক্সন য়াউদনা হক্তিন্নবগী থৌওং অসিনচিংবসি পাংথোক্কল্লি। নিশাশীং অসিগী ময়াইদগী ইনখৎলক্লিবা নহা কয়া গারি থেংজিন্নবনা মরম ওইদুনা শিহল্লি।
ইনখৎলক্লিবা নহাশীংগীদমক্তা পীরিবা পাউজেলশীং
- নহাক্কী অকোয়বদা লৈমিন্নরিবা মীওইশীং, টেলিভিজন্দা উৎলকপা ইমেজ অসিনচিংবনা, হিদাকমনা, য়ু নত্ত্রগা অতৈ নিশাশীং শিজিন্ননবা পীরকপা প্রেসরদা চৎলোইদবনি।
- করিগুম্বা কনাগুম্বা মীওই অমনা নঙোন্দা নিশা শিজিন্ননবা হৌদোরক্লবদি নহাক্কী মরুপ-মপাংশীং, নমা-নপাশীং নত্ত্রগা অতৈ থাজবা য়াবা অহলশীংদা খংহল্লু। মখোয়না নহাকপু নিশাশীংদু শিজিন্নহন্দবদা মতেং পাংগনি।
- করিগুম্বা নহাক্না য়ু নত্ত্রগা অতৈ নিশাশীং শিজিন্নবা হৌরবদি, নহাক্কী মরুপশীং, নমা-নপা নত্ত্রগা অতৈ থাজবা য়াবা অহলশীংদগী মতেং লৌ। নিশাশীংদু শিজিন্নবা তোকহনবদা মখোয়না নহাক্কী নতেং পাংগনি।
- করিগুম্বা নহাক্না ৱাখল খন্থবা ৱাৎহনবা য়ু নত্ত্রগা অতৈ নিশাশীং শিজিন্নরবদি, নহাক্না থাজবা মীওই অমগা শাফবা মফম অমদা শিজিন্নমীন্নৌ। করিগুম্বা নিশাশীং অদু নশা নথন্তা শিজিন্নরবদি ওভরদোজ ওইবা য়াবগী চাং হেল্লি, অমসুং করিগুম্বা নহাক্না শাফদবা মফম অমদা নথন্তা লৈরবদি ক্রাইম নত্ত্রগা ভাইওলেন্সকী ভিক্টিম অমা ওইবা য়াবগী চাংসু হেল্লি।
- করিগুম্বা নহাক্না ৱাখন খন্থবা ৱাৎহনবা য়ু নত্ত্রগা অতৈ নিশাশীং শিজিন্নরবদি মখোয়গী ময়াই লৈরিঙৈদা কার, মোটোরসাইকল নত্ত্রগা বাইসাইকল থৌদনবা হোৎনগদবনি।
মমা-মপাশীংদা পীবা পাউজেলশীং
অদোমনা করি খংবা তাবগে:
- নিশা শিজিন্নবগী অমাংবশীংগী মতাংদা নচানুপা নত্ত্রগা নচানুপীদা ৱাখল-লৌশীং হেনগৎহল্লু, অমসুং মখোয়গী চহি লেঙ্গাগী মীওইশীংনা অমসুং মিদিয়ানা মখোয়দা পীরকপা য়াবা ঈথীলগী মতাংদা খংহন্নবা হোৎনগদবনি, অমদি মখোয়বু নিশাদগী লাপথোক্না লৈহনবদা মতেং পাংবীগদবনি।
- নিশা শিজিন্নরে হায়বা ঙন্না খংদোকপা, মদুগী মথংদা হেলথ ৱার্করশীংনা কাউন্সেলিং তৌবগী থৌওং অসিনা ইনখৎলক্লিবা নহাশীংবু নিশা শিজিন্নবা থাদোকপা নত্ত্রগা মখোয়না থোকহনগদবা অমাংবশীংগী চাং হন্থহনবদা পুক্নিং থৌগৎকনি।
অদোম্না করি তৌবা তাবগে:
- অদোমগী নচানুপা নত্ত্রগা নচানুপী অদুদা হিদাকমনা, য়ু নত্ত্রগা অতৈ নিশাশীং শিজিন্নবনা থোকহনবা অমাংবশীংগী মতাংদা ৱারি শাবীয়ু। মসি ইনখৎলকপা মতমগী অঙনবা শরুক্তা পাংথোকপীয়ু। মখোয়না শিজিন্নবা হৌদ্রিবা ফাউবা ঙাইগনু।
- নচানুপা নত্ত্রগা নচানুপী অদুগা, মখোয়গী চহি লেঙ্গাগী মীওইশীংনা অমসুং মিদিয়াগী ইমেজশীংনা মখোয়বু নিশা শিজিন্নহন্নিংবগী ৱাখল পোকহল্লকপা য়াবশীংদুগী মতাংদা ৱারি-ৱাতাই শান্নবীয়ু। মখোয় মশাগীদমক্তা করিনা খ্বাইদগী হেন্না ফবগে হায়বদু লেপচবগী মরুওইবদু মখোয়দা তাকপীয়ু।
- নহাক্না মখোয়দগী করম্বা লমচৎ-শাজৎ আশা তৌবগে হায়বদু শেংনা খংহল্লু। অদোম ইশাগী লমচৎ-শাজৎনা মখোয়গীদমক্তা ফিদম্নফম ওইহনবীয়ু।
- নচানুপা নত্ত্রগা নচানুপী অদুনা নিশা শিজিন্নরব্রা হায়বদু কুপ্না য়েংশিল্লু। মদুগুম্বা হেক লৈবা উরকপগা, মদু খন্নৌ, অমসুং নখোয় পুনশীন্নদুনা হেলথ ৱার্কর অমদগী মতেং লৌ।
সোর্স : রাষ্ট্রিয়া কিশোর স্বাস্থা কার্য্যক্রম – রিসোর্স বুক বাই মিনিষ্ট্রি ওফ হেলথ এন্ড ফেমিলি ৱেলফেয়র


text:
প্রধান মন্ত্রি বায়া বন্দনা যোজনা
তোপিক অসিনা প্রধান মন্ত্রি বায়া বন্দনা যোজনাগী মতাংদা ইনফোর্মেসন পীরি।
প্রধান মন্ত্রি বায়া বন্দনা যোজনা (PMVVY) অসি চহি 60 অমসুং মসিগী মথক্তা লৈরবা অহল ওইরবা নাগরিকশীংখক্কী ওইনা, মেগী তাং 4, 2017দগী মেগী তাং 3, 2018 ফাউবা ফংগদবা ভারত সরকারনা লাউথোকপা পেন্সন স্কিম অমনি।
স্কিম অসিগী কান্নবশীং
মখাদা পীরিবশীং অসি প্রধান মন্ত্রি বায়া বন্দনা যোজনা (PMVVY)গী মখাদা পীরিবা মরুওইবা কান্নবশীংনি:
- স্কিম অসিনা থাগী ওইনা চহি 10 পীগদবা 8%গী শোয়ফদবা রিটর্ন (assured return) অমা (চহিগী ওইনা 8.30%গা মান্ননা) পীরি।
- পেন্সন অসি পেরিওদ খুদিংগী অরোয়বদা, চহি 10গী পোলিসি টর্মগী মনুংদা, থাগী/ থা অহুমগী/ চহি তংখায়গী/ চহিগী ওইনা পেন্সনর অদুনা পর্চেজ তৌবা মতমদা খনখিবা অদুগী মতুংইন্না পীগনি।
- স্কিম অসি সর্ভিস টেক্স/ GSTদগী কোকই (exempted)।
- চহি 10গী পোলিসি টর্মগী অরোয়বদা পেন্সনর অদুনা হিংলবদি, ফাইনেল পেন্সন ইনষ্টোলমেন্টকা কোন্ননা পর্চেজ প্রাইস অদু পীগনি।
- পোলিসি চহি 3গী (লিক্যুইদিটিগী মথৌ তাবা মেনশিন্নবা) মতুংদা পর্চেজ প্রাইসকী 75% ফাউবগী লোন লৌবা য়াহল্লি। লোনগী ইন্টরেষ্ট অদু পেন্সন ইনষ্টোলমেন্টদগী লৌখৎকনি অমসুং লোন অদুনা ক্লেমগী শেন্দোং (claim proceeds)দগী লৌখৎকনি।
- স্কিম অসিনা মশামক্কী নত্ত্রগা মহাক্কী লোয়নবা নত্ত্রগা লোয়নবীগী ক্রিটিকেল/ টর্মিনেল ইলনেসকী লায়েংনবগীদমক্তা পোলিসিগী মতম লোয়দ্রিঙৈদা তোকপসু য়াহল্লি। অসিগুম্বা পোলিসি মতম লোয়দ্রিঙৈদা তোকপগীদি, পর্চেজ প্রাইসকী 98% দি হন্দোক্কনি।
- চহি 10গী পোলিসি টর্ম মনুংদা পেন্সনর অদু শিরবদি, পর্চেজ প্রাইস অদু বেনিফিসরি অদুদা পীগনি।
- মেক্সিমম পেন্সনগী সিলিং অসি ইমুং অপুনবা অমগীনি, ইমুং অদুদা পেন্সনর, মহাক্কী নুপী নত্ত্রগা নুপা অমসুং দিপেন্দেন্টশীং য়াউগনি।
- গেরেন্টি পীরিবা ইন্টরেষ্ট অমসুং তশেংনা ফংলক্লিবা ইন্টরেষ্ট অনিদুগী মরক্তা লৈবা খেৎনবনা অমসুং এদমিনিষ্ট্রেসনগা মরি লৈনবা চাদিংনা ওইহল্লকপা তাথবা (shortfall) শেনফম অদু ভারত সরকারনা সবসিদি ওন্থোক্কনি অমসুং কোরপোরেসনদা রিইম্বর্স তৌগনি।
ইলিজিবিলিটি কন্দিসনশীং অমসুং অতৈ রেষ্ট্রিক্সনশীং
- মিনিমম এন্ত্রি এজ: চহি 60 (মপুং ফারবা)
- মেক্সিমম এন্ত্রি এজ: লিমিট লৈতে
- পোলিসি টর্ম : চহি 10
- মিনিমম পেন্সন: থা অমদা লুপা 1,000/-
থা অহুমদা লুপা 3,000/-
চহি তংখায়দা লুপা 6,000/-
চহি অমদা লুপা 12,000/-
- মেক্সিমম পেন্সন: থা অমদা লুপা 5,000/-
থা অহুমদা লুপা 15,000/-
চহি তংখায়দা লুপা 30,000/-
চহিদা লুপা 60,000/-
মেক্সিমম পেন্সনগী সিলিং অসি ইমুং অপুনবা অমগীনি, হায়বদি প্লান অসিগী মখাদা ইমুং অমগী ওইনা পোলিসি পুম্নমক্তগী লাকপা পেন্সনগী শেনফম অদুনা মেক্সিমম পেন্সন লিমিট অদুদগী হেল্লোইদবনি। হিরম অসিগী ওইনা ইমুং হায়বসিদা পেন্সনর, মহাক্কী নুপী নত্ত্রগা নুপা অমসুং দিপেন্দেন্টশীং অদু য়াউগনি।
স্কিম অসি ওপরেট তৌনবগী অমত্তা ঙাইরবা প্রিভিলেজ পীরবা লাইফ ইন্সুরেন্স কোরপোরেসন (LIC) ওফ ইন্দিয়াগী খুত্থাংদা ওফলাইন অমসুং ওনলাইন অনিমক্তা স্কিম অসি পর্চেজ তৌবা য়াই। ওনলাইনদা লৈনবগীদমক, http://www.licindia.in/দা চৎপীয়ু।
পর্চেজ প্রাইসগী পেমেন্ট
স্কিম অসি লম্প সম পর্চেজ প্রাইস অমা পীদুনা লৈবা য়াই। পেন্সনর অদুনা পেন্সনগী শেনফম নত্ত্রগা পর্চেজ প্রাইস অদুগী মরক্তগী অমা খন্নবগী ওপশন অমা ফংগনি। পেন্সনগী তোঙান-তোঙানবা মওংগী মখাদা ওইবা মিনিমম অমদি মেক্সিমম ওইবা পর্চেজ প্রাইস অদু মখাদা পীরি:
পেন্সন পেমেন্টকী মওং
পেন্সন পেমেন্টগী মওংশীং অদু থাগী, থা অহুমগী, চহি তংখায়গী অমসুং চহিগী ওই। পেন্সন পেমেন্ট অদু NEFT নত্ত্রগা আধার এনেবল পেমেন্ট সিষ্টেমগী খুত্থাংদা ওইগনি।
পেন্সনগী অহানবা ইনষ্টোলমেন্ট অদু, পেন্সন পেমেন্টগী মওংগী মখা পোন্দুনা হায়বদি, চহিগী, চহি তংখায়গী, থা অহুমগী নত্ত্রগা থাগী ওইনা, মদু লৈবা তাংদগী মথংশিৎনা চহি 1, থা 6, থা 3 নত্ত্রগা থা 1গী মতুংদা পীগনি।
সরেন্দর ভেল্যু
স্কিম অসিনা অকক্নবা ফিভমশীং হায়বদি পেন্সনর অদুনা মশামক্কী নত্ত্রগা মহাক্কী নুপী নত্ত্রগা নুপাগী ক্রিটিকেল/ টর্মিনেল ইলনেস অমহেক্তা লৈরকপদা শেলগী মথৌ তাবা লৈরক্লবদি পোলিসি টর্ম মপুং ফাদ্রিঙৈদা তোকপগী অয়াবা পী। অসিগুম্বা কেসশীংদা পীগদবা সরেন্দর ভেল্যু অদু পর্চেজ প্রাইসকী 98% ওইগনি।
লোন
পোলিসিগী চহি 3 মপুং ফাখ্রবা মতুংদা লোন লৌবগী খুদোংচাবা লৈগনি। মেক্সিমম ওইনা পীবা য়াবা লোন অদু পর্চেজ প্রাইসকী 75% ওইগনি।
লোন এমাউন্টকীদমক লৌগদবা শেন্দোইগী চাং অদু পেরিওদকী মরক্তা লেপকনি। শেনবা চহি 2016-17দা সেঙ্কসন তৌখিবা লোনগীদমক্তদি, এপ্লিকেবল ওইবা ইন্টরেষ্ট রেট অসি চহিদা 10% ওইগনি অমদি মদু লোন অদুগী টর্ম লোয়বা ফাউবদা চহি তংখায়গী মওংদা পীগদবনি।
লোনগী ইন্টরেষ্ট অদু পোলিসি অসিগী মখাদা পীগদবা পেন্সন এমাউন্ট অদুদগী লৌখৎকনি। লোনগী ইন্টরেষ্ট অদু পোলিসি অসিগী মখাদা লৈগদবা পেন্সন পেমেন্টকী ফ্রিক্বেন্সিগী মতুংইন্না তিনশিনগনি (accrue) অমসুং মসি পেন্সন পীগদবা তাং অদুদা পীবা তাই। অদুম ওইনমক, লোনগী লৈহৌরিবা শেনফম অদুদি, পোলিসি অসিদগী তোকপা মতমদা লৈগদবা ক্লেমগী শেনফম অদুদগী লৌখৎকনি।
ফ্রি লুক পেরিওদ (Free Look period)
করিগুম্বা পোলিসি হোল্ডর অমনা পোলিসি অদুগী “টর্ম অমসুং কন্দিসনশীং” অদুদা পেন্দ্রবদি, পোলিসি অদু ফংবা নুমিত্তগী পারগা, ওবজেক্সনশীং অদুগী মরম পীদুনা, মহাক্না পোলিসি অদু নুমিৎ 15নিগী মনুংদা (করিগুম্বা পোলিসি অদু ওনলাইনদা লৈবা ওইরবদি নুমিৎ 30নিগী মনুংদা) হন্দোকপা য়াই।
ফ্রি লুক পেরিওদকী মনুংদা হন্দোক্কদবা এমাউন্ট অদু, ষ্টাম্প দ্যুটিগী চার্জ অমসুং পীখিবা পেন্সনগী শেনফম (করিগুম্বা লৈরবদি) ককহৌরবা মতুংদা ফংবা পোলিসি হোল্ডর অদুনা দিপোজিট তৌখিবা পর্চেজ প্রাইস অদু ওইগনি।
এক্সক্লুজন (কোনশিন্দবা শরুক)
মশা মথন্তা শিজবা: মশা মথন্তা শিজবদা এক্সক্লুজন লৈরোই অমসুং অপুনবা পর্চেজ প্রাইস অদু পীগনি।
সোর্স : LIC


text:
পাকিস্তানগী ময়ুম-মকৈ লৈজদ্রবা মীওইশিংগী মতেং পাংননবগীদমক জনুৱারী, ১৯৪৮দা মতম অদুগী প্রধান মন্ত্রী পন্দিৎ জৱাহরলাল নেহরুগী অপীল মতুং ইন্না মীয়ামগী মতেংদগী প্রধান মন্ত্রী নেস্নেল রিলিফ ফন্দ লিংখৎখি। প্রধান মন্ত্রী নেস্নেল রিলিফ ফন্দ অসি হৌজিক্তি মরু ওইনা ঈচিং-ইচাও, সাইক্লোন অমসুং য়ুহা হাবনচিংবা মহৌশানা থোকহনবা অমাং-অতানা থৱাই মাংহনখ্রবা মীওইশিংগী ইমুং-মনুং অমসুং অচৌবা খুদোংথিবশিং অমসুং কাংলুপকী ইরাংনচিংবশিংগী চৈথেং ফংলবা মীওইশিংদা খুদক্কী ওইবা তেংবাং ফংহন্নবগীদমক শিজিন্নরি। মসিদা নত্তনা, হার্ত সর্জরী, কিদনী শিন্দোকপা, কেন্সর অমসুং এসিদ এতেক্নচিংবগী লায়েংদসু শিজিন্নৈ। ফন্দ অসি শুপ্নগী মীয়াম্না খাইরকপা অদুদগী শেম্বনি অমসুং মসিদা করিগুম্বা বজেৎকী ওইবা মতেং অমত্তা ফংবা লৈতে। ফন্দগী অপুনবা শেনফম অদু সেদ্যুল তৌরবা কমর্সিয়েল বেঙ্কশিংদা তোঙান তোঙানবা মওংদা শান্দোকই। ফন্দগী শেনফম অসি প্রধান মন্ত্রীগী অয়াবা মতুং ইন্না য়েন্থোকই। প্রধান মন্ত্রী নেস্নেল রিলিফ ফন্দ অসি পালিয়ামেন্তনা শেম্বা নত্তে। ফন্দ অসি ইনকম তেক্সকী মখাদা ত্রস্ত অমা ওইনা লৌই অমসুং মসিগী থৌরাং প্রধান মন্ত্রী নত্রগা শক্নাইরবা ওফিসিয়েলশিংনা জাতিগী ওইবা থৌরমশিংগীদমক পাংথোকই। প্রধান মন্ত্রী নেস্নেল রিলিফ ফন্দ অসি প্রধান মন্ত্রীগী ওফিস, সাউথ ব্লোক, নই দিল্লী – ১১০০১১দগী চলাইবনি, মসিগীদমক্তা করিগুম্বা লাইসেন্স ফী অমত্তা পীদে। প্রধান মন্ত্রী নেস্নেল রিলিফ ফন্দ অসি ইনকম তেক্স এক্ত, ১৯৬১গী সেক্সন ১০ অমসুং ১৩৯গী মখাদা ইনকম তেক্স রিতর্ন তৌবদা কোকই। প্রধান মন্ত্রী নেস্নেল রিলিফ ফন্দা তৌখিবা মতেং অদু ইনকম তেক্স এক্ত, ১৯৬১গী সেক্সন ৮০(জি)গী মখাদা থিনীংঙাই ওইবা তেক্স অদু মপুং ফানা কোকথোক্নবা খঙহল্লি। প্রধান মন্ত্রীনা প্রধান মন্ত্রী নেস্নেল রিলিফ ফন্দগী চেরমেন্নি অমসুং ইকাই খুম্নবা ওইনা হাপ্পা ওফিসরশিং/স্তাফনা মতেং পাংই। প্রধান মন্ত্রী নেস্নেল রিলিফ ফন্দগী পার্মানেন্ত অকাউন্ত নম্বর অসি AACTP4637Qনি।
প্রধান মন্ত্রী নেস্নেল রিলিফ ফন্দা শুপ্নগী কনাগুম্বা মীওই নত্রগা লুপশিংনা পীবা ভোলুন্তরী দোনেসনশিংতমক লৌই।
সরকারগী বজেৎকী হৌরকফমদগী নত্রগা পব্লিক সেক্তর অন্দর্তেকিংশিংগী বেলেন্স শীৎতগী ফংবা তেংবাং লৌদে। মতেং পীরক্লিবা অদুনা করিগুম্বা অকক্নবা মরম অদুগীদমক শিজিন্নগদবনি হায়না ফোংদোরকপা অদুগুম্বা মতেংশিং লৌদে।
৮০(জি)গী ইনকম তেক্স রিসিপ্তশিং অথুবা মওংদা ইসু তৌনবগীদমক, দোনরশিংদা খঙহল্লি মদুদি পি এম এন আর এফ কলেক্সন বেঙ্কশিংদা মতেং পীখিবগী ত্রান্সসেক্সনগী অকুপ্পা ৱারোল অদু দোনরগী লৈফমগা লোইননা ওফিস অসিদা ইমেল pmnrf@gov.in. গী খুৎথাংদা ফংহনগদবনি।
হৌখিবা চহি তরেৎকী চাগা অমসুং চাদিংগী ৱারোল মখাদা পীরিঃ-
এ = ওদিৎ তৌরবা, য়ু এ =ওদিৎ তৌদ্রিবা
(২২.০৮.২০১৭তা অকোনবা অপদেৎ তৌখিবনি)


text:
ইন্টিগ্রেটেদ চাইল্ড দিভেলপমেন্ট সর্ভিস স্কিম
তোপিক অসিনা ICDS অমসুং মসিগী কম্পোনেন্ট কয়াগী মতাংদা ইনফোর্মেসন পীরি।
অঙাংশীংদা সপ্লিমেন্টরি ন্যুত্রিসন, ইমুনাইজেসন অমসুং প্রি-স্কুক এজুকেসন পীরিবা ইন্টিগ্রেটেদ চাইল্ড দিভেলপমেন্ট সর্ভিস (ICDS) অসি সরকারগী মীয়াম্না শকখংনরবা ফ্লেগশিপ প্রোগ্রাম অমনি। মসি পৃথীবীগী ওইনা খ্বাইদগী চাউবা অঙাংশীংগী হোলিষ্টিক দিভেলপমেন্টগীদমক ওইবা ইন্টিগ্রেটেদ পেকেজ অমনি। ICDS অসি ষ্টেট সরকারশীংনা অমসুং য়ুনিয়ন টেরিটোরিশীংনা ইমপ্লিমেন্ট তৌবা সেন্ত্রেলনা স্পোন্সর তৌবা স্কিম অমনি।
পান্দমশীং
- চহি 0-6কী মনুংদা লৈবা অঙাংশীং ন্যুত্রিসনেল অমসুং হেলথ ষ্টেটস ফগৎহনবা;
- অঙাংগী সাইকোলোজিকেল, ফিজিকেল অমসুং সোসিএল দিভেলপমেন্ট মওং চুম্বা ফাউন্দেসন লৈহনবা;
- মোর্টেলিটি, মোরবিদিটি, মালন্যুত্রিসন অমসুং স্কুল দ্রোপআউটকী থৌদোক হন্থহনবা;
- চাইল্ড দিভেলপমেন্ট প্রোমোট তৌনবা মখল-মখা কয়াগী দিপার্টমেন্টশীংগী মরক্তা পোলিসি অমসুং ইমপ্লিমেন্টেসনগী ইফেক্টিভ ওইবা কো-ওর্দিনেসন লৈহনবা; অমসুং
- প্রোপর ন্যুত্রিসন অমসুং হেলথ এজুকেসনগী মতেংনা অঙাংগী নোর্মেল হেলথ অমসুং ন্যুত্রিসনেলগী মথৌ তাবশীং য়েংশিন্নবগী কেপেবিলিটি হেনগৎহনবা অসিনি।
বেনিফিসরিশীং
- চহি 0-6 গী মনুংদা লৈবা অঙাংশীং
- মপুক কংলিবা নুপীশীং অমসুং
- শঙ্গোম থোক্লিবা মমাশীং
ICDSকী মখাদা লৈবা সর্ভিসশীং
ICDS স্কিমনা সর্ভিস তরুক্কী ওইবা পেকেজ অমা পীরি, মখোয় অদুদি
- সপ্লিমেন্টরি ন্যুত্রিসন
- প্রি-স্কুল নন-ফোর্মেল এজুকেসন
- ন্যুত্রিসন অমসুং হেলথ এজুকেসন
- ইমুনাইজেসন
- হেলথ চেক-অপশীং অমসুং
- রিফরেল সর্ভিসশীং
সর্ভিস তরুক অসিগী মনুংদা ইমুনাইজেসন, হেলথ চেক-অপ অমসুং রিফরেল সর্ভিস হায়রিবা অহুম অসিদি হেলথকা মরি লৈনৈ অমসুং মসি নেসনেল হেলথ মিসন অমসুং পব্লিক হেলথ ইনফ্রাষ্ট্রকচরগী খুত্থাংদা পী। সর্ভিসশীং অসি গ্রাসরুট লেভেলদা অঙ্গনৱাদি ৱার্করশীং (AWWs) অমসুং অঙ্গনৱাদি হেল্পরশীং (AWHS)গী খুত্থাংদা অঙ্গনৱাদি সেন্টরশীংদা পী।
বেনিফিসরিশীংদা পীরিবা সর্ভিসশীংগী দেলিভরি অসি মখাগীসিনি।
* তার্গেট গ্রুপ মশক খংদোকপদা AWWনা ANMগী মতেং পাংই।
ফন্দিংগী মওং
- সপ্লিমেন্টরি ন্যুত্রিসন প্রোগ্রাম (SNP) খক নত্তনা ICDSকী কম্পোনেন্ট পুম্নমক্তি 60:40গী রেসিও (সেন্ত্রেল: ষ্টেট) অমদা পুথোকপনি। সপ্লিমেন্টরি ন্যুত্রিসন প্রোগ্রাম (SNP) কম্পোনেন্টদি 50:50গী রেসিও অমদা ফন্দ পী। অৱাং নোংপোক্কী ষ্টেটশীংগীদি রেসিও অসি 90:10 ওই।
- SNPগী মখাদা, বেনিফিসরিশীংদা য়ুমদা পুনবা রেসনশীংগা লোয়ননা চাক-ইনশাং পী। অঙাংশীংগীদমক্তি, ফংগদৌরিবা রেসন অমসুং চাক-ইনশাংগী চাং অদু মখোয়গী মালন্যুত্রিসনগী লেভেলগী মখা পোল্লি। SNP অসি অঙাংশীংগীদমক্তদি নোংমদা লুপা 6কী চাংদা নুমিৎ 300গী ওইনা পী অমসুং মবুক কংলিবা নুপী অমসুং শঙ্গোম থোক্লিবা মমাশীংদনা লুপা 7 পী। য়াম্না কা-হেন্না চাবা ফংদবা অঙাংশীংদনা নোংমদা লুপা 9 পীরি।
- AWC পুম্নমক্তা চহিগী গ্রান্ট নত্ত্রগা ফ্লেক্সি পুল ওইনা রিফরেল এরেঞ্জমেন্ট, হিদাক অমসুং কোল-লিক্কী অৱাৎপা কুপখৎনবগীদমক চহিদা লুপা 1,000 পীরি। সরকারগী ওইবা নত্ত্রগা রেন্ট নত্তবা বিল্ডিংশীংদা চলাইরিবা AWCশীংদা চহিগী ওইনা মেইন্টিনেন্স গ্রান্ট লুপা 2,000 পীরি।
- AWWশীং অমসুং AWHশীংগীদমক্তা
- AWWশীং অমসুং AWHশীংবু সরকারনা মতম মতমগী ওইনা লেপ্পা অরেপ্পা ওনোরেরিয়ম অমা পীরি। হৌজিক্কী ওইনা 01.04.2011দগী হৌদুনা AWWশীং অমসুং AWHশীংদা থা অমমদা মথংশিৎনা লুপা 3000/- অমসুং লুপা 1500/- পীরি। মিনি-অঙ্গনৱাদি সেন্টরশীংগী ৱার্করশীংদা 04.07.2013দগী হৌদুনা লুপা 2250/- পীরি। মসিগী মথক্তা, ষ্টেট সরকারশীং/UT এদমিনিষ্ট্রেসননসু মখোয় মশাগী রিসোর্সশীংদগী অহেনবা ওনোরেরিয়ম পীরি।
- AWWশীং অমসুং AWHশীংদা চহি খুদিংগী য়ুনিফোর্ম অমা (সারিশীং) নত্ত্রগা শেল (লুপা 300গী ওনোরেরিয়ম) পীরি।
AWCশীং/মিনি-AWCশীং লিংখৎনবগী পোপুলেসন নোর্মশীং
- মীশীং 400-800গীদমক অঙ্গনৱাদি সেন্টর (AWC)1; 800-1600গীদমক AWC 2; 1600-2400গীদমক AWC 3 অমসুং মসিগী মথং তাবদা মীশীং 800 হেনগৎপা খুদিংগী AWC 1 হেন্না থমগনি।
- ত্রাইবেল/তুরেল মপান/মরুভুমি অমসুং অতৈ খুদোংচাদবা মফমশীংদা খুন্দারিবা মীওইশীংগী ওইনদি নোর্ম অসি মীশীং 300-800 খুদিংগী AWC অমা ওইগনি।
- মিনি AWC অমগী নোর্ম অসি 150-400 ওইগনি।
- অঙ্গনৱাদি ওন দিমান্দগী নোর্মশীং (AOD) - AWCদি লৈতবা অদুবু য়ামদ্রবদা চহি 6কী মখাদা লৈবা অঙাংগী মশীং অসি 40দি ওইবা মফম।
ICDS সিষ্টেমস স্ত্রেংথনিং এন্ড ন্যুত্রিসন ইমপ্রুভমেন্ট প্রোজেক্ট (ISSNIP)
প্রোজেক্ট অসিগী মপুং ওইবা পান্দম অসি ভারত্তা লৈবা অঙাংশীংগী ন্যুত্রিসনগী ওইবা অমসুং অঙনবা দিভেলপমেন্ট অদু ফগৎহনবা হায়বসিনি। ফেজ 1গী মরুওইবা পান্দমদি ভারত সরকার অমসুং খল্লবা রাজ্যশীংদা মখাগী হিরমশীংসিগীদমক ঙাক্লৌ পীবনি।
- প্রোজেক্ট দিষ্ট্রিকশীংদা চহি অহুমগী মখাদা লৈবা অঙাংশীংগী হেন্না চাউবা ফোকস শোয়দনা লৈহন্নবগীদমক ICDSকী পোলিসি ফ্রেমৱার্ক, সিষ্টেমশীং অমসুং কেপাসিটিশীং মপাঙ্গল কনখৎহনবা অমসুং কম্যুনিটি এনগেজমেন্ট লৈহনবা; অমসুং
- পনখ্রিবা দিষ্ট্রিকশীং অদুদা ফগৎলপা ন্যুত্রিসন আউটকমশীং লৈহন্নবা কনভর্জেন্ট এক্সনশীং মপাঙ্গল কনখৎহনবা।
প্রোজেক্ট অসি বিহার, ছটিসগর, ঝারখন্দ, মধ্য প্রদেশ, মহারাষ্ট্র, রাজস্থান, উত্তর প্রদেশ অমসুং অন্ধ্র প্রদেশ হায়রিবা ষ্টেট নিপাল অসিদা অন্দর-ন্যুত্রিসন ওইবা অঙাং মশীংগী চাং হেন্না লৈবা মশক খংদোক্লবা দিষ্ট্রিক 162দা ইমপ্লিমেন্ট তৌগনি। মসিগী মথক্তা, অরবান পাইলোটশীং অসি দিল্লিগী NCR মনুং অমসুং অকোয়বদা অমসুং প্রোজেক্ট পায়খত্তবা ষ্টেট অহি হায়বদি ওদিশা অমসুং উত্তরাখন্দগী খনগৎলবা দিষ্ট্রিক খরদা পায়খৎকনি। দিষ্ট্রিকশীংগী লিষ্ট য়েংনবগীদমক, মফমসিদা ক্লিক তৌবীয়ু।
সোর্স: ICDS, মিনিষ্ট্রি ওফ ৱুমেন এন্ড চাইল্ড দিভেলপমেন্ট


text:
লক্ষীপুর (কাছাড়), ১৯ ফেব্রুৱারী, ২০১২- টেট চাংয়েংদা মায়পাক্লবা কেন্দিদেটশিংগী কন্ট্রেকচুয়েলদা ওজা লৌবগী চহীগী মতাংদা চহী ৩৮ ফাওবা ওইরম্বদু অমুক মখা তানা এদভারটাইজমেন্ট অমা থোক্তুনা মশাগী চহী ৪৫ ফাওবা ইন্টরভিউ ফম্বা য়াবগী অয়াবা পীখ্রে। অসিতা নত্তনা এল পী গীদমক মহৈগী থাক হায়ার সেকেন্দরীদা চাদা ৫০ ফংবা অমসুং এসসি/এসটি/ওবিসি কেন্দিদেতশিংগী ওইনা চাদা ৫ কোমথোকপা অদুগী মথক্তা নৌনা শেমদোরকপা এদভারটাইজমেন্ট অদুগী মতুং ইন্না টেট পাশ তৌবগা লোয়ননা গ্রেজুয়েত দিগ্রী পায়রবা কেন্দিদেটশিংসু এল পীদা ইন্টরভিউ ফম্বা য়ারগনি। পনবা য়াই, টেট চাংয়েংগী মমাংদা কেন্দিদেটশিংদা অকক্ননা থমলমদবা মহৈগী থাক অমসুং চহী মতাং অদু নৌহৌননা ইন্টরভিউ ফমবগী মাংওইননা সারবা শিক্ষা অভিয়াননা থোকপা চেরোলদা অকক্নবা মহৈগী থাক পীরকপা অমসুং এস সি অমসুং এস টিগী চহী ৫ কোমথোক্লগা ওবিসি কাংলুপগী চহী ৩ কোমথোকফম কোমথোরকতবগী মতাংদা মায়গৈ মায়গৈদগী পেন্দবা ফোংদোক্নবা লোয়ননা রাজ্যগী মহৈমশিংগী মন্ত্রী শ্রী হিমন্ট বিশ্ব শর্মাগী মফমদা মহাক্কী ফেসবুক অমসুং টুইটারগী একান্টতা পেন্দবা ফোঙদোকখি।
সরবা শিক্ষা অভিয়াননা থোকপা চেরোল অমগী মতুং ইন্না রাজ্য অসিগী হন্দক টেট চাংয়েংদা মায়পাক্লকলবা কেন্দিদেটশিংগী দমক কনট্রেকচুয়েলদা ওজা লৌনবগী ফেব্রুৱারীগী তাং ১৪ দা থোকখিবা এদভারটাইজমেন্ট অমদা চহী মতাং ৩৮ ফাওবা ইন্টরভিউ ফম্বা য়াবগী ৱাফম অমসুং এল পী গী মহৈগী থাকতা হায়ার সেকেন্দরীদা চাদা ৫০ ফংবা অদুগা এসসি/এসটি/ওবিসি কেন্দিদেতশিংগী ওইনা চাদা ৫ কোমথোকপগী ৱাতমক য়াওখি।
অদুবু ফেব্রুৱারীগী তাং ১৭ তা সরবা শিক্ষা অভিয়াননা না অমুক হন্না খরা শেমদোক-শেমজিন তৌরগা থোরকপা চেরোল অমনা মশাগী চহী ৪৫ ফাওবানা ইন্টরভিউ ফম্বা য়াবা অমসুং এল পী গীদমক হায়ার সেকেন্দরীদা চাদা ৫০ ফংদ্রবসু শকখংলবা ইউনিভাসিটি অমদগী গ্রেজুয়েত দিগ্রী পাস তৌরবদি ইন্টরভিউ ফম্বা য়াবগী অয়াবা পীরকখি।
অদুম ওইনমক এম ই গী মতাংদা মহৈগী থাক সাইন্স কেন্দিদেটসিংগী ওইনা সাইন্সতা টেট পাশ তৌবগা লোয়ননা শকখঙলবা ইউনিভারসিটি অমদগী গ্রেজুয়েট দিগ্রী লৌরকপা ওইগদবনি। অদুগা সোসিয়েল সাইন্স কেন্দিদেটসিংগী ওইনা সোসিয়েল-সাইন্সতা টেট পাশ তৌবগা লোয়ননা শকখঙলবা ইউনিভারসিটি অমদগী গ্রেজুয়েট দিগ্রী লৌরকপা ওইগদবনি। বি-এদ দিগ্রী পায়বা নত্রগা চহী ২গী ইলিমেন্টরী ইজুকেসনগী দিপ্লোমা পায়বা মীওইশিংদা হেন্না খুদোংচাবা পীগনি।
মসিগী দমক অসামদা অহানবা ওইনা পাঙথোক্কদবা ওনলাইনদা ফোর্ম মেনশিনবগী থবক হয়েং তাং ২০ দগী হৌরগা ফেব্রুৱারীগী তাং ২৭ ফাওবা ওনলাইনদা এপ্লিকেসন ফোর্ম মেনশিনবা য়াগনি। সারবা শিক্ষা অভিয়ানগী ৱেবসাইট এস-এস-এ-আসাম-দোট-গোভ-দোট-ইন নত্রগা
টেটকী ৱেবসাইট টেট-আসাম-দোত-কোমদা চঙলগা ওনলাইনদা ফোর্ম সাবমিট তৌবা য়াগনি। সাবমিট তৌরবা মতুংদা ফোর্ম অসি এ-ফোর সাইজগী চে অমদা নমথোক্কনি। নমথোক্লবা চে অসিদা য়াওবা কেন্দিদেটকী সহি তৌফমদা সহি তৌরগা, এটেস্টেত তৌরবা সার্তিফিকেট, মার্কসিট অমসুং টেট সার্তিফিকেটনচিংবা দোকুমেন্টশিং ইন্টরভিউ বোর্দতা পীশিনগনি। ইন্টরভিউগী মতমনা কাছার জিলাগী মফম মফমদা মার্চ থাগী তাং ১০ দগী হৌরগা ১৪ ফাওবা চৎথগনি।
হন্দক কনট্রেকচুয়েলদা ওজা লিশিং ২৮গা ২২৪ লৌগদৌরিবা অসিগী মনুংদা কাছার জিলাদগী এল পী অমসুং এম ই পুল্লগা ওজা লিশিং ১গা চামপন-কুননিথোই থবক লৌগনি। মসিগী মনুংদা এল পিগী ওজা লিশিং ১ চামরি-হুম্ফুতরা-তরুক অমসুং এম ই গী ওজা ১২৪ য়াওরি।
মসিগী মতুংদা লাক্লিবা মার্চ থাদা পারমানেন্ট ওজা লৌবগী এদভারটাইজমেন্ট অমুক থোক্কনি হায়রি। (লক্ষীপুর-ওনলাইন)
টেট চাংয়েংদা মায়পাক্লবা কেন্দিদেটশিং মশাগী চহী ৪৫ ফাওবা ইন্টরভিউ ফম্বা য়াবগী অয়াবা পীখ্রে। Reviewed by blogger on 10:28 AM Rating:
Subscribe to: Post Comments ( Atom )


text:
মীরোনবীগী হকশেল
সেক্সন অসিনা মীরোন্দ্রিঙৈ মমাং, মনুং অমসুং মতুংগী হকশেলগা মরি লৈনবা ইনফোর্মেসনশীং পীরি।
মীরোনবা হায়বসি অঙাং পোকপা য়ারিবা চহিগী কাংলুপ্তা লৈরিবা নুপীশীংগী পুন্সিদা থোকপা মহৌশাগী থৌওং অমনি। মীরোনবা হায়বসি নুপী অমগী অঙাংখাওদা এম্ব্রাইও নত্ত্রগা ফিটস হায়না খংনবা অমা নত্ত্রগা অমদগী হেনবা ওফস্প্রিংশীং দিভেলপ তৌরকপবুনি। ফাইবোক নত্ত্রগা অঙান অহুম অমুক্তদা ওইরবদি মীরোনবগী থৌওং অমদা মল্টিপল ওইবা জেষ্টেসন () লৈবা য়াই। অঙাং পোকপা অসি মহৌশানা অঙাং ওইখিবদগী চয়োল 38 রোমগী মতুংদা পোকই অমসুং চয়োল মরি চুপ্না থাগী খোংকাপ লাকপা নুপীশীংদদি মসি অরোইবা থাগী খোংকাপ লাকপদগী (LNMP) পারগা চাউরাক্না চয়োল 40 লৈরগা ওই। অঙাং ওইবসি হকতিন্নবদগী নত্ত্রগা এসিষ্ট তৌরবা রিপ্রদক্টিভ টেক্নোলোজিনা ওইহনবা য়াই। মীরোনবা হায়বসি নুপী অমগী পুন্সিদদি খ্বাইদগী মরুওইবা তাংকক অমনি। মমা শিবা নত্ত্রগা অঙাং শিবা হন্থহন্নবা চেকশীন থৌরাং য়াম্না মথৌ তাই।
ভারত্তা মমাগী হকশেলগী ফিভম
ভারত্তা চহি খুদিংগী নুপী মিলিয়ন 30 রোম্না মীরোল্লি অমসুং মিলিয়ন 26না অহিংবা অঙাং উন্নৈ। মমা শিবা (Maternal mortality) হায়বসি মীরোল্লিঙৈদা, অঙাং পোকপদা নত্ত্রগা অঙাং পোক্লবা মতুং চয়োল 6কী মনুংদা শিবদুবু খংনৈ। চহি খুদিংগী চাউরাক্না অশিবা 45,000 থোকহনবনা লমদম অসিদা মমা শিবগী থৌওং অসিদা ভারতনা অচৌবা পোৎলুম অমা থোনগৎলি।
মেটরনেল মোর্তেলিটি ষ্টেটিষ্টিক্স হায়বসিনা মহৌশানা মখাগী অসি কোনশিল্লি।
- মেটরনেল মোর্তেলিটি রেসিও (MMR) - MMR হায়বসি চহি অদুদা অহিংবা অঙাং 100,000 পোকপগী মনুংদা মীরোনবা মতমদা নত্ত্রগা অঙাং পোকপা মতমদা খুদোংথীবা থোক্লকপদগী শিরিবা নুপীগী মশীং অদুবুনি।
- মেটরনেল মোর্তেলিটি রেট – মেটরনেল মোর্তেলিটি রেট হায়বসি চহি 15-49গী মনুংদা লৈবা নুপী লাখ অমদা শিরিবা নুপী মশীং অদুবু খংনৈ।
- লাইফ টাইম রিস্ক – লাইফ টাইম রিস্ক হায়বসি রিপ্রদক্টিভ এজ (15-49)গী মনুংদা লৈবা নুপী অমনা অঙাং পোকপদগী নত্ত্রগা মীরোল্লিঙৈ মতম পরিংদা, মীরোল্লিঙৈ মতম পরিং অদুদা শিবা য়াবগী খুদোংথীবা চাং মান্ননা লৈ হায়না লৌবদা নুপী অমনা শিবা য়াবগী ওইথোকপা লৈবদুবু খংনৈ।
ভারতকী মেটরনেল হেলথ তাক্লিবা মরুওইবা ইন্দিকেটর ওইরিবা মেটরনেল মোর্তেলিটি রেসিও অসি অহিংবা অঙাং 100,000 পোকপদা চাউরাক্না 174 ওই (ৱার্ল্ড হেলথ ষ্টেটিষ্টিক্স (WHS) 2016)। মীরোল্লিঙৈ অমসুং অঙাং পোকপদা শীবা অমদি তেক-কায়বা হন্থহন্নবা মমাগী অমসুং নৌনা পোক্লিবা অঙাংগী হকশেল ফগৎহন্নবগীদমক্তা মীরোল্লিঙৈ অমসুং অঙাং পোকপা মতম অমসুং পোক্লবা মতুংদা স্কিল কেয়র শীজন্ননবগীদমক্তা কন্টিনম ওফ কেয়র শেম্বা মথৌ তাই।
সেফ মদরহুদ লৈহনবা
সেফ ওইবা মদরহুদ হায়বসি নুপী খুদিংমক্না মীরোল্লিঙৈদা অমসুং অঙাং পোকপা মতমদা শাফবা ওইহন্নবা ইনফোর্মেসন অমসুং সর্ভিসশীং ফংহনবা অদুবুনি। মখোয়দুগী মনুংদা মখাগীসি চল্লি:
- সেফ ওইবা মদরহুদকী মতাংদা এজুকেসন
- রিস্ক ৱাংনা লৈবা মীরোনবীশীংদা মীৎয়েং থমদুনা প্রিনেতেল কেয়র (মবুক কংলিঙৈদা চেক্সিন থৌরাং লৌবা) অমসুং কাউন্সেলিং তৌবা।
- মেটরনেল ন্যুত্রিসন প্রোমোট তৌবা
- কেস খুদিংমক্তা মতিক চাবা দেলিভরি এসিষ্টেন্স পীবা
- মীরোনবা, অঙাং পোকপা অমসুং অঙাং য়ৈথবগী কমপ্লিকেসনশীংগীদমক্তা রিফরেল সর্ভিসশীং য়াউনা ওবষ্ট্রেটিক এমর্জেন্সিশীংগী প্রোভিজনশীং লৈহনবা
- পোষ্টনেতেল কেয়র (অঙাং পোক্লবা মতুংগী কেয়র) লৈহনবা
মমা শিবগী কমন ওইবা মরমশীং
মমা শিবগী মরুওইবা মরমশীং অসি কেটেগোরি 3 থোক্না খায়দোকপা য়াই। মখোয় অদুদি সোসিএল, মেদিকেল অমসুং হেলথ কেয়র ফেসিলিটিশীং ফংবা হায়বসিনি।
এন্টিনেটেল কেয়র
এন্তিনেটেল কেয়র হায়বসিনা মীরোনবগী ফল অদু হেন্না শাফবা, ঙন্না খংদোক্তুনা মোর্বিদিটি অমসুং মোর্টিলিটি লৈহন্দনবা, মীরোনবী নুপী অমদা পীবা হেলথ এজুকেসন অমসুং চাং নাইবা মেদিকেল চেক-অপ অদুবুনি। ANC অসি ৱাংনা রিস্ক লৈবা প্রেগনেন্সিশীং অমসুং ৱাংনা রিস্ক লৈবা লেবরগী খুদমশীং খংদোকপদা মথৌসু তাই। এন্তিনেতেল কেয়রগী মরুওইবা কম্পোনেন্টশীং অসি মখাদা নৈনরি:
ঙন্না রেজিষ্ট্রেসন তৌবা:
মীরোনবী নুপী অমনা এন্টিনেতেল ক্লিনিক (ANC) অমদা অহানবা রেজিষ্ট্রসন তৌনবা ভিজিট অসি মীরোল্লে হায়না হেক চিংনবগা চৎকদবনি। মচা পোকপা য়াবগী গ্রুপ মনুংদা লৈরিবা নুপী খুদিংমক্না মশামক মীরোল্লে হায়না থাজজরবদি মহাক্কী হেলথ প্রোভাইদরগী মনাক্তা চৎনবা নত্ত্রগা পাউ পীনবা পুক্নিং থৌগৎকদবনি। অহানবা ভিজিত অদু অহানবা ত্রিমেষ্টর (মীরোনবগী অহানবা থা অহুম), মীরোনবগী 12শুবা চয়োলগী মমাংদা ওইবনা হেন্না ফৈ। অদুম ওইনমক করিগুম্বা নুপী অমনা মহাক্কী মীরোনবগী রেজিষ্ট্রেসন অদু তৌনবা থেংনা লাক্লবদি মহাকপু রেজিষ্টর তৌবীগদবনি অমসুং জেষ্টেসনেল এজ (মীরোল্লিঙৈদা) গী মতুংইন্না কেয়র পীগদবনি।
মীরোনবী নুপী খরদি ওর্গানাইজ তৌরবা এন্টিনেতেল ক্লিনিকশীংদা মশানা লাকচগনি। অদুম ওইনমক অতৈ কয়াদি লাক্তবা য়াই। হেলথ কেয়র প্রোভাইদর অদুনা খুঙ্গং অদুদা লৈবা মবুক কংবা নুপীশীং খংবা ASHA ৱার্করশীং, অঙ্গনৱাদি ৱার্করশীং, ত্রেদিস্নেল বর্থ এটেন্দেন্ট /দাই, মহিলা মন্দলশীং, সেলফ-হেল্প গ্রুপশীং, পঞ্চায়ত অমসুং ভিলেজ হেলথ কমিটিশীংগুম্বা কম্যুনিটিদা য়ুম্ফম ওইবা ফঙ্কসনরিশীংগী মতেংগা লোয়ননা লিষ্ট অপদেট তৌগদবনি অমসুং সর্ভিসশীং পীগদবনি।
ঙন্না রেজিষ্ট্রেসন তৌবগী মরুওইবা
- ব্লদ প্রেসর (BP)গী বেজলাইন ইনফোর্মেসন, অরুম্বা অসিনচিংবা ফংননবা মমা অদুগী হকশেল অদু এসেস তৌই।
- কমপ্লিকেসনশীং ঙন্না খংদোকই অমসুং মখোয়শীংদু রিফর তৌদুনা অমসুং নুপী অদুনা মহাক্কী থাগী খোংকাপকী তারিখকী মতেংনা মেনেজ তৌই।
- নুপী অদুনা মতম চানা টেটানস টোক্সোইদ ইঞ্জেক্সন (TT)গী অহানবা দোজ লৌই।
- করিগুম্বা নুপী অদুনা মহাক্কী মীরোল্লিবদু পামদ্রবদি অঙনবা অমসুং শাফবা এবোর্সন অমা ফংহনবদা মতেং পাংই।
- মীরোল্লিবী নুপী অমসুং হেলথ ৱার্কর অদুগী মরক্তা মরি অমা শেম্মী।
ফিজিকেল একজামিনেসন
অরুম্বা
মীরোনবা নুপী অমগী অরুম্বা অদু ভিজিট খুদিংগী চেক তৌগদবনি। মহৌশানা নুপী অমনা মীরোল্লিঙৈ মতমদা কেজি 9 -11 ফাউবা হেনগৎকদবনি। অহানবা ত্রিমেষ্টরগী মতুংদা মীরোনবী নুপী অমনা থা খুদিংগী কেজি 2 রোম নত্ত্রগা চয়োল খুদিংগী কেজি 0.5 হেনগৎকনি। করিগুম্বা মথৌ তারিবা কেলোরি অদু য়ৌদবা দাইট অদু মতিক চাদ্রবদি নুপি অদুনা মহাক্কী মীরোল্লিঙৈ মনুংদা কেজি 5 - 6 ফাউবদং হেনগৎলি। করিগুম্বা নুপী অদুনা থা অমদা কেজি 2দগী তানা হেনগৎলবদি মহাক্কী দাইট অদু মতিক চাদে হায়না লৌবা য়ারে। মহাকপু অহেনবা চিঞ্জাক পীজবা তাই। অরুম্বা নেম্না হেনগৎপনা ইন্ত্রেয়ুটরিন গ্রোথ রিতার্দেসন থোকহল্লি অমসুং অরুম্বা ফাদবা অঙাং পোকহল্লি। কা হেন্না অরুম্বা হেনগৎলবদি (থা অমদা >3) প্রি-এক্লাম্পসিয়া/ ফাইবোক ওইবগী চিংনবা লৈ। মহাকপু মেদিকেল ওফিসর অমদা রিফর তৌগদবনি।
অৱাংবা
মমাগী অৱাংবা অমসুং দেলিভরি আউতকম অদুগা মচেৎ খরদি মরি লৈনৈ। মরমদি য়াম্না নেম্বা নুপীগী অপিকপা পেলভিস লৈবা মরম্না রিস্ক হেনগৎলি। অৱাংবা সেন্টিমিটর 145গী মখাদা লৈবা নুপীশীংদা দেলিভরিগী রিস্ক লৈ অমসুং মখোয় অদু অৱাংবা রিস্ক লৈবা মমাশীংনি হায়না লৌই অমসুং হোস্পিতালদা ওইনা অঙাংদু পোক্নবা রিকমেন্দ তৌই।
ব্লদ প্রেসর
মীরোনবী নুপিগী BP ওনবশি মীরোল্লিঙৈদা থোকপা হায়পরসেন্সিটিভ দিসওর্দরশীং লৈহন্দনবগীদমক্তা য়াম্না মরুওইবা অমনি। করিগুম্বা BP অদু ৱাংলবদি (140/90 mmHg হেল্লবদি; নত্ত্রগা দাইএষ্টোলিক অদু 90 mmHgদগী হেল্লবদি) অমসুং এলবুমিন (প্রোটিন)না য়ুরিনদা য়াউরবদি নুপী অদু প্রি-এক্লাম্পসিয়া লৈরে হায়না লৌগনি। করিগুম্বা দাইএষ্টোলিক BP অদু 110 mmHgগী মথক ওইরবদি এক্লাম্পসিয়া লৈরকপগী খুদোংথীবা খুদম অমনি। অসিগুম্বা নুপীশীং অসিদা খুদক্কী ওইবা মেদিকেলগী চেক্সিন-থৌরাং মথৌ তাই। মবুক কংবনা থোকহনবা হায়পরটেন্সন ()/ প্রি-এক্লাম্পসিয়া লৈবা নুপীশীংদি হোস্পিটালাইজেসন মথৌ তাই।
পালর (Pallor)
করিগুম্বা নুপী অদুগী মখাথংবা পালপেব্রেল কঞ্জঙ্কটিভা (মিৎখাগী মনুং থংবা শরুক), খুবাক অমসুং খুজিনশীং, ওরেল ম্যুকোসা অমসুং মরৈ অদু তাইফেৎ তাইরবদি নুপী অদু এনেমিয়া লৈবগী খুদম্নি।
রেস্পিরেটরি রেট (RR)
করিগুম্বা মরুওইনা নুপী অদুনা শ্বর হোনবা ৱাবগী ৱাকৎ লৈরবদি RR চেক তৌথোকপা য়াম্না মরুওই। করিগুম্বা RR অদু মিনট অমদা শ্বর হোনবা অদু 30রক্তগী হেল্লবদি পালর লৈরে হায়না লৌগনি। মসিনা নুপী অদু এনেমিয়া শাথিনা নারে অমসুং দোক্টর অমদা য়েংহনবা মথৌ তারে হায়বা তাকই।
জেনেরেলাইজ তৌরবা ওদিমা (Generalized Oedema)
মায় চাউথোকপনা তাক্লিবা জেনেরেলাইজ তৌরবা ওদিমা (পোমথোকপা) লৈবনা প্রি-এক্লাম্পসিয়া লৈবগী চিংননিঙাই লৈহল্লি।
এবদোমেনগী একজামিনেসন (Abdominal examination)
প্রেগনেন্সিগী প্রোগ্রেস অমসুং ফিটেল গ্রোথ মোনিতর তৌনবা, অমসুং ফিটেল পোজিসন অমসুং প্রেজেন্টেসন (মকোক্না নত্ত্রগা মনিংনা হান্না লৈব্রা) চেক তৌনবা এবদোমেনগী একজামিনেসন তৌবা তাই।
আইরন-ফোলিক এসিদ (IFA) সপ্লিমেন্টেসন
মীরোল্লিঙৈদা আইরনগী অহেনবা মথৌ তাবশীং লৈহনবা অমসুং মীরোনবী নুপীশীংদা এনেমিয়াগী খুদোংথীবা লৈহন্দবা মথৌ তাই। মবুক কংবা নুপী পুম্নমক্তা জেষ্টেসনগী চয়োল 14-16কী অহানবা ত্রিমেষ্টরদগী হৌদুনা য়ামদ্রবদা নুমিৎ 100নিদি IFA টেব্লেট অমা (ইলিমেন্টেল আইরন 100mg অমসুং ফোলিক এসিদ 0.5mg) নুমিৎ খুদিংগী পীজবা মথৌ তাই। মসি এনেমিয়া (প্রোফাইলেটিক দোজ) থীংনবা পীবা IFAগী দোজনি। করিগুম্বা নুপী অমা এনেমিক ওইরবদি (Hb<10g/dl) নত্ত্রগা মহাক অদু পালর (pallor) লৈরবদি, থা 3গী ওইনা নুমিৎ খুদিংগী IFA অনি পীজবা মথৌ তাই। মসিগী অর্থদি এনেমিয়া লৈরবা নুপী অমনা মহাক্কী অপুনবা মীরোল্লিঙৈ মতমদা য়ামদ্রবদা IFAগী টেব্লেট 200 চাবা মথৌ তাই। মসি এনেমিয়া কোকহন্নবগী মথৌ তারিবা IFAগী দোজনি। এনেমিয়ানা শাথীনা নারবা নুপীশীংদী (Hb<7g/dl) নত্ত্রগা শ্বর হোনবা ৱাবা অমসুং তেকিকার্দিয়া (হার্ট রেট হেনগৎপা) নুপীশীংদি IFAগী থেরাপ্যুতিক দোজনা হৌগদবনি অমসুং মখা তানা লায়েংনবগীদমক দোক্টরদা রিফর তৌগদবনি।
ইঞ্জেক্সন টেতানস টোক্সোইদ পীবা
মীরোনবী নুপী অমদা ইঞ্জেক্সন TTগী দোজ 2 পীবা অসি নিওনেটেল টেতানস (নৌনা পোকপা অঙাংশীংদা টেতানস লৈবা) থীংনবা মরুওইবা খোংথাং অমনি। TTগী অহানবা দোজ অদু অহানবা ত্রিমেষ্টরগী হেক মতুংদা নত্ত্রগা ANCদা নুপীদুনা হেক রেজিষ্টর তৌবগা অনিশীগী মরক্তা অকোনবদুদা পীগদবনি। TT ইঞ্জেক্সন অসি মীরোনবগী অহানবা ত্রিমেষ্টর অদুদা পীরোইদবনি। অনিশুবা দোজ অদুনা অহানবা দোজ পীখিবা থা অমগী মতুংদা অদুবু য়ামদ্রবদা EDDগী থা অমগী মমাংদা পীগদবনি।
মীরোল্লিঙৈগী ন্যুত্রিসন
মীরোনবী নুপী অদুগী চারিবা চিঞ্জাক্না শেমগৎলক্লিবা ফিটস, মমাগী হকশেল ঙাক্তুনা থম্নবা, লেবর মতমগী মথৌ তাবা মপাঙ্গল অমসুং মায়পাক্না শঙ্গোম থোকহনবদা মতেং পাংবা ওইগদবনি।
ফিটস শেমগৎপদা প্রোটিনগী চিঞ্জাকশীং অসি য়াম্না মরুওই। করিগুম্বা য়ারগদি মবুক কংলিবী নুপী অদুনা শঙ্গোম, য়েরুম, ঙা, য়েন অমশুং শা মরাং কায়না চাগদবনি। করিগুম্বা নুপী অদু মনা-মশিং চাবা মীওই ওইরবদি, মহাক্না হৱাই-চেংৱাই, মরু-মরাংনচিংবা চাবা মথৌ তাই।
আইরন অসি অঙাং অদুগী ঈ শেম্বদা অমসুং এনেমিয়া লৈহন্দবদা য়াম্না মরুওই। নুপী অদুনা চিনিগী মহুত্তা জাগরি (jiggery) চাগদবনি; রাগী নত্ত্রগা বাজরানা শেম্বা চিঞ্জাকশীং, সেসাম মরুশীং অমসুং মুনা শংবা মনা পানবা মনা-মশীংশীং মরাং কায়না চাগদবনি। লিভর অমসুং কিদনি অসিসু আইরন মরাং কায়না য়াউই।
কেলসিয়ম অসি অঙাং অদুগী শরু অমসুং ময়া শেম্বদা য়াম্না মথৌ তাই। কেলসিয়ম খ্বাইদগী য়াম্না ফংবসি শঙ্গোমদনি। কেলসিয়ম অসি রাগি অমসুং বাজরাদসু য়াউই। নুপী অদুবু অপিকপা অকংবা ঙা চানবা পুক্নিং থৌগৎকদবনি।
ভিটামিনশীং অসি মীরোনবী নুপীগীদমক য়াম্না মরুওই। মহাক্না মনা-মশীং (মরুওইনা মুনা শংবা মনা পানবা মনা-মশীংশীং) অমসুং সাইত্রস মখল য়াউনা উহৈ-ৱাহৈশীং মরাং কায়না চাগদবনি।
শেমদোক্লবা দাইটশীং
মীরোনবনা থোকহনবা হায়পরটেন্সন নত্ত্রগা প্রিক্লাম্পসিয়া লৈরবদি থুম হন্থবা চিঞ্জাক অসি ওদিমা লৈহন্দনবা নত্ত্রগা হন্থহন্নবা পীজগদবনি। নুপী অদুনা নোর্মেল ওইবা দাইট চাবা য়াই অদবু থুম য়াউবা চিঞ্জাক্তি চারোইদবনি অমসুং থোং-থাকপদা থুম খজিক্তং নত্ত্রগা য়াউহন্দনা থোংগদবনি। প্রিক্লাম্পসিয়াগীদমক্তা, মরুওইনা করিগুম্বা য়ুরিনদা এলবুমিন য়াউরবদি প্রোতিন ৱাংবা চিঞ্জাকশীং পীজগদবনি। মমা অদুবু প্রোটিন য়াউবা চিঞ্জাকশীং চাবা হেনগৎনবা পাউতাক পীগদবনি।
থবক শুবা, পোত্থাবা অমসুং তুম্বা
মবুক কংলিঙৈদা অকনবা থবক কা হেন্না শুবনা মিসকেরিএজ, প্রিমেচ্যুওর লেবর নত্ত্রগা লুম্বা শুদবা অঙাংশীং, করিগুম্বা নুপী অদুনা ফজনা চাদ্রবদি থোকহল্লকপা য়াই।
মরম অদুনা নুপীশিংনা মীরোল্লীঙৈদা অকনবা থবক শুবা তৌরোইদবনি। করিগুম্বা মখোয়না মপুং ফানা তোকপা য়াদবা তারবসু, নুপীশীংনা থবক তৌরিঙৈ শরক্তা য়ারিবমখৈ ফজনা পোত্থাগদবনি।
মীরোনবী নুপী অমনসু য়ারিবমখৈ পোত্থানবা হোৎনগদবনি। মহাক্না অয়ুক-নুংথীলগী মতমদা পুং অমদি হিপকদবনি অমসুং নুমিদাং খুদিংগী পুং তরুক্তগীনা তরা ফাউবগী মরক্তা তুমগদবনি।
মীরোল্লিঙৈ মতমগী লাইওংশীং
মখাদা পিরিবা লাইওংশীং অসিনা নুংঙাইতবা থোকহল্লি অমসুং কমপ্লিকেসনশীং তাকই।
নাবা
মীরোল্লিঙৈ মতমদা নাবা অসি মরুওইনা নুংঙাইতবা অমসুং পামদবা অমনি মরমদি মীরোল্লিঙৈদা হিদাক খরদি চাবা য়াদে। মসিগী মথক্তা মেলেরিয়াগুম্বা লায়না খরনা মীরোল্লিঙৈদা শাথিবা সমস্যাশিং থোকহনবা য়াই। মরম অসিদগী নুপীশীংনা মীরোল্লিঙৈদা লায়নাশীং অমসুং ইনফেক্সনশীং থোক্তনবা চেকশীনবা তাই। খুদম ওইনা, মখোয়না তুম্বা মতমদা কাংখল শিজিন্নবা তাই অমসুং শেংদবা ঈশীং থক্তবা তাই।
পর্সোনেল হায়জিন (Personal hygiene)
নুমিৎ খুদিংগী ঈরুজবনা হকচাং খিংহল্লি অমসুং ইনফেক্সন অমসুং অনাবা লৈহনবগি চাং নেমথহল্লি। মরুওইনা থবাক অমসুং মনুংগী হকচাং মফম অসি তরুবা ঈশীংনা তোইনা চামথোক্তুনা শেংদোক্কদবনি; কেমিকেলশীং অমসুং দিটরজেন্টশীংগী মথৌ তাদে অমসুং মদুনা হেন্না শোকহনবসু য়াই। লাইট ওইবা কোটনগী ফিনা শেম্বা অকোম্বা ফি-রোলশীং শিজিন্নবা ফৈ। খোম চাউখৎলকপা অমসুং থোৎপা হেল্লকপা মরম্না ফজনা তুরবা ব্রাশীং শিজিন্নবা ফৈ।
মীরোল্লিঙৈদা হকতিন্নবা
করিগুম্বা মীরোনবদু নোর্মেলদা ওইখিবা ওইরবদি মীরোল্লিঙৈদা হকতিন্নবা কায়দে। করিগুম্বা এবোর্সনগী রিস্ক লৈরবা (মমাংদা তোইনা এবোর্সন তৌখিবা ওইরবা) নত্ত্রগা প্রি-তার্ম দেলিভরি (হান্না প্রি-তার্ম লেবর লৈখিবা ওইরবদি) মীরোল্লিঙৈ মনুংদা হকতিন্নবা তৌরোইদবনি। নুপী খরদি মীরোল্লিঙৈ মনুংদা হকতিন্নবগী অপাম্বা হন্থরকপসু থেংনৈ। মপুরোইবা অদুনসু মসি নোর্মেল ওই হায়বা খংবা তাই অমসুং হক্তিন্নবগী অয়াবা অদু নুপী অদুদগী হান্না লৌবা তাই। মতৈ-মনাও খরদি মীরোল্লিঙৈদা হকতিন্নবা হায়বসি য়াম্না নুংঙাইবা ফাউদে। হক্তিন্নবগী মরি থম্বা মতমদা মপুরোইবা অদুনা নুপী অদুগী পেলহন্নবসু খনবা তাই।
পোক্নবগী শেম-শাবা অমসুং কমপ্লিকেসন থেংননবা শেম-শাবা
মীরোনবী নুপী তরাগী মনুংদা মরিদি মখোয়গী মীরোনবদুগা মরি লৈনবা এক্সপরিএন্স খরদি থেংনৈ; নুপীশীং অসিগী মনুংদা 15% রোমদি কমপ্লিকেসন অদু পুন্সিগী ওইবা খুদোংথীনিঙাই ওইবা য়াউই অমসুং খুদক্কী ওইবা ওবষ্টেট্রিক কেয়র মথৌ তাই। অসিগুম্বা কমপ্লিকেসনশীং অসি হান্না খংবা ঙমদবা মরমনা, মীরোনবী নুপী খুদিংমক ওইথোকপা য়াবা এমর্জেন্সি খুদিংগীদমক শেম-শাবা তাই।
পোক্নবগী শেম-শাবা
মীরোনবী নুপী পুম্নমকপু হোস্পিটালদা পোকহন্নবা পুক্নিং থৌগৎকদবনি। দেলিভরিগী মনুংদা কমপ্লিকেসন অমা হেক্তা থোরকপা য়াই, কমপ্লিকেসনশীং অসি মাংজৌননা খংবসু ঙমদে, মখোয়দুনা মরম ওইদুনা মমা নত্ত্রগা মচা অদুগী পুন্সি অদুদা খুদোংথীনিঙাই ওইবসু য়াই।
করিগুম্বা মথৌ তারবদি খ্বাইদগী ফবা হেলথ কেয়র পীনবগীদমক হেলথ ফেসিলিটি অমদা ষ্টাফ, ইক্যুইপমেন্ট, সপ্লাইশীং অমসুং হিদাক-লাংথকশীং ফংলি। করিগুম্বা রিফর তৌবগী মথৌ তারক্লবসু পীনবা রিফরেল সিষ্টেম অমা লৈ।
সপোর্ট পিনবা মী খংদোকপা: মীওইশীং অসিনা মহাক্কী অঙাংশীং অমসুং/নত্ত্রগা ইমুং অদুগী মথৌ তাবা নুপীগী কেয়র পীবা, ত্রান্সপোর্টেসনগী শেম-শাবা, অমসুং /নত্ত্রগা এমর্জেন্সিদা নুপী অদুবু হেলথ কেয়র ফাউবা লোয়নগনি। নক্নবা মরি-মতাশীং নত্ত্রগা AWW (অঙ্গনৱাদি ৱার্কর) অমসুং TBA(ত্রেইন তৌরবা বার্থ এটেন্দেন্ট) গুম্বা কম্যুনিতিদা য়ুম্ফম ওইবা হেলথ ফঙ্কসনরিশীংদগী মতেং লৌগদবনি।
ফাইনান্সশীং
নুপী অমসুং মহাক্কী ইমুং-মনুংদা দেলিভরি অমসুং মরি লৈনবা এস্পেক্টশীং (ত্রান্সপোর্ট অসিনচিংবা)গী চংগদবা চাদিংগী চাউরাকপা অমা ফংহনগদবনি। মখোয়বু এমর্জেন্সি ফন্দ খরা থম্নবা নত্ত্রগা এমর্জেন্সি ফন্দিংগী সোর্স খরা থম্নবা খংহনগদবনি মরমদি কমপ্লিকেসন অমহেক্তা থোক্লক্লবদি হান্না খল্লম্বদগী শেল হেন্না চংগনি। মখোয়বু হৌজিক চৎনরিবা মমাগী হকশেলগীদমক্তা ফন্দ পীরিবা স্কিমশীং অমসুং মতম মতমগী ওইনা হৌদোক্লিবা অতোপ্পা স্কিমশীংগী মতাংদা খংহনগদবনি।
লেবরগী সাইনশীং: মখাদা পীরিবা লেবর হৌরক্লে হায়বগী খুদমশীং অসি অমহেক্ত উবা মতমদা নুপী অদুবু হেলথ ফেসিলিটিদা চৎনবা নত্ত্রগা TBA কন্তেক্ট তৌনবা পাউতাক পীগদবনি।
- ঈ য়াউবা নপ নপ লাউবা ভজাইনাদা (মহাক্কী ফিনুংগী হকচাং)দিসচার্জ লাক্লবা
- মিনট 20 নত্ত্রগা তাথবা মতম খুদিংগী নাবা ফাউবা এবদোমিনেল কন্ট্রাক্সন লাক্লবা
- ঈশীংগী বেগ কায়থরক্লবা অমসুং নুপী অদুনা ভজাইনাদগী তরুবা মহি থোক্লক্লে হায়বা ফাউরক্লবা
কমপ্লিকেসনগী শেম-শাবা
খুদোংথীবগী খুদমশীং: নুপী অমসুং মহাক্কী ইমুং মনুং/কেয়রতেকরশীংদা মবুক কংলিঙৈ/ দেলিভরি অমসুং পোষ্টপার্টম পেরিওদ মনুংদা ওইরকপা য়াবা খুদোংথীবা খুদমশীংগী মতাংদা খংহনগদবনি। করিগুম্বা মখাদা পীরিবশীংসিদগী অমহেক্তা প্রেগনেন্সি, দেলিভরি নত্ত্রগা পোষ্টপার্টম/ পোষ্ট-এবোর্সন মনুংদা থোক্লক্লবদি পন্থদনা, অয়ুক নত্ত্রগা নুমিদাং ওইরবসু হোস্পিতাল নত্ত্রগা হেলথ কেয়র অমদা খুদক্তা চৎকদবনি হায়বসি নুপী অদুদা শোয়দনা তাক্কদবনি।
নুপী অমনা মখাগী ফিভমশীং অসিদগী অমহেক্তা ওইরকপদা মহাক্না FRU অমদা চৎকদবনি:
- প্রেগনেন্সি মনুংদা ব্লিদিং P/V লৈরবা অমসুং দেলিভরিগী মনুং অমসুং মতুংদা ভজাইনেল ব্লিদিং য়াম্না (>500 ml) লৈরবা
- ময়েক শেংনা উদবগা লোয়ননা কোক শাথিনা চিক্লবা
- হকচাং চিংলক্লবা নত্ত্রগা জ্ঞ্যান মাংলক্লবা
- লেবর অদু পুং 12দগী হেঞ্জিলক্লবা
- দেলিভরিগী মিনট 30গী মনুংদা নাউফম (placenta) অদু মপান্দা থোক্লক্ত্রবা
- প্রিটর্ম লেবর (জেষ্টেসন থা 8গী মমাংদা লেবর হৌরবা)
- মেম্ব্রেইনশীং প্রিমেচ্যুওর নত্ত্রগা প্রিলেবরদা পোকখায়বা
- এবদোমেন লেপ্পা লৈতনা কন্না নারবা
করিগুম্বা নুপি অদুনা মখাগী কন্দিসনশীং অসিদগী অমহেক্তা লৈরক্লবদি পুং 24 চুপ্না হাংবা PHC অমদা চৎকদবনি
- পুক নাবা য়াউরবসু নত্ত্রগা য়াউদ্রবসু লাইহৌ কন্না হৌরবা অমসুং ফমুংদগী হৌগৎপদা শোনমল্লবা
- শ্বর থুনা নত্ত্রগা ৱানা হোল্লবা
- ফিটেল মুভমেন্ট হন্থনা নত্ত্রগা লৈরক্ত্রবা
- কা হেন্না ওরবা, চিন্না করিমত্তা চাবা য়ারক্তবনা মরম ওইদুনা মপান থোকপগী চাং হন্থরক্লবা
খ্বাইদগী মনাক নকপা PHC/FRUগী লৈফম:
নুপী অমসুং মহাক্কী ইমুং-মনুংশীংনা খ্বাইদগী নকপা পুং 24 চুপ্না চলাইবা ওবষ্টেত্রিক কেয়র সর্ভিসেস লৈবা হেলথ ফেসিলিটি PHC অমসুং ঈ কাপ্পা অমসুং সর্জরিগী ফেসিলিটি লৈবা FRU অনিমক্কী লৈফম খংজিনগদবনি।
ত্রান্সপোর্টেসনগী ফেসিলিটিশীং খংদোকপা
হেলথকেয়র ফেসিলিটি অমদা য়ৌবদা থেংবা হায়বসি মমা শিহনবগী মরম ওইহনবা মরুওইবা থেংবগী মশক অমনি। করিগুম্বা নুপী অদুনা হেলথ ফেসিলিটি অমদা দেলিভর তৌবা পাম্লবদি, নুপী অদুনা পাম্বা মতম অমদা হেলথ কেয়র ফেসিলিটি অদুদা চৎনবগীদমক গারি অমা খংদোক্কদবনি। করিগুম্বা নুপী অদুনা য়ুমদা দেলিভর তৌবা পাম্লবসু করিগুম্বা খুদক্কী লাইয়েং অমদি চেক্সিন-থৌরাং মথৌ তাবা কমপ্লিকেসন অমা লাকপা মতমদা খ্বাইদগী নকপা হেলথ ফেসিলীটি অমদা মহাকপু পুনবগীদমক গারি অমদি খংদোক্তুনা থমগদবনি। করিগুম্বা খুঙ্গং অদুদা গারি অমা ফংদ্রবদি এমর্জেন্সি লৈরকপদা গারি অমা কমদৌনা ফংগদগে হায়বসি পঞ্চায়ট ভিলেজ হেলথ কমিটি, মহিলা মন্দলশীং, য়ুথ গ্রুপশীং নত্ত্রগা অতোপ্পা অসিগুম্বা গ্রুপকী মতেং লৌদুনা লেপ্পা য়াই। মখল-মখা কয়াগী স্কিমশীংনা হৌজিক নুপীগীদমক্তা পীরিবা ত্রান্সপোর্টেসনগী ফেসিলিটিশীং অসিসু খংজিনবদা কান্নগনি।
ঈ দান তৌনবগী শেম-শাবা
এন্টিপার্টম অমসুং পোষ্টপার্টম অনিমক ওইবা হেমোরেজ অসি মমা শিহনবগী মরুওইবা মরম অমনি। অসিগুম্বা কেসশীংদা ঈ কাপ্পনা পুন্সি কনবা ঙম্মী। ঈ হায়বসি লৈবা য়াবা নত্তবনিনা শিজিন্ননবা ইসু তৌদ্রিঙৈদা মদু মহুৎ শিঞ্জিন্নবা ভোলুন্টরি দোনর অমা মথৌ তাই। অসিগুম্বা দোনরশীং (মশিং 2-3) অসি ঈ কাপ্পগী মথৌ তারকপা মতমদা শিজিন্ননবগীদমক শেম-শাদুনা থম্বা তাই।
পোষ্ট-নেতেল কেয়র:
রিসর্চনা উৎলি মদুদি মমা শিবগী 50% হেনবদি পোষ্টপার্টম পেরিওদতা থোকই। মহৌশানা, দেলিভরিগী মতুং নুমিৎ 42দি (চয়োল 6) পোষ্টপার্টম পেরিওদ ওইনা লৌই অমসুং মসি মমা অমসুং মচাগী হকশেল অমসুং হিংবগী খ্বাইদগী হেন্না মরুওইবা তাংককনি মরমদি খুদোংথীনিঙাই ওইবা নিওনেতেল কমপ্লিকেসনশীং হায়রিবা মতম অসিগী শরুক্তা থোকই।
মমাগী অমসুং মচাগী হেলথকী কম্পোনেন্ট পুম্নমক্তা পোষ্ট-নেতেল কেয়র অমসুং নৌনা পোকপা অঙাংগী কেয়র অসি খ্বাইদগী হেন্না থৌশানদবা কম্পোনেন্টশীংনি। ভারত্তা নুপী তরুক্কী মনুংদা অমখক্তনা পোষ্টপার্টম পেরিওদদা কেয়র ফংই। নেসনেল ফেমিলি হেলথ সর্ভে (NFHS) দেতানা তাক্লি মদুদি য়ুমদা দেলিভর তৌবা নুপীশীংগী মনুংদা 17% খক্তনা অঙাং পোক্লবা মতুং থা অনিগী মনুংদা চেক-অপ অমা তৌই। অমুকসু য়ুমদা পোকপশীংগী মনুংদা 2% খক্তনা অঙাং পোক্লবা মতুং নুমিৎ নিনিগী মনুংদা অমসুং অহানবা নুমিৎ 7নিগী মনুংদা 5% খক্তনা পোষ্টপার্টম কেয়র ফংই। নুপীশীংগী পিক্লবা ফ্রেক্সন অসিগী মনুংদসু মখোয় অয়াম্বদা পোষ্টপার্টম ভিজিট অমদা পীফম থোকপা ইনফোর্মেসন অমসুং সর্ভিসশীং লোয়না পীদে।
অঙাং পোক্লবা মতুংদা নুপী অমনা ফিজিকেল অমসুং ইমোসনেল এদজষ্টমেন্ট অনিমক লৈহনবা তাই অমসুং মহাক্না সপোর্ট অমসুং অন্দরষ্টেন্দিং মথৌ তাই। মতম অসিদা লৈবা মেদিকেল দিসওর্দরশীংদি প্যুওরপেরেল সেপসিস নত্ত্রগা য়ুটরস অমসুং অকোয়বগী টিসুশীংগী ইনফেক্সন, য়ুরিনরি ইনফেক্সন, সরভিক্স প্রোলাপজ ওইবা অমসুং প্যুওরপেরেল সাইকিয়াত্রিককী অনাবা অসিনি। কন্দিসনশীং অসি ঙন্না খংদোকপা অমসুং লায়েংহৌবা মরুওই। মখোয়শীংসিগী মনুংদা খরদি খ্বাইদগী খুদোংথীবা/থৱাই মাংবফাউবা ওইহল্লকপা য়াই।
অঙাং পোকপা মতুং চয়োল তরুক্কী মনুংদা, মমা অদুনা ফিজিকেল অমসুং ইমোসনেলগী ওইবা অহোংবা কয়া থেংনৈ
- প্রেগনেন্সি অমসুং লেবরগী স্ত্রেস লৈরুরবগী মতুংদা মহাক্না থৱাই নুংঙাইতবা নত্ত্রগা কপ্নিংবা ফাউরকপা য়াই।
- মহাক্কী ইন্টরনেল ওর্গানশীং মরুওইনা অঙাং খাও অদু নোর্মেল সাইজদা হঞ্জিল্লকই।
- অঙাংখাউদগী থোরকপা ঈ অমসুং অতৈ মহিশীংগী মচু অসি ঙাংলম্বদগী তাইফেৎ তাইবা ক্রিম মচুদা ওল্লকই অমসুং দেলিভরিগী মতুং চয়োল মরিগূ মতুংদদি লেপখি। দিসচার্জ অসিবু লোকিয়া (lochia) কৌই।
- করিগুম্বা মহাক্না খোম্না অঙাং য়োকপা নত্ত্রবদি থাগী খোংকাপ অসি চয়োল 4 -6কী মতুংদা লাকপা হৌই নত্ত্রগা খোম্না অঙাং য়োকপা ওইরবদি থা কয়াগী মতুংদা লাকপা হৌই।
ওইবা য়াবা কমপ্লিকেসনশীং:
দেলিভরিগী মতুংদা শাথীবা কমপ্লিকেসন অহুম লাকপা য়াই। মখোয় অদুদি এক্লাম্পসিয়া (দেলিভরি মতুংগী অহানবা নুমিৎ নিনি নত্ত্রগা পুং 48 গী মনুংদা), ইনফেক্সন অমসুং হেমোরেজ (ঈ হেন্না চৎপা) অসিনি।
ইনফেক্সন অসি শাংনা লেবর লৈবা নত্ত্রগা মেম্ব্রেইনশীং ঙন্না তৎপনা তোইনা থোকহল্লি। মসি দেলিভরি অমগী মনুংদা অফবা হায়জিন লৈতবনসু ওইহল্লি (খুদম ওইনা, করিগুম্বা বার্থ এটেন্দেন্ট অদুগী খুৎ নত্ত্রগা ইন্সট্রুমেন্টশীং অদু শেংদ্রবদি) নত্ত্রগা মসি সিজরিয়ান সেক্সন অমগী মতুংদসু ওইরকপা য়াই। শাথীবা ইনফেক্সন অমগী খুদমদি লাইহৌ, কোক চিকপা, মখা থংবা এবদোমেন্দা নাবা, মনম নমথীবা ভজাইনেল দিসচার্জ অমসুং ওবা নত্ত্রগা দাইরিয়া অসিনি। মসি খুদোংথীনিঙাই ওইবা খুদমশীংনি অমসুং করিগুম্বা নুপী অমনা মসি লৈরবদি মহাক অদু খুদক্তা ক্লিনিক নত্ত্রগা হোস্পিটালদা চৎকদবনি।
হেমোরেজ অসি পোক্লবা মতুং নুমিৎ তরানি নত্ত্রগা হেনবদা থোক্লকপা য়াই। দেলিভরিগী মতুংদা নাউফম অদু মপুং ফানা থোক্লক্ত্রবদি, ঈ থোকপা লেপ্তবা য়াই অমসুং চাং হেনগৎলকপসু য়াই।
দেলিভরিগী মতুংদা লাকপা য়াবা অতোপ্পা কমপ্লিকেসনশীংদি এনেমিয়া অমসুং ফিষ্টুলানি। ফিষ্টুলা হায়বসি ভজাইনা অমসুং য়ুরিনরি ত্রেক্ট নত্ত্রগা রেক্টমগী মরক্তা থোক্লকপা মখুলশীংনি।
শাথীবা কমপ্লিকেসনশীং
পোষ্টপার্টমগী খুদোংথীনিঙাই ওইবা খুদমশীং:
করিগুম্বা নুপী অমনা মহাক্কী অঙাং অদু পোক্লবা মতুংদা মখাদা পীরিবা খুদোংথীনিঙাই ওইবা খুদমসীং অসিগী মরক্তা অমহেক লৈরকপদা মহাক্না খুদক্তা কেয়র লৌগদবনি:
- ৱান্থবা, চপ তিংবা নত্ত্রগা মসল চপশিল্লকপা
- ঈ থোকপা হন্থরকপগী মহুত্তা হেনগৎলকপা নত্ত্রগা তিসুগী মচেৎ নত্ত্রগা অচৌবা ক্লোটশীং লৈরকপা
- লাইহৌ
- এবদোমেনদা শাথীনা নাবা নত্ত্রগা নাবা হেনগৎলকপা
- ওবা অমসুং দাইরিয়া
- ভজাইনাদগী মনম নমথীবা ঈ নত্ত্রগা মহি থোরকপা
- থবাক্তা শাথীনা নাবা নত্ত্রগা শ্বর মতেক মতেক হোনবা
- খোং নত্ত্রগা খোমদা নাবা, পোম্বা অমসুং /নত্ত্রগা ঙাংবা
- লেল্লিবা মফম অমদা (করিগুম্বা নুপী অদু এপিসিওটোমি নত্ত্রগা সিজরিয়ান সেক্সন অমা পাংথোকখিবা ওইরবদি) নাবা, পোম্বা, ঙাংবা অমসুং/ নত্ত্রগা দিসচার্জ লৈরকপা
- ভজাইনাদা য়ুং নত্ত্রগা অমাংবা লিক ওইরকপা
- মপান থোকপদা নাবা
- য়ারি-য়াখোং, মীৎপান, লৈ নত্ত্রগা খুবাক্তা তাইফেৎ তাইবা
পোষ্টপার্টম ক্লিনিক ভিজিট
য়াম্না ফবদি অনৌবা মমা অমনা হেলথ ফেসিলিটি অমদা মহাক্কী অহানবা পোষ্টপার্টম ভিজিট নত্ত্রগা হেলথ ৱার্কর অমনা য়ুমদা লাকপা অসি অঙাং পোক্লবা মতুং নুমিৎ 7 -10নি ফাউবগী মনুংদা তৌবনা ফৈ। করিগুম্বা মহাক্না য়ুমদা অঙাং উনবা ওইরবদি মসি খ্বাইদগী চুম্মী। মসিগী অহানবা ভিজিট অসি নুপী অমসুং অঙাং অদু লেবর অমসুং দেলিভরিদগী ফগৎলক্লিব্রা হায়বদু খংদোক্নবা য়াম্নমক মরুওই। করিগুম্বা খুদিংমক ফরবদি, মথংগী ভিজিট অদু অঙাং অদু পোক্লবা মতুং চয়োল তরুক্কী মতুংদা ওইবা য়াই। মমা অমসুং মচা অনিমক মপুংফানা ফিজিকেল একজামিনেসন তৌথোক্কদবনি অমসুং অঙাং অদু টিকা থাদোক্কদবনি। মসিগী মথক্তা নুপী অদুনা অঙাং মখোম পীথকপগী, সেক্সকী ওইবা মরি থম্বগী, ফেমিলি প্লানিংগী অমসুং অঙাং অদুগী ইম্মুনাইজেসনগী নত্ত্রগা অতোপ্পা তোপিকশীংগী মতাংদা ৱাহং অমহেক্তগী পাউখুম পীনবগী খ্বাইদগী ফবা তঞ্জা অমসুনি।
দাইট অমসুং পোত্থাবা
অঙাং পোক্লবা মতুংদা, নুপীশীংনা মখোয়গী মপাঙ্গল হঞ্জিন্নবা অমসুং লেবর অমসুং দেলিভরিদগী হনগৎলক্নবা ফজনা চাবা মথৌ তাই। মখোয়না দেলিভরিগী মতমদা ঈ মাংখিবা মরম্না এনেমিয়া লাক্তনবা আইরনগী তেব্লেটশীং চাবা মথৌ তাই। করিগুম্বা নুপী অদুনা মখোম পীথক্লিবা ওইরবদি, মহাক্কী দাইটতা অহেনবা চিঞ্জাক অমসুং থক্নবশীং য়াউহনবা তাই। মখোম পীথক্লিবা নুপীশীংনা মখোয়না মীরোল্লিঙৈদা চাখিবদগী হেন্না চাবা তাই মরমদি মখোম পীথকপা হায়বসি ন্যুত্রিসনেল রিজর্ভ য়াম্না মথৌ তাই। কেলোরিশীং, প্রোতিনশীং, আইরন, ভিতামিনশীং অমসুং অতৈ মাইক্রোন্যুত্রিএন্টশীং য়াম্না য়াউবা চিঞ্জাকশীং চাবা তাই। খুদম ওইনা, হৱাই-চেংৱাইশীং, শঙ্গোম অমসুং শঙ্গোমগী প্রদক্টশীং, অশংবা মনা পানবা মনা-মশীং অমসুং অতৈ মনা-মশীংশীং, উহৈ-ৱাহৈশীং, য়েন, শা, য়েরুম অমসুং ঙা অসিনি। দেলিভরিগী হেক মতুং অমসুং মখোম থোক্লিঙৈ মতমদদি চাবা য়াদে থাজনবা চিঞ্জাকশী হেনগৎলকই অমসুং মীরোল্লীঙৈদগী মশিং হেল্লি। মসি তৌরোইদবনি। মখোয়না মহি-মনাই মরাং কায়না থক্কদবনি। নুপী অদুনা পোষ্টপার্টমগী মতমদদি পোত্থাবা মরাং কায়না ফংগদবনি মরমদি মদুনা মহাক্কী পাংগল হেনগৎহনগনি। মহাক অমসুং মহাক্কী মপুরোইবা অমদি অতৈ ইমুং মনুংগী মীওইশীংনা মহাক্কী মচা অমসুং মশামক য়েংশিনবগী থবক নত্তনা অতৈ অকনবা থবক তৌহল্লোইদবনি।
হায়জিন
নুপী অদুদা মহাক্কী ভজাইনাদা করিগুম্বা অমত্তা থীংজিন্দনবা অমসুং মদু নুমিৎ খুদিংগী শেংদোক্নবা অমসুং খোং হাম্লবা মতুংদা শেংদোক্নবা পাউতাক পীগদবনি। করিগুম্বা লোকিয়া হেন্না চৎলবদি পেরিনিএল পেদ অদু তোইনা নত্ত্রগা পুং 4 -6 খুদিংগী শিন্দোক্কদবনি। করিগুম্বা ফিগী পেদ শিজিন্নবা ওইরবদি, পেদশীং অদু শাপোন অমসুং ঈশীংনা শেংনা শুদোক্তুনা নুংশাদা কংহনগদবনি। মহাকপু চাং নাইনা ইরুজনবা অমসুং অঙাং শেন্নবা মতমদা মখুৎ অদু শেংনা হামদোক্নবা পাউতাক পীগদবনি।


text:
আইনগী মতেং
পেজ অসিনা সমাজগী শোত্থরবা কাংলুপশীংদা লেম্না পীবা আইনগী মতেংগী মরমদা নৈনরি।
ভারত সংবিধানগী আর্তিকল ৩৯Aনা খংহল্লি মদুদি লৈবাক অসিগী আইনগী চৎন-কাংলোন অসিনা খুদোংচাবা মান্ননা ফংহনবদা য়ুম্ফম ওইদুনা অচুম্বা ৱায়েল ফংহন্নবা তঞ্জা পীবা, অমসুং শেলমিৎলোন অমদি অতোপ্পা খুদোংচাদবা কয়ানা মরম ওইদুনা নাগরিক খুদিংমক্না অচুম্বা ৱায়েল ফংনবগী খুদোংচাবশীং নান্থোকহন্দনবা, মরুওইনা চান্নবা আইন নত্ত্রগা স্কিম চৎনহন্দুনা নত্ত্রগা মওং অমদা হেক্তা আইনগী ওইবা মতেং লেম্না ফংহন্দুনা খুদোংচাবা পীগদবনি। আর্তিকল ১৪ অমসুং ২২(১)নসু আইনগী মীৎয়েংদা মান্নবা অমদি মীপুম খুদিংমক্তা মান্নবা তঞ্জা পীবা হায়বসিদা য়ুম্ফম ওইদুনা অচুম্বা ৱায়েন ফংহনবা হায়বসি লৈবাক অসিগী তৌদবা য়াদবনি হায়না খংহল্লি। আইনগী মতেং পীবা হায়বসিনা সংবিধানগী ৱাশক অদুমক কায়দনা থুংহন্নবা অমসুং সমাজগী লাইরবা, নমথবীরবা অমদি শোত্থরবা মীওই কাংলুপশীংদা মান্নবা ৱায়েন শোয়দনা ফংহন্নবগী পান্দম থম্মী।
নেসনেল লিগেল সর্ভিসেস ওথোরিটি
নেসনেল লিগেল সর্ভিসেস ওথোরিটি (NALSA) হায়বসি লিগেল সর্ভিসেস ওথোরিটি এক্ট, 1987গী মখাদা সমাজগী শোত্থরবা মীওই কাংলুপশীংদা আইনগী ওইবা মতেং লেম্না ফংহন্নবা অমদি য়ান্নদবা কয়াবু মরুপ-মপাং ওইবগী মওংদা শন্দাইনবগীদমক লোক অদালতশীং পাংথোক্নবগীদমক লিংখৎখিবনি।
NALSA অসি নিয়ু দিল্লিদা লৈ। রাজ্য পুম্নমক্তা, NALSAগী পোলিসি অমসুং পাউতাকশীং পাংথোক্নবগীদমক্তা অমসুং মীয়ামদা আইনগী ওইবা মতেং লেম্না ফংহন্নবা অমদি রাজ্য অদুদা লোক অদালত পাংথোক্নবগীদমক ষ্টেট লিগেল সর্ভিসেস ওথোরিতি লিংখৎলি। ষ্টেট লিগেল সর্ভিসেস ওথোরিটি অসি ষ্টেট লিগেল সর্ভিসেস ওথোরিটিগী পেট্রোন-ইন-চিফ ওইরিবা, মরি লৈনবা রাজ্যদুদা লৈরিবা হায় কোর্ট অদুগী ইকায় খুম্নরবা চিফ জষ্টিস অদুনা মকোক ওইদুনা লুচিংগনি।
জিলা খুদিংমক্তা, দিষ্ট্রিক্ট লিগেল সর্ভিসেস ওথোরিট অসি জিলা অদুদা লিগেল সর্ভিসেস প্রোগ্রামশীং চৎনহন্নবা শেম্মী। দিষ্ট্রিক্ট লিগেল সর্ভিসেস ওথোরিটি অসি জিলা খুদিংমক্কী দিষ্ট্রিক কোর্টকী কমপ্লেক্সতা লৈ অমসুং মরি লৈনবা জিলা অদুগী দিষ্ট্রিক জর্জ অদুনা মকোক ওই।
NALSA/ষ্টেট ওথোরিটি/ দিষ্ট্রিক্ট ওথোরিটিনা লেম্না পীবা আইনগী ওইবা মতেং
- আইনগী ওইবা প্রোসিদিং অমহেক্তগা মরি লৈনবা কোর্ট ফি, প্রোসেস ফি অমসুং শেল তিংগদবা নত্ত্রগা ফংগদবা অতৈ চার্জ পুম্নমক পীগনি
- আইনগী ওইবা প্রোসিদিংশীংদা উকিল পীগনি;
- আইনগী ওইবা প্রোসিদিংশীংদা হুকুমশীংগী সর্টিফাই তৌরবা কোপিশীং অমসুং অতৈ চে-চাংশীং ফংহনগনি অমসুং পীগনি;
- আপিল, আইনগী ওইবা প্রোসিদিংশীংগী প্রিণ্টিং অমসুং ত্রান্সলেসন য়াউনা পেপর বুক শেম শাগনি;
লেম্না পীবা আইনগী ওইবা মতেংশীং ফংবদা মতিক চারবা মীওইশীং
- নুপী অমসুং অঙাংশীং
- সেদ্যুল কাষ্ট/সেদ্যুল ত্রাইবকী মীওইশীং
- কল-কারখানাগী শীন্মীশীং
- পাক্তক্ননা খুদোংথীবা থোকপা, হিংসা, ঈচাউ, ঈকং, য়ুহা হাবা, কল-কারখানাগী খুদোংথীবদগী অৱা-অনা তারবা মীওইশীং
- নামা শোয়রবা মীওইশীং
- ফাজিন্দুনা থম্লিবা মীওইশীং
- চহিগী চাগা লুপা ১,০০,০০০দগী হেন্দবা মীওইশীং
লেম্না পীবা আইনগী ওইবা মতেংশীং অসি মখাগীসিদগী ফংবা য়াগনি:
- সুপ্রিম কোর্টকী ওইবা কেসশীংগীদমক্তা সুপ্রিম কোর্ট লিগেল সর্ভিসেস কমিটি, ১০৯, লোৱর্স চেম্বর্স, সুপ্রিম কোর্ট ওফ ইন্দিয়া, নিয়ু দিল্লি।
- ষ্টেট লিগেল সর্ভিসেস ওথোরিটি।
- হায় কোর্টকী ওইবা কেসশীংগীদমক্তা হায় কোর্ট খুদিংমক্কী হায় কোর্ট কমপ্লেক্সতা লৈরিবা হায় কোর্ট লিগেল সর্ভিসেস কমিটি।
- জিলা খুদিংমক্কী দিষ্ট্রিক কোর্টশীংগী কমপ্লেক্সতা লৈরিবা দিষ্ট্রিক লিগেল সর্ভিসেস ওথোরিট।
লোক অদালত
লোক অদালত হায়বসি আইনগী কোর্টতা পন্দুনা লৈরিবা নত্ত্রগা প্রি-লিটিগেসনগী থাক্তা লৈরিবা য়ানদবশীং/কেসশীং অদুবু মরুপ-মপাং ওইবা মওংদা ৱাখৈনবা/শন্দাইননবা ফোরম অমনি। লোক অদালত অসি লিগেল সর্ভিসেস ওথোরিটিজ এক্ট, ১৯৮৭গী মখাদা ষ্টেচুতরি ষ্টেটস (Statutory Status) পীখ্রে। হায়রিবা এক্ট অসিগী মখাদা, লোক অদালতশীংনা পীরিবা ৱায়েন অদু সিভিল কোর্ট অমগী হুকুম অমগুম্না লৌগনি অমদি অরোয়বা ওইগনি অমদি নাকল পুম্নমকপু কোনশীনগনি অমসুং ৱায়েন অসিগী মায়োক্তা কোর্ট অমত্তদা আপিল চৎপসু য়াদে।
লোক অদালততা শীন্নগদবা কেসশীং মওং-মতৌ
- কোর্ট অমহেক্তদা পন্দুনা লৈরিবা কেস অমহেক্তা
- কোর্ট অমহেক্তদা পুখৎলক্ত্রিবা অমসুং কোর্ট অদুদা ৱাকৎলক্কদৌরবা য়ানদবা অমহেক্তা আইনগী মখাদা কম্পাউন্দেবল ওইদবা মরাল অমগা মরি লৈনবা হিরম অমত্তা লোক অদালততা ৱাখৈরোইদবনি।
করম্না কেস অদু ৱাখৈনবগীদমক্তা লোক অদালততা শীন্নহনগদগে
ক) কোর্টতা কেস পন্দুনা লৈরবা:
- করিগুম্বা য়ান্নদবদু নাকল পুম্নমক্না লোক অদালততা ৱাখৈনবদা য়ান্নরবা নত্ত্রগা
- নাকল অমনা কোর্টতা চে থারবা নত্ত্রগা
- কোর্ট অদুনা ৱাফম অদু লোক অদালততা ৱাখৈননবগীদমক মতিক চারবা অমনি হায়না লৌরবা।
খ) প্রি-লিতিগেতিভকী (Pre-litigative) থাক্তা লৈরিবা য়ান্নদবা অমহেক্তা
- ষ্টেট লিগেল সর্ভিসেস ওথোরিটি নত্ত্রগা দিষ্ট্রিক্ট লিগেল সর্ভিসেস ওথোরিটিগী মরক্তা অমনা প্রি-লিতিগেসনগী থাক্তা লৈরিবা ৱাফম অমহেক্তগী মতাংদা নাকল অমহেক্তদগী চেরোল অমা ফংলবদি অসিগুম্বা ৱাফম অসি মরুপ-মপাং ওইবগী মরিদা য়াশিন্ননবগীদমক লোক অদালততা শীন্নৈ।
ষ্টেট লিগেল সর্ভিসেস ওথোরিটিগী ৱেবসাইটশীং
- আন্দামান অমসুং নিকোবর
- অন্ধ্র প্রদেশ
- অরুনাচল প্রদেশ
- আসাম
- বিহার
- চান্দিগর
- ছটিশগর
- দদ্রা অমসুং নগর হবেলি
- দমন অমসুং দিউ
- দিল্লি
- গোৱা
- গুজরাত
- হারয়ানা
- হিমাচল প্রদেশ
- জমু অমসুং কশ্মির
- ঝারখন্দ
- করনাতকা
- কেরলা
- লক্ষদ্বিপ
- মধ্য প্রদেশ
- মহারাষ্ট্র
- মণিপুর
- মেঘালয়
- মিজোরাম
- ওদিশা
- পুদুচেরি
- পঞ্জাব
- রাজস্থান
- সিক্কিম
- তামিল নাদু
- ত্রিপুরা
- উত্তর প্রদেশ
- উত্তরাঞ্চল
- নোংচুপ বেঙ্গল
ষ্টেট লিগেল সর্ভিসেস ওথোরিটিশীংগী পাউ ফাউননবা অকুপ্পা মরোলশীং
লৌথোকফম :NALSA


text:
মীরোনবী নুপী কাউন্সেলিং তৌবা
তোপিক অসিনা মীরোনবী নুপিশীংবু করম্বা থীমগা মরি লৈননা কাউন্সেলিং পীগনি হায়বগা মরি লৈনবা ইনফোর্মেসন পীরি।
মীরোল্লিঙৈ মনুংদা চেক্সিনবা অমসুং অঙাং পোক্নবগী শেম-শাবা
- পোক্নবা মফম অমসুং পোকপা মতমদা এটেন্দেন্ট অমা লৈহনবা য়াউনা পোক্নবগী শেম-শাবা/মাইক্রো বার্থ প্লান।
- হোস্পিটালদা পোকপগী অহেনবা কান্নবা অমসুং য়ুমদা পোকপদা লৈগদবা রিস্কশীং।
- লেবরগী খুদমশীং অমসুং ওবষ্টেত্রিক কমপ্লিকেসনশীংগী খুদোংথীবগী খুদমশীং।
- কমপ্লিকেসনগী শেম-শাবা – প্রেগনেন্সি, লেবর অমসুং দেলিভরি মতুং/এবোর্সনগী মনুংদা লৈবা খুদোংথীবগী খুদমশীং মশক খংদোকপা।
- এন্তি নেতেল চেক-অপশীং অমসুং পোষ্ট নেতেল চেক-অপশীং লৌবগী কান্নবা।
- প্রেগনেন্সিগী মেদিকেল তর্মিনেসনগী মতমদা লৌগদবা চেক্সিন-থৌরাং।
- প্রেগনেন্সি মতমদা হকতিন্নবগী ইনফোর্মেসন।
- ফেমিলি প্লানিং প্রোমোত তৌবা।
- মেলেরিয়া প্রোফাইলেক্সিস অমসুং লাইয়েং।
- দাইট (ন্যুত্রিসন) অমসুং পোত্থাবগী মতাংদা পাউতাক।
- প্রেগনেন্সি মনুংদা মহাক্কী নোর্মেল দাইত অদুদগী হেন্না চানবা পাউতাক পীবা – মীরোনবী নুপী অমনা মহাক্কী হান্নগী দাইট অদুগী মথক্তা নোংমদা অহেনবা কিলো কেলোরি 300 মথৌ তাই অমসুং পোষ্ট-পার্টম মতমদা অহেনবা কিলো কেলোরি 500 মথৌ তাই।
- এনেমিয়া লৈবা নুপীশীংগী ওইনা অমুবা হৱাই, লৈবাক হৱাই, রাগি, হৱাই মপুম, শঙ্গোম, য়েরুম, শা অমসুং লোকেল ওইনা ফংবা চিঞ্জাকশীং য়াউনা প্রোতিন য়াম্না য়াউবা দাইট চাবগী মরুওইবা।
- ভিটামিন সি য়াউবা উহৈ-ৱাহৈ অমসুং মনা-মশীং মরাং কায়না চাবা (খুদম ওইনা, হৈনৌ, পুংতোল, কমল, অমসুং অথুম্বা চম্প্রা) মরমদি মখোয়সিনা আইরন চুপশীনবা হেনগৎহল্লি।
- চাক চারবা মতুং পুং অমগী মনুংদা চা নত্ত্রগা কোফি থক্তবা।
- খোং হাম্বা য়াদবা লৈতনবা ফাইবর য়াম্না য়াউবা দাইট চাবা।
- নুমিদাংদা পুং নিপাল তুম্বা অমসুং অয়ুক-নুংথিলদা পুং অনি অমগা পোত্থাবা অমসুং অকনবা থবক, মরুওইনা অরুম্বা পোৎ-চৈ থাঙ্গত্তবা।
- য়ু, মখল খুদিংমক্কী হিদাক মনা নত্ত্রগা লাইচুবা য়াবা দ্রগশীং হায়বদি কানিনা শেম্বশীং মীরোল্লিঙৈদা শিজিন্নদবা।
- ক্বালিফাই ওইরবা মেদিকেল প্রাক্টিসনর অমনা পীবা নত্ত্রবদি মেদিকেসন অমত্তা তৌদবা।
মীরোল্লিঙৈদা অহেনবা ন্যুত্রিসনগী মথৌ তাবা অখন্নবা কেটেগোরিগী নুপীশীংগী মনুংদা মখাগীসি চল্লি:
- লুম্বা য়ৌদবা নুপীশীং (কেজি 45গী মখা)
- মীরোল্লিঙৈদা মহৌশাগী লেভেলগী মথক্তা থবক শুবী নুপীশীং
- মবুক কংবা ইনখৎলক্লিবী নুপীমচাশীং
- মমাংগী অঙাং পোকখিবা মতুং চহি অনিগী মনুংদা মবুক কংবী নুপীশীং
- মল্টিপল প্রেগনেন্সি লৈবা নুপীশীং
- HIV পোজিটিভ ওইবী নুপীশীং
খোম পীথকপা
- খোম পীথকপা অদু মরুওইনা কোলোষ্ট্রম ফিদিং অঙাং পোক্লবা মতুং পুং অমগী মনুংদা হৌবা।
- প্রি-লেক্তেল ফিদ অমত্তা পীদবা।
- অঙাং অদু থবাক্কা ফজনা নপশিনবা।
- অঙাং অদু থা তরুক্তি খোম পীথকপা।
নৌনা পোকপা অঙাংগী চেক্সিন-থৌরাং
- অঙাং অদু লুম্বু-লুম্বু শাবা, শ্বর নোর্মেল ওইনা হোনবা অমসুং মখোম থকপ্রা য়েংবা অমসুং কোর্দ অদু শেংনা লৈব্রা য়েংবা।
- হেলথ ফেসিলিটিদগী দিসচার্জ তৌদ্রিঙৈ মমাংদা অঙাং অদুদা BCG/ OPV-0/ হেপাটাইটিস B-0 ভেক্সিনশীং পীবা।
- নাউফম মরি, উনশা অমসুং মিৎ অদু চেকশিন্না য়েংশিনবা।
- মখোম পীথকপা মতমদা ফজনা চুপ্রা য়েংবা।
- নৌনা পোক্লিবা অঙাং অদু খুদোংথীবা সাইনশীং লৈব্রা য়েংবা।
- মমা অমসুং ইমুংগী মীওই পুম্নমক্তা ইম্মুনাইজেসন তৌনবা পাউতাক পীবা।
নৌনা পোকপা অঙাংশীংগী খুদোংথীবা য়াবা খুদমশীং – খুদক্তা চেক্সিন থৌরাং লৌখৎলু:
- করিগুম্বা অঙাং অদু ফজনা মখোম থক্ত্রবা
- করিগুম্বা অঙাং অদু লাইহৌ তৌরবা নত্ত্রগা শোকপদা ঈংলবা
- শ্বর য়াংনা হোল্লবা
- শ্বর হোনবদা ৱারবা
- অমাংবদা ঈ য়াউরবা
- খুবাক অমসুং খোংনিং অদু নাপু মচু ওইরবা
- মসল চিংলক্লবা
সোর্স : গাইদবুক ফোর এনহান্সিং পর্ফোমেন্স ওফ মল্টি-পর্পোজ ৱার্কর (ফিমেল)


text:
অশোক-অপন থীংবা
তোপিক অসিনা অশোক-অপন থীংবগী মতাংদা ইনফোর্মেসন পীরি।
- অশোক-অপনশিংনা চহি পুম্নমক্কী অঙাংশীংবু শোকহল্লি। চহি 5গী মখাদা লৈবা নুপীমচা অমসুং নুপামচাশীং অসি মরুওইনা রিস্ক লৈ। নুপীমচাশীংদগী নুপামচাশীংনা হেন্না অশোক-অপনশীংদগী শি।
- খ্বাইদগী তোইনা থোকপা শোক-পনবশীং অদুদি গারি থৌবদা শোক-পনবা, শীবা য়াবা নত্তনা ঈরাক্নবা (করিগুম্বা মতমদা ঈরাক্নগে তৌবা হায়নসু কৌনবা), মৈনা চাকপা, তাবা অমসুং পোইজনিং অসিনি।
- গারি থৌবদা শোক-পনবা অমসুং ঈরাক্নবা অসি শোক-পনবনা থোকহনবা শিবগী মরুওইবা মরমশীংনি।
- অঙাংশীংনা শোক-পনগনবা খ্বাইদগী কমন ওইবা মফম অসি মখোয়গী ময়ুমগী অকোইবসিনি।
- শোক-পনবা অয়াম্বশীংদি থীংবা ঙম্মী।
মরুওইবা ৱাফমশীং:
- করিগুম্বা মমা-মপাশীং অমসুং শেন্নরিবা মীওইশীংনা অঙাংশীংবু চেক্সিন্না শেন্নরবদি অমসুং মখোয়গী অকোয়রোন অদু শাফনা থম্লবদি শাথীনা শোক-পনবা কয়া থীংবা ঙম্মী।
- চহি নৌরিবা অঙাংশীংদি শোরোক্তা নত্ত্রগা শোরোক্কী মনাক্তা রিস্ক লৈ। মখোয়না শোরোক্তা নত্ত্রগা শোরোক্কী মনাক্তা শান্নরোইদবনি অমসুং মখোয়না শোরোক লানবা মতমদা মতম চুপ্পদা অহন অমা লোয়নগদবনি। মখোয়না বাইসাইকল নত্ত্রগা মোতোরসাইকল অমা থৌবা মতমদা হেলমেট অমা উপকদবনি অমসুং গারিদা তোংহনবা মতমদা চহিগা চান্নবা ফানবা মরি অমনা ফাজিনগদবনি।
- অঙাংশীংদি মিনট অনিদগী হেন্না তাথবা মতমদা অমসুং ঈশীং য়ামদবা মফম অমদসু হায়বদি, ঈরুজনবা অচৌবা খুদেংদফাউবা ঈরাক্নবা ঙম্মী। মখোয়বু মথন্তা নত্ত্রগা ঈশীং মনাক্তা থাদোক্লোইদবনি।
- অঙাংশীংবু মৈ, থোংনবা ষ্টোবশীং, অশাবা মহি অমসুং চিঞ্জাকশীং, অমসুং মকু য়াউদবা ৱায়রশীংদগী লাপ্না থমদুনা মৈ চাকপদগী থীংবা য়াই।
- মথক্তগী তাবা হায়বসি চহি নৌরিবা অঙাংশিংগীদমক্তদি শোক-পনবা থোকহন্নবগী খ্বাইদগী অচৌবা মরম্নি। কৈরাক, বেলকোনি, য়ুমথক, থোংনাউ, শান্ননবা অমসুং তুম্নবগী মফমশীং অসি ভর্টিকেল ওইবা বারশীং অমসুং পলশীং শিজিন্নদুনা শাফবা ওইহন্দুনা অঙাংশীংবু তাবদগী ঙাকথোকপা য়াই।
- মেদিসিনশীং, পোইজনশীং, তিলহাৎ হিদাকশীং, ব্লিচ, এসিদ অমসুং হারশীং অমসুং পেরাফিনগুম্বা (কেরোসিন) ফুএলশীং অসি অঙাংশিংনা উরোইদবা অমসুং ফংলোইদবা মফমশীংদা চেক্সিন্না থমগদবনি। খুদোংথীবা য়াবা পোৎ-চৈশীং, ময়েক শেংনা মমীং থারবা পাত্রশীংদা থমগদবনি অমসুং কৈদৌঙৈদা থক্নবা বোতলশীংদা থম্লোইদবনি। পোইজন চেনবা পোৎ-চৈগীদমক্তদি, অঙাংশীংনা চংলোইদবা মফমদা থমগদবনি।
- ছুরিশীং, কাতিশীং, অথৌবা নত্ত্রগা অতুম্বা পোৎ-চৈশীং অমসুং অকায়বা গ্লাসশীংনা শাথীবা অশোক অপনশীং থোকহনবা য়াই। পোৎ-চৈশীং অসি অঙাংশীংনা ফংলোইদবা মফমদা থমগদবনি। শ্বর ফুলহনবা য়াবা প্লাষ্টিক খাউশীং অসি চহি নৌরিবা অঙাংশীংদগী লাপ্না থমগদবনি।
- চহি নৌরিবা অঙাংশীংদি পোৎ-চৈশীং অসি মখোয়গী মচিন্না হুকচিল্লি। খৌনাউদা পনবা থোক্তনবা, শেলয়েক, হৱাই মরু অমসুং কুদামশীংনচিংবা অপীকপা পোৎ-চৈশীং অসি মখোয়না ফংলোইদবা মফমদা থমগদবনি। অঙাংশিংগী চানবশীং অদু লায়না শায়বা অমসুং য়োৎপা য়ানবা পীক্না শোইগদবনি।
সপোর্ট তৌরিবা ইনফোর্মেসন
করিগুম্বা মমা-মপাশীং অমসুং শেন্নরিবা মীওইশীংনা অঙাংশীংবু চেক্সিন্না শেন্নরবদি অমসুং মখোয়গী অকোয়রোন অদু শাফনা থম্লবদি শাথীনা শোক-পনবা কয়া থীংবা ঙম্মী।
চহি নৌরিবা অঙাংশীংনা, মরুওইনা মখোয় মশানা চেন-চোংবা ঙম্লকপা থা 12দগী চহি 4গী মরক্তা লৈবা মতমদা মখোয়গী য়ুম মনাক্তা অশোক-অপন থোকপগী রিস্ক য়াম্না ৱাংই। অশোক-অপন অয়াম্বদি থোকহন্দবা য়াই। অঙাংশীংবু চেক্সিন্না য়েংশীনবীবা অমসুং মখোয়বু থোং-থাকপগী মৈশিং, ঈশীংগী সোর্সশীং, মখোয়না তাবা য়াবা মফমশীং, লম্বীশীং, অমসুং হু চেনবা, খৌনাউদা পনবা নত্ত্রগা শোকহনবা য়াবা খুদোংথীবশীংদগী লাপ্না লৈহন্দুনা থম্বা হায়বসি মরুওই।
চহি নৌরিবা অঙাংশীংদি শোরোক্তা নত্ত্রগা শোরোক্কী মনাক্তা রিস্ক লৈ। মখোয়না শোরোক্তা নত্ত্রগা শোরোক্কী মনাক্তা শান্নরোইদবনি অমসুং মখোয়না শোরোক লানবা মতমদা মতম চুপ্পদা অহন অমা লোয়নগদবনি। মখোয়না বাইসাইকল নত্ত্রগা মোতোরসাইকল অমা থৌবা মতমদা হেলমেট অমা উপকদবনি অমসুং গারিদা তোংহনবা মতমদা চহিগা চান্নবা ফানবা মরি অমনা ফাজিনগদবনি।
অঙাংশীংনা লম্বীদা লান্থোকপা নত্ত্রগা চৎপা মতমদা, নত্ত্রগা করিগুম্বা মখোয়না লম্বী মনাক নক্না শান্নবা মতমদা শোকপা য়াই। চহি নৌরিবা অঙাংশীংদি মখোয়না লম্বীদা চেন্দ্রিঙৈদা তুং-মাং য়েংদে।
ইমুং-মনুংশীংনা:
- অঙাংশীংবু চেক্সিন্না য়েংবা মথৌ তাই।
- অঙাংশীংবু লম্বীদা চেনখিদনবা য়ুম অদু খাজিনবা অমসুং গেট অদু লোনশীনবা তাই।
- অহল নত্ত্রগা চহি হনবা অঙাং অমগা লোয়নদনা লম্বী লান্থোক্তনবা নত্ত্রগা লম্বীদা চত্তনবা চহি নৌরিবা অঙাংশীংবু তাকপীবা মথৌ তাই।
- অঙাংশিংবু লম্বী মনাক নক্না শান্নবা থীংবা মথৌ তাই।
- লম্বীদা নত্ত্রগা লম্বীগী মনাক্তা চেনখিবা বোলশীং, অচেনবা শান্নপোৎশীং নত্ত্রগা তেলঙ্গানচিংবা তান্নদনবা অঙাংশিংবু তাকপীবা মথৌ তাই।
- অঙাংশীংবু লম্বীদা চেল্লিবা গারিশীংগা মায়োক্ননা লম্বীগী মতাইদা চৎনবা তাকপী-তম্বীবা মথৌ তাই।
- করিগুম্বা মতাইদা চৎনবা লম্বীগী শরুক লৈরবদি, অঙাংশীংবু শোরোক্তা চৎপগী মহুত্তা মদুদা চৎনবা তাকপী-তম্বীবা মথৌ তাই।
শোরোক লান্থোকপা মতমদা, চহি নৌরিবা অঙাংশীংবু:
- শোরোক্কী নাকলদা লেপ্নবা তাকপীগদবনি।
- নাকল অনিমক য়েংনবা তাকপীগদবনি।
- লান্থোক্ত্রিঙৈগী মমাংদা কার নত্ত্রগা অতোপ্পা গারিশীংগী মখোল তানবা তাকপীগদবনি।
- অতোপ্পা মীওই অমগী মখুত্তা শম্নবা তাকপীগদবনি।
- চৎকদবনি অমসুং চেল্লোইদবনি হায়বা তম্বীগদবনি।
- সহরগী মফমশীংদা, খোংলম্বী শীজিন্ননবা তাকপীগদবনি।
- অকোনবা নত্ত্রগা খামদুনা থম্বা কারগী মরক্তা শোরোক লান্দনবা তাকপীগদবনি।
- গারি কন্না থৌরিবা শোরোকশীংদা লান্থোক্তনবা তাকপীগদবনি।
অঙাংশীংনা করিগুম্বা কারগী মমাংগী সিত্তা তোংদুনা চৎলবা, ত্রক নত্ত্রগা লৌউ-শিংউগী মেছিনশীংগী ফম্ফমদা য়েংশিন্দনা তোংহল্লবা নত্ত্রগা মোতোরসাইকল অমদা তোংহল্লবদি শাথীনা শোক-পনবগী অহেনবা রিস্ক লৈ।
কার অমদা, অঙাংশীংনা সেন্টিমিটর 150 ৱাংলবা নত্ত্রগা চহি 10 শুদুনা এদল্টকী সিট বেল্ট অমা শিজিন্নবা ঙমদ্রিফাউবা, মখোয়না চহিগা চুনবা চাইল্ড রেষ্ট্রেন্ট নত্ত্রগা বুষ্টর সিট অমা শীজিন্নগদবনি।
মোটোরবাইক অমদা মমা-মপা নত্ত্রগা অতৈ শেন্নরিবশীংগা চৎমীন্নবা মতমদা, অঙাং য়াউনা তোংলিবা মীওই খুদিংমক্না, এক্সিদেন্ট থোক্লবসু নান্থোক্তনবা মওংদা, খদাংদা ফজনা ফাজিল্লবা হেলমেট অমা উপকদবনি।
বাইসাইকল এক্সিদেন্টশীং অসিনা অঙাংশীংবু শোক-পলহনবগী অমসুং শিহনবগী তোইনা থোকপা মরম অমা ওইরি। অঙাং পুম্নমক্না রোদ সেফটিগী মরমদা খংজিনগদবনি অমসুং বাইক অমা থৌবা মতমদা বাইসাইকল হেলমেট অমা উপকদবনি।
অঙাংশীংদি মিনট অনিদগী হেন্না তাথবা মতমদা অমসুং ঈশীং য়ামদবা মফম অমদসু হায়বদি, ঈরুজনবা অচৌবা খুদেংদফাউবা ঈরাক্নবা ঙম্মী। মখোয়বু মথন্তা নত্ত্রগা ঈশীং মনাক্তা থাদোক্লোইদবনি।
ঈরাক্নবনা ব্রেন শোক-পনবা নত্ত্রগা শিহনবা য়াই। অঙাংশীংবু ঈরাক্নবদগী ঙাকথোক্নবা, মমা-মপা অমসুং অতৈ শেন্নরিবশীংনা ঈশীং মনাক্তা নত্ত্রগা ঈশীংদা লৈরিবা অঙাংশিংবু মতম চুপ্পদা কুপ্না শেন্নগদবনি।
ঈশীং লৈবা মফমদা, মখাগীসি পাংথোকপা মরুওই:
- অঙাংশীংনা হাংদোকপা ঙমদনবা গুহা অমসুং ঈশীংগী তেঙ্কিশীং মখুম কুপশীনবা।
- শিজিন্নদবা মতমদা খুদেং অমসুং বাল্টিনশীং উপশীন্দনা থম্বা, অমসুং ঈরুজরিবা অঙাংশিংবু মতম চুপ্পদা য়েংশিনবীবা।
- অঙাংশীংবু খোং অমসুং কেনেলশীংদগী লাপ্না লৈনবা তাকপীবা।
- অঙাংশীংবু ঈশীং মনাক্তা চৎপা থীংনবা, পুখ্রি-তুরেলগী মনাক নক্না লৈবা ইমুংশিঙনা য়ুমগী অকোয়বদা শম্বল খাজিনবা অমসুং গেট লোন্সিনবা।
- অঙাংশীংনা ঈশিংদা চত্তনবা পুখ্রিশীং অয়ুংবা রেলশীংনা কুংনা খাজিনবা।
- ঈশিংদা লৈবা ইমুংশীংগী অঙাংশীংবু ঈশীংদা তাবা থীংনবা বেরন্দা, থোংনাউশীং অমসুং থোংশীংদা বারনা য়ুংনা খাজিনবা।
- ঈশীংদা নত্ত্রগা হি অমদা শান্নবা মতমদা ঈরোইবা হৈত্রিবা অঙাংশিং অমসুং চহি নৌরিবা অঙাংশীংবু এপ্রুভ তৌরবা তাউখৎনবা দিভাইস (লাইফ জেকেট) অমা লিৎপা।
- ঈরোইরিবা অঙাং পুম্নমকপু কুপ্না শেন্নবীবা।
- অঙাংশীংবু অকনবা ঈচেল লৈরিবা তুরেলশীংদা ঈরোইদনবা অমসুং কৈদৌঙৈদা মথন্তা ঈরোইদনবা তাকপী-তম্বীবা।
- ঈচাউ থোক্কনবা মফমশীংদা, ঈশীং হেনগৎলকপা মতমদা অঙাংশীংবু চেক্সিন্না য়েংবা; লৌশিং তারবা অঙাংশিং য়াউনা ইমুংগী মীওই পুম্নমকপু, করিগুম্বা য়ুম অদু থুনা থাদোক্কদবা ওইরবদি করম্বা শাফবা মফমদা চৎকদগে হায়বদু তাকপীবা।
অঙাংশীংবু মৈ, থোংনবা ষ্টোবশীং, অশাবা মহি অমসুং চিঞ্জাকশীং, অমসুং মকু য়াউদবা ৱায়রশীংদগী লাপ্না থমদুনা মৈ চাকপদগী থীংবা য়াই।
মৈনা চাকপা অমসুং পোকপা হায়বসি চহি নৌরিবা অঙাংশীংদা শাথীবা অশোক-অপন থোকহনবগী খ্বাইদগী তোইনা থেংনবা মরমশিংনি। মৈনা চাকপনা মতম পুম্বগী ওইনা দাকফম লৈহল্লি, অমসুং খরদি শিবফাউবা য়াই। মখোয় অসিগী মনুংদা অয়াম্বদি থোকহন্দবা য়াবা ওই।
খ্বাইদগী কমন ওইবা মৈনা চাকপগী থৌওং অসি মৈ নত্ত্রগা মৈরিগা হকথেংননা শোক্নবা নত্ত্রগা অশাবা পোৎ পায়রুবসিনি। অসিগুম্বা মখলগী মৈনা চাকপসি থীংনবগীদমক্তা:
- চহি নৌরিবা অঙাংশীংবু চাক থোংলিবা মৈ, মৈখেৎ, কেরোসিনগী থাউমৈ, কেন্দল অমসুং পেরাফিন অমসুং কেরোসিনগুম্বা মৈ হৌগনবা মহিশীংদগী লাপ্না থম্বীগদবনি।
- ষ্টোবশীংবু অপাকপা, অঙাংশিংনা ফংলোইদবা ৱাংখৎপা ফম্বাক অমদা থমগদবনি।
- করিগুম্বা ওপন ওইবা চাকথোংবগী মৈ অমা শিজিন্নরবদি, মদু হকথেংননা লৈমায়দা মৈ হৌগনু, মদুগী মহুত্তা লৈবাক্না শেম্বা লৈরং অমদা হৌ। লৈখোম, ৱা নত্ত্রগা অতোপ্পা পোৎশক্কী নত্ত্রগা প্লেপেন অমনা খাজিন্দুনা অপিকপা অঙাংশীংবু চাক থোংলিবা মফম অদু ফংহন্দবা য়াই।
- অপিকপা অঙাংশীংবু মৈ নত্ত্রগা থোং-থাক্লিবা মফমদা মথন্তা থাদোক্লোইদবনি।
- অঙাংশীংবু হিতর, অশাবা ইষ্ট্রি অমসুং অতৈ অশাবা খুৎলাঈশীংদগী লাপ্না থমগদবনি।
- কেন্দল অমা থাল্লিবা নত্ত্রগা মৈ হৌরিবা কা অমদা অঙাং অমবু কৈদৌঙৈদা মথন্তা থাদোক্লোইদবনি।
মৈ চাকপগী অতোপ্পা মরুওইবা মরম অমদি অশাবা মহি নত্ত্রগা চিঞ্জাকশীংনা মৈ চাকহনবসিনি। মসি থোকহন্দনবা:
- থোং-থাক্নবা কোলশীংগী পাইনবা হেন্দলশীং অদু অঙাংশিংনা ফংলোইদবা মফমদা থমগদবনি।
- অশাবা চিঞ্জাক অমসুং মহিশীং শাফবা মফম অমদা অমসুং অঙাংশীংনা ফংলোইদবা মফমদা থমগদবনি।
- অঙাংশীংনা ইরুজবা নত্ত্রগা ঈশীং চাইথবা মতমদা অশাবা ঈশীংগী কোঞ্জিন অদু মশা মথন্তনা লৈথোকহল্লোইদবনি।
- করিগুম্বা অঙাংনা অশাবা ঈশিং অদু থারবদি মৈনা পোকপদগী থীংনবা, ঈশীংগী হিটরশীংগী তেম্পেরেচর অদু মেদিয়ম ওইবা সেটিং অমদা থমগদবনি।
- অশাবা থক্নবশীং পায়রিবা মীগী নত্ত্রগা চাক শেম-শারিবা চাকশংগী অকোয়বদা অঙাংশীং চেন-চোংদুনা শান্নহল্লোইদবনি।
- অশাবা মহি নত্ত্রগা মপংশীং চারিঙৈদা অঙাং অমবু কৈদৌঙৈদা পায়রোইদবনি।
অঙাংশীংনা করিগুম্বা ইলেক্ত্রিসিতিগা শোক্নরুরবদি শাথীনা শোক চৎহনবা নত্ত্রগা মৈনা চাকহনবা য়াই। শোক চৎপা অমসুং মৈনা চাকপা থীংনবা:
- অঙাংশিংবু মখোয়গী খুৎশাশীং নত্ত্রগা অতৈ পোৎশকশীং ইলেক্ত্রিক্কী সোকেটশীংদা থীংজিন্দনবা তাকপীবা তাই।
- মৈগী সোকেটশীং শিজিন্নদনবা কুপশিনবীবা তাই।
- ইলেক্ত্রিক্কী ৱায়রশীং অঙাংশীংনা ফংদনবা মওংদা থম্বীগদবনি।
- য়াম্না খুদোংথীবা থোকহনবা য়াবা, মকু য়াউদবা ইলেক্ত্রিক্কী ৱায়রশীং ইন্সুলেটিং তেপ শীজিন্নদুনা কুপশীনগদবনি।
মথক্তগী তাবা হায়বসি চহি নৌরিবা অঙাংশিংগীদমক্তদি শোক-পনবা থোকহন্নবগী খ্বাইদগী অচৌবা মরম্নি। কৈরাক, বেলকোনি, য়ুমথক, থোংনাউ, শান্ননবা অমসুং তুম্নবগী মফমশীং অসি ভর্টিকেল ওইবা বারশীং অমসুং পলশীং শিজিন্নদুনা শাফবা ওইহন্দুনা অঙাংশীংবু তাবদগী ঙাকথোকপা য়াই।
অঙাংশীংনা চৎপা, চেনবা অমসুং চোংবা তম্বদা তোইনা তুশিল্লি। অসিগুম্বা তুশিনবশীংসিনা খেত্তৎহল্লি নত্ত্রগা খোত্তৎহল্লি। করিগুম্বা মতমদা তুশীনবনা শরু তেকহনবা, কোক শোকহনবা নত্ত্রগা শিবা য়াউনা অতৈ শাথীনা শোক-পনবশীং থোকহল্লি।
য়েংশিন্দনা থম্বা অঙাংশীংনা ফমুং নত্ত্রগা চারপাইদগী ওন্থবা য়াই। অপীকপা অঙাংশীংনা কৈরাক্কী মখারোমদা নত্ত্রগা থোংনাউদগী নত্ত্রগা বেলকোনিদগী তারকপা য়াই।
অঙাংশিংনা কাবা পাম্মী। করিগুম্বা মখোয়না অৱাংবা মফমদগী তারক্লবা নত্ত্রগা অরুম্বা ফর্নিচরগী মতোন্দা কাখৎনবা হোৎনবদা মখোয়গী মথক্তা তাশিল্লক্লবদি মখোয়দা শাথীনা শোকহনবা য়াই।
য়েংশিনবীবগী মথক্তা, অঙাংশীংনা শাথীনা তারকপদগী থীংনবা খোংথাং খরগী মনুংদা মখাগীসি চল্লি:
- শাফদবা মফমশীংদা অঙাংশীংনা কাখত্তনবা হায়বা অমসুং থীংবা
- অঙাংশীংবু কৈরাক অমসুং বেলকোনিশীংদা শান্নহন্দবা, অমসুং করিগুম্বা মখোয়না শান্নবা তারবদি, মখোয়বু চেক্সিন্না য়েংবীগদবনি।
- কৈরাকশীং, থোংনাউশীং নত্ত্রগা বেলকোনিশীংদা চানবা মরাক অমসুং অৱাংবগী ওইবা বারগী রেলিং শিজিন্নবা।
- য়ুমবু তরু-তনান্না, ঙালহন্দুনা অমসুং অথৌবা পোৎশকশীং অমসুং মচিনশীং লৈহন্দবা।
- অৱাংবা চৌক্রিশীংদা অঙাংশীংনা ফম্বা মতমদা ফজনা য়েংশিনবা।
- পীক্লিবা অঙাংশীংবু ফমুং, চারপাই নত্ত্রগা ৱাল্কর নত্ত্রগা অঙাংশীংগী অতৈ পোৎ-চৈশীংদা শেন্নদনা থাদোক্তবা।
- ফমুং, চৌক্রি অমসুং অঙাংগী ফমুং মচানচিংবা ফর্নিচরশীংবু থোংনাউশীংদগী লাপ্না থম্বা।
- অপীকপা অঙাংশীংগী পুক্নিং চিংশিনগদবা মওংদা শান্নপোৎ নত্ত্রগা অতোপ্পা আইতেমশীং অৱাংবা উপুগী থাকশীংদা থম্লোইদবনি, অমসুং কেবিনেট নত্ত্রগা পোৎ-চৈ থম্নবা উপুগী থাকশীং ফক্লাংদা ফাজিন্দুনা থম্লোইদবনি।
মেদিসিনশীং, পোইজনশীং, তিলহাৎ হিদাকশীং, শুনু, এসিদ অমসুং হারশীং অমসুং পেরাফিনগুম্বা (কেরোসিন) ফুএলশীং অসি অঙাংশিংনা উরোইদবা অমসুং ফংলোইদবা মফমশীংদা চেক্সিন্না থমগদবনি। খুদোংথীবা য়াবা পোৎ-চৈশীং, ময়েক শেংনা মমীং থারবা পাত্রশীংদা থমগদবনি অমসুং কৈদৌঙৈদা থক্নবা বোতলশীংদা থম্লোইদবনি। পোইজন চেনবা পোৎ-চৈগীদমক্তদি, অঙাংশীংনা চংলোইদবা মফমদা থমগদবনি।
পোইজনিং অসি অপিকপা অঙাংশীংদা শাথীনা খুদোংথীনিঙাই ওই। ব্লিচ, তিন অমসুং উচিগী পোইজন, পেরাফিন (কেরোসিন) অমসুং য়ুমগী দিটরজেন্টশীংনা অঙাং অমবু হাৎপা নত্ত্রগা মতম পুম্বগী ওইনা শোকহনবা য়াই।
পোইজন কয়ানা হাৎপা, ব্রেন মাং-তাকহনবা, মীৎ তাংহনবা নত্ত্রগা মতম পুম্বগী ওইনা শোকহনবা ঙম্মি, করিগুম্বা মখোয় অসি:
- য়োৎশিল্লুরবা মতমদা
- শ্বর হোঞ্জিল্লুরবা মতমদা
- উনশাদা থেংলুরবা মতমদা
- মিৎ মনুংদা চংখ্রবা মতমদা
পোইজনিং থীংবগী মরুওইবা থৌরাংদি মাং-তাক্নিংঙাই ওইবা পোৎশকশীং অদু অঙাংশীংনা ফংলোইদবা মফমদা থম্বসিনি।
- পোইজনশীং অসি সোফট দ্রিঙ্ক নত্ত্রগা বিয়র বোটলশীং, জারশীং নত্ত্রগা কপশীংদা থম্লোইদবনি, মরমদি মখোয়দু অঙাংশীংনা শোয়দুনা থক্লুবা য়াই। হিদাক, কেমিকেল অমসুং পোইজন পুম্নমক মশাগী ওরিজিনেলগী পাত্রশীংদা, কন্না লৈশীন্দুনা অমসুং অঙাংশীংনা ফংলোইদবা মওংদা থমগদবনি।
- দিটরজেন্ট, ব্লিচ, কেমিকেল অমসুং হিদাকশীং অসি অঙাংশীংনা ফংলোইদবা মফমদা থমগদবনি। মখোয় অদু কন্না লৈশিন্দুনা অমসুং মমিং থাদুনা থমগদবনি। মখোয় অদু উপু নত্ত্রগা ত্রঙ্ক নত্ত্রগা অৱাংবা পোৎ-চৈ থম্ফমশীংদা, অঙাংশীংনা উরোইদবা নত্ত্রগা ফংলোইদবা মওংদা থমগদবনি।
- অহলশীংদা শীজিন্ননবা হিদাকশীং অসিনা অপিকপা অঙাংশীংবু শোক-পলহনবা নত্ত্রগা শিহনবা য়াই। হিদাক অসি করিগুম্বা অঙাংদুগীদমক প্রেস্ক্রাইব তৌরবা মতমদতা অঙাংদুদা পীজগদবনি। করিগুম্বা মদু অহল অমগী নত্ত্রগা অতোপ্পা অঙাং অমগীদমক প্রেস্ক্রাইব তৌরবদি মদু অঙাং অমদা পীজবীরোইদবনি। অঙাং অমনা মশানা নত্ত্রগা মশামক্কী হিদাক অদু কৈদৌঙৈদা চারোইদবনি। হিদাক অদু মথৌ তারকপা মতমদা মমা-মপা নত্ত্রগা অতৈ শেন্নরিবা মীওই অমনা মদু পীজগদবনি। হিদাক-লাংথকশীং অসি অঙাংশীংনা ফংলোইদবা নত্ত্রগা উরোইদবা মফমদা থমগদবনি।
- পোইজন ওইবা পোৎ-চৈশীং থম্বা কন্তেনরশীংদা, করিগুম্বা ফংলবদি চাইল্ড-রেসিষ্টেন্ট ক্লোজরশীং শিজিন্নগদবনি।
ছুরিশীং, কাতিশীং, অথৌবা নত্ত্রগা অতুম্বা পোৎ-চৈশীং অমসুং অকায়বা গ্লাসশীংনা শাথীবা অশোক অপনশীং থোকহনবা য়াই। পোৎ-চৈশীং অসি অঙাংশীংনা ফংলোইদবা মফমদা থমগদবনি। শ্বর ফুলহনবা য়াবা প্লাষ্টিক খাউশীং অসি চহি নৌরিবা অঙাংশীংদগী লাপ্না থমগদবনি।
অকাইবা গ্লাসনা শাথীনা শোকহনবা, ঈ থোকহনবা অমসুং ইনফেক্সন থোকপা অশোকপশীং ওইহনবা য়াই। অথৌবা ধাতুগী পোৎ-চৈশীং, মেছিনরি অমসুং কোলহিং কাবা কৌতাশীংনা শাথীনা ইনফেক্সন থোকহনবা য়াবা অশোকপশীং লৈহনবা য়াই।
ইমুং মনুংশীংনা করিগুম্বা মখাগী থৌওংশীং অসি পাংথোক্লবদি গ্লাস অমসুং অথৌবা পোৎ-চৈশীংনা অঙাংশীংবু শোকহনবগী রিস্কশীং হন্থহনবা য়াই:
- গ্লাস বোটলশীং অসি অপিকপা অঙাংশীংনা য়ৌরোইদবা মফমদা থম্বীবা অমসুং য়ুম অমসুং শান্নফম এরিয়া অদু অকায়বা গ্লাস অমসুং অকায়-অতোইশিং থম্বীদবা
- থাং, রেজর অমসুং কাতিশীং অসি অঙাংশীংনা ফংলোইদবা মওংদা, দ্রাৱরশীং নত্ত্রগা লোনশিল্লবা কেবিনেটশীংদা থম্বা
- অকায়বা বোটলশীং অমসুং শীজিন্নখ্রবা কৌতাশীং য়াউনা য়ুমগী অকায়-অতোইশীং শাফবা মওংদা হুন্দোকখিবা
য়ুমগী অকোয়বদা থোকপা অতৈ অশোক-অপনশীংদি অঙাংশীংদা, নুং নত্ত্রগা অতৈ অথৌবা পোৎ-চৈশীং লংবগী অমসুং থাং নত্ত্রগা কাতিনা শান্নবগী খুদোংথীবশীং অদু তাকপীদুনা থীংবা য়াই।
শ্বর ফুনবা থোকহন্দনবা, প্লাষ্টিক খাউশীং অসি অপীকপা অঙাংশীংনা ফংলোইদবা মওংদা লাপ্না থমগদবনি।
চহি নৌরিবা অঙাংশীংদি পোৎ-চৈশীং অসি মখোয়গী মচিন্না হুকচিল্লি। খৌনাউদা পনবা থোক্তনবা, শেলয়েক, হৱাই মরু অমসুং কুদামশীংনচিংবা অপীকপা পোৎ-চৈশীং অসি মখোয়না ফংলোইদবা মফমদা থমগদবনি। অঙাংশিংগী চানবশীং অদু লায়না শায়বা অমসুং য়োৎপা য়ানবা পীক্না শোইগদবনি।
অপিকপা অঙাংশীংনা মখোয়গী অকোয়রোন অসি খংদোক্নবগী লম্বী অমদি মখোয়গী মচিন্দা পোৎ-চৈশীং চাশিনবসিনি। মসিনা মখনাউদা ফুলহনবা য়াই। মসিদসু নত্তনা, অপিকপা অঙাংশীংনা অকনবা মিথাইগুম্বা চানবা খরদি শায়বা অমসুং য়োৎপদা অরুবা ওইনা থোকই। মসিনসু মখোয়বু মখনাউদা ফুলহনবা য়াই।
মমা মপা নত্ত্রগা অতৈ শেন্নরিবা মীওইশীংনা:
- শান্ননবা অমসুং তুম্ননবা মফমশীং অদুদা কুদাম, বিদ, বেলুন, কলম মখুম, শেলয়েক, মরু-মরাংশীং অসি লৈহল্লোইদবনি।
- অনৌবা শান্নপোৎশীংবু অঙাংশীংদা শান্ননবা পীদ্রিঙৈ মমাংদা অঙাংশীংনা য়োৎশিনখিবা নত্ত্রগা শোকপা য়াবা, তেকপা য়াবা অথৌবা নত্ত্রগা অকোম্বা মচেকশীং লৈব্রা হায়বদু কুপ্না য়েংবা।
- অঙাংশীংদা মখনাউদা ফুলহনবা য়াবা লৈবাক হৱাই, অপিকপা মশীং নত্ত্রগা মরুশীং য়াউবা অকনবা অথুম্বা চানবশীং অপিকপা অঙাংশীংদা কৈদৌঙৈদা পীরোইদবনি।
- অপিকপা অঙাংশীংনা চারিঙৈদা মতম পুম্বদা য়েংশিনবীগদবনি, অমসুং অঙাংশীংগী চিঞ্জাকশীং অদু কোম্না শায়বা নত্ত্রগা য়োৎপা ঙম্নবা পীক্না ককপীগদবনি।
লোক খুবা, মচিন্দা নমশিনবা অমসুং মখোল থোক্না শ্বর হোনবা নত্ত্রগা খোঞ্জেল অমত্তা থোকহনবা ঙম্লক্তবনা শ্বর হোনবা ৱাবা অমসুং মখনাউদা ফুনবগী খুদম পী। করিগুম্বা কনাগুম্বা অমত্তনা অঙাং অদুনা মচিন্দা করিমত্তা হাপচিনবা উখিদবা তারবফাউবদা, অঙাং অদুনা শ্বর হোনবা ৱাবগী মতৌ উৎলক্লবদি, মমা-মপা অমসুং অতৈ শেন্নরিবশীংনা অঙাং অদু শ্বর ফুল্লে হায়বগী চিংনবা লৈবীগদবনি।
সোর্স: UNICEF


text:
অটল পেন্সন যোজনা (APY)
পেজ অসিদা অটল পেন্সন যোজনাগী মতাংদা খংহল্লি।
অটল পেন্সন যোজনা (APY)না লায়রবা শিন্মীশীংনা চহী য়াম্লক্লবা মতমদা ইনকম সেক্যুরীটি লৈহল্লি অমসুং অনওর্গানাইজ ওইবা সেক্টরগী শিন্মীশীংগী রিস্কশীং হন্থহল্লি। মসিনা অনওর্গানাইজ ওইবা সেক্টরশীংগী শিন্মীশীং মশানা পাম্না মখোয়গী রিটায়ারমেন্টগীদমক শেল তুংশিন্নবা পুক্নিং থৌগৎলি। গবর্ণমেন্টনা স্কিম অসি ইং 2015গী জুন তাং 1দগী হৌদুনা চৎনবা হৌহনখ্রে। স্কিম অসিনা স্বাভালম্বন যোজনা/ NPS লাইট স্কিমগী মহুৎ শিনখ্রে।
APYগী কান্নবশীং
- সবস্ক্রাইবরশীংগীদমক্তা, করিগুম্বা মখোয়না চহি 18 অমসুং চহি 40 শুবফাউবগী মরক্তা য়াউদুনা শেল কন্ত্রিব্যুট তৌরবদি, লুপা1000 দগী লুপা 5000 ফাউবগী মরক্তা, ফিক্স ওইবা পেন্সন পীগনি। কন্ত্রিব্যুসনগী লেভেল অসি মান্নদে অমসুং করিগুম্বা সবস্ক্রাইবর অদুনা ঙন্না য়াউরবদি মদু হন্থগনি অমসুং করিগুম্বা মহাক্না থেংনা য়াউরবদি হেনগৎকনি।
- সবস্ক্রাইবর অদুনা শিখ্রবা মতুংদা চপ মান্নবা পেন্সন অদু মহাক্কী লোয়নবা/ লোয়নবী অদুদা পীগনি।
- লোয়নবা/ লোয়নবী অদু শিখ্রবা মতুংদা পেন্সনগী শেনফম অদু নোমিনিশীংদা হন্দোক্কনি।
- অটল পেন্সন যোজনা (APY)গী কন্ত্রিব্যুসনশীং অসি নেসনেল পেন্সন সিষ্টেম (NPS)গা মান্ননা টেক্সকী কান্নবগীদমক ইলিজিবল ওইগনি। টেক্সকী কান্নবশীংগী মনুংদা সেক্সন 80CCD(1) গী মখাদা লুপা 50,000 গী অহেনবা দিদক্সন অদুসু মনুং চনগনি।
APYগী ইলিজিবিলিটি
অটল পেন্সন যোজনা (APY) অসি ষ্টেটুটরি সোসিএল সেক্যুরিটি স্কিম অমত্তগী মেম্বর ওইদবা বেঙ্ক একাউন্ট হোল্ডর পুম্নমকনা য়াউবা য়াগনি।
য়াউবগী চহি অমসুং কন্ত্রিব্যুসনগী মতম
APY য়াউবা য়াবগী মিনিমম ওইবা চহি অসি 18নি অমসুং মেক্সিমম ওইবা চহিনা 40নি। মরম অদুনা, APYগী মখাদা সবস্ক্রাইবরনা কন্ত্রিব্যুসন তৌগদবা মিনিমম ওইবা মতম অসি চহি 20 নত্ত্রগা মসিগী মথক ওইগনি।
APYনা থম্লিবা মীৎয়েং
মরূওইনা অনওর্গানাইজ ওইদবা সেক্টরগী শিন্মীশীংদা মীৎয়েং থম্মী।
এনরোলমেন্ট অমসুং সবস্ক্রাইবর পেমেন্ট
ইলিজিবল কেটেগোরিগী মখাদা লৈবা বেঙ্ক একাউন্ট হোল্ডর পুম্নমক্না একাউন্টশীংদা ওটো-দেবিটকী ফেসিলিটিগা লোয়ননা APYদা য়াউবা য়াগনি অমসুং মসিনা কন্ত্রিব্যুসন লৌশিনবগী চার্জশীং হন্থহনগনি।
এনরোলমেন্টকী এজেন্সিশীং
পোইন্টস ওফ প্রেসেন্স (সর্ভিস প্রোভাইদরশীং) অমসুং স্বাভালম্বন স্কিমগী মখাদা লৈবা এগ্রেগেটরশীংনা নেসনেল পেন্সন সিষ্টেমগী আর্কিটেকচরগী খুত্থাংদা সবসক্রাইবরশীং এনরোল তৌগনি।
APYগী ওপরেসনেল ফ্রেমৱার্ক
মসি পেন্সন ফন্দ রিগুলেটরি অমসুং দিভেলপমেন্ট ওথোরিটিনা লমজিং-লমতাকপা ভারত সরকারগী স্কিমনি। NPSকী ইনষ্টিট্যুসনেল আর্কিটেকচর অসি APYগী মখাদা সবস্ক্রাইবরশীং এনরোল তৌবদা শিজিন্নগনি।
য়াউবগী চহি, কন্ত্রিব্যুসনগী থাক, ফিক্স তৌরবা থাগী ওইবা পেন্সন অমসুং সবস্ক্রাইবরশীংগী নোমিনিদা তুংশিল্লবা শেনবুল (Corpus) হন্দোকপা
কন্ত্রিব্যুসনগী থাকশীং, সবস্ক্রাইবর অমসুং মহাক্কী নুপী/মপুরোইবদা ফিক্স তৌরবা থাগী ওইবা পেন্সন পীবা অমসুং সবস্ক্রাইবরশীংগী নোমিনিশীংদা তুংশিল্লবা শেনবুল হন্দোকপা অমসুং কন্ত্রিব্যুসনগী মতম অদু মখাদা পীরি। খুদম ওইনা, থা অমদা লুপা 1,000 দগী 5,000 ফাউবগী ফিক্স তৌরবা থাগী ওইবা পেন্সন ফংগে হায়রবদি, করিগুম্বা সবস্ক্রাইবর অদুনা চহি 18 শুবা মতমদা য়াউরবদি থাগী ওইনা লুপা 42 দগী লুপা 210 ফাউবগী শেনফম থীবা তাই। চপ মান্নবা ফিক্স তৌরবা পেন্সনগী থাক্কীদমক, করিগুম্বা সবস্ক্রাইবর অদুনা চহি 40 শুরবা মতমদা য়াউবা তারবদি কন্ত্রিব্যুসন অদু লুপা 291 অমসুং লুপা 1,454 ফাউবগী মনুংদা থীবা তাই।
অটল পেন্সন যোজনাগী মখাদা লৈগদবা কন্ত্রিব্যুসনগী থাক, সবস্ক্রাইবর অমসুং মখোয়গী নুপী/নুপাশীংদা পীগদবা লুপা 1,000 গী ফিক্স তৌরবা থাগী ওইবা পেন্সন অমসুং সবস্ক্রাইবরশীংগী নোমিনিশীংদা হন্দোক্কদবা শেনবুল অমসুং কন্ত্রিব্যুসনগী মতমগী ওইবা টেবল
অটল পেন্সন যোজনাগী মখাদা লৈগদবা কন্ত্রিব্যুসনগী থাক, সবস্ক্রাইবর অমসুং মখোয়গী নুপী/নুপাশীংদা পীগদবা লুপা 2,000 গী ফিক্স তৌরবা থাগী ওইবা পেন্সন অমসুং সবস্ক্রাইবরশীংগী নোমিনিশীংদা হন্দোক্কদবা শেনবুল অমসুং কন্ত্রিব্যুসনগী মতমগী ওইবা টেবল
অটল পেন্সন যোজনাগী মখাদা লৈগদবা কন্ত্রিব্যুসনগী থাক, সবস্ক্রাইবর অমসুং মখোয়গী নুপী/নুপাশীংদা পীগদবা লুপা 3,000 গী ফিক্স তৌরবা থাগী ওইবা পেন্সন অমসুং সবস্ক্রাইবরশীংগী নোমিনিশীংদা হন্দোক্কদবা শেনবুল অমসুং কন্ত্রিব্যুসনগী মতমগী ওইবা টেবল
অটল পেন্সন যোজনাগী মখাদা লৈগদবা কন্ত্রিব্যুসনগী থাক, সবস্ক্রাইবর অমসুং মখোয়গী নুপী/নুপাশীংদা পীগদবা লুপা 4,000 গী ফিক্স তৌরবা থাগী ওইবা পেন্সন অমসুং সবস্ক্রাইবরশীংগী নোমিনিশীংদা হন্দোক্কদবা শেনবুল অমসুং কন্ত্রিব্যুসনগী মতমগী ওইবা টেবল
অটল পেন্সন যোজনাগী মখাদা লৈগদবা কন্ত্রিব্যুসনগী থাক, সবস্ক্রাইবর অমসুং মখোয়গী নুপী/নুপাশীংদা পীগদবা লুপা 5,000 গী ফিক্স তৌরবা থাগী ওইবা পেন্সন অমসুং সবস্ক্রাইবরশীংগী নোমিনিশীংদা হন্দোক্কদবা শেনবুল অমসুং কন্ত্রিব্যুসনগী মতমগী ওইবা টেবল
অহেনবা ইনফোর্মেসনগীদমক্তা, APY ইনফোর্মেসন দেস্ক কন্টেক্ট তৌবীয়ু–কোল সেন্টর: 1800 110 069
সোর্স: নেসনেল পেন্সন সিষ্টেম ত্রষ্ট
মরি লৈনবা রিসোর্সশীং


text:
প্রেরনা স্কিম
তোপিক অসিনা প্রেরনা স্কিম–নুপীমচাগী মমা-মপাশীংদা ইন্সেন্টিভ পীবা অসিগী মতাংদা ইনফোর্মেসন পীরি।
ষ্ট্রাটেজি
নহা ওইরিবা মমাশীং অমসুং অঙাংশীংগী স্বার্থদা নুপীমচাশীংগী লুহোংবগী চহি হেনগৎহন্নবা অমসুং অঙাং পোকপগী মতম লাপ্নহন্নবা MoHFW, ভারত সরকারগী ওটোনোমস বোদি অমা ওইরবা জনসংখ্যা স্থিরত কোশ (নেসনেল পোপুলেস ষ্টেবিলাইজেসন ফন্দ)না PRERNA কৌবা রেস্পোন্সিবল পেরেন্তহুদ ষ্ট্রাটেজি অমা বিহার, উত্তর প্রদেশ, মধ্য প্রদেশ, ছটিশগর, ঝারখন্দ, ওদিশা অমসুং রাজস্থান হায়রিবা ষ্টেট তরেৎশিগী দিষ্ট্রিক খুদিংমক্তা হৌদোকখ্রে।
ষ্ট্রাটেজি অসিনা ঙন্না লুহোংবা, ঙন্না অঙাং পোকপা অমসুং অঙাং হঞ্জিন্না পোকপগী মওং অসিবু হোংদোকপা অমসুং কম্যুনিতি অদুগী ৱাখল্লোন হোংদোকহনবদা মতেং পাংবা মতৈ-মনাউশীংবু শকখংই অমসুং এৱার্দ পী। স্কিম অসি BPLগী ইমুং মনুংশীংগীদমক্তনি।
মরুওইবা কন্দিসনশীং
- মতৈ-মনাও অদু BPL ফেমিলিগী ওইগদবনি।
- নুপী অদুগী চহি অদু 30দগী হেল্লোইদবনি।
- নুপীমচা অদু চহি 19 শুরবা মতুংদা লুহোংবা ওইগদবনি।
- অহানবা অঙাং অদু লুহোংবা মতুং চহি 2গী মতুংদা পোকপা ওইগদবনি।
- অনিশুবা অঙাং পোকপদু অহানবা অঙাং পোকপগী চহি 3গী মতুংদা ওইগদবনি।
- অনিশুবা অঙাং পোকপা মতুং চহি অমগী মনুংদা মমা-মপা অনিগী মনুংদা অমদি মশানা য়ানা ফেমিলি প্লানিংগী পর্মেনেন্ট মেথদ লৌগদবনি।
করিগুম্বা মথক্কী কন্দিসন মরি (S.N. 1-4) অসি থুংলবদি এৱার্দকী পেমেন্ট অসি মখাগী অসুম্না ওইগনি:
- করিগুম্বা নুপা ওইরবদি লুপা 10,000/-
- করিগুম্বা নুপী ওইরগদি লুপা 12,000/-
করিগুম্বা মথক্কী কন্দিসন তরুক (S.N.1-6) অসি থুংলবদি এৱার্দকী পেমেন্ট অসি মখাগী অসুম্না ওইগনি:
- করিগুম্বা অঙাং অনিমক নুপা ওইরবদি লুপা 15,000/-
- করিগুম্বা অঙাং অনিদুনা নুপা অমগা নুপী অমগা ওইরবদি লুপা 17,000/-
- করিগুম্বা অনিমক নুপী ওইরবদি লুপা 19,000/-
এৱার্দকী শেনফম অসি নেসনেল সেভিং সর্টিফিকেটকী (NSC) মওংদা পীগনি।
মথৌ তাবা সর্টিফিকেটশীং
- মতৈ-মনাও অদুগী BPL সর্টিফিকেট
- মমা অদুগী পোকপগী তারিখকী সর্টিফিকেট (স্কুল/বোর্দ/পোকপা/শিবগী রেজিষ্ট্রার)
- মতৈ-মনাও অদুগী লুহোংবগী সর্টিফিকেট (লুহোংবগী রেজিষ্ট্রার/চুনবা গবর্ণমেন্টকী ওফিসর/দেলিগেটেদ ওথোরিটিশীং)
- অহানবা অঙাং অদুগী পোকপগী সর্টিফিকেট (রেজিষ্ট্রার / পোকপা/শিবগী রেজিষ্টর তৌরিবা চুনবা গবর্ণমেন্টকী ওফিসর)
- অনিশুবা অঙাংগী পোকপগী সর্টিফিকেট, করিগুম্বা লৈরবদি (রেজিষ্ট্রার / পোকপা/শিবগী রেজিষ্টর তৌরিবা চুনবা গবর্ণমেন্টকী ওফিসর)
- ষ্টরিলাইজেসন সর্টিফিকেট (NSV/LTT), করিগুম্বা লৈরবদি, (সরকারগী হোসপিটাল)
- কেরেক্টর সর্টিফিকেট (গ্রাম পঞ্চায়ট)
খংজিনগদবা:মরি লৈনবা দোক্যুমেন্টশীং অদু গেজেটেদ ওফিসর অমনা এটেষ্ট তৌগদবনি।
JSKগা পার্টনর ওইরিবা এদমিনিষ্ট্রেটর অমসুং ওর্গানাইজেসনশীংগী চেক লিষ্ট (জনসংখ্যা স্থিরট কোশ)
- সেলেক্সন প্রোসেস অদুগী তাংকক খুদিংদা কম্যুনিটি অদু য়াউহনগদবনি। অদুম ওইনমক পোকপগী অমসুং ষ্টেরিলাইজেসনগী তারিখ অদুদি গবর্ণমেন্টকী সোর্সশীংগী খুত্থাংদতা চেক/সর্টিফাই তৌগদবনি। কম্যুনিটি অদুনা সেলেক্সন অদুদা পেনবা ওইগদবনি অমসুং খল্লবা মতৈ-মনাও অদু রেস্পোন্সিবল পেরেন্টহুদকী মতিক চারবা রোল মোদেল ওইনা উবা ওইগদবনি।
- ইলিজিবল ওইরবা মতৈ-মনাও খন্দোকপা মতমদা, নুপীমচা অদুনা চহি 19দা লুহোংবগী মরম খংদোক্কদবনি। করিগুম্বা মরম অদুনা নুপীমচা অদুগী হকশেল, এজুকেসন নত্ত্রগা স্কিল লর্নিংদা সপোর্ট তৌরবদি সেলেক্সন অদু মতিক চাই। করিগুম্বা মদু অতোপ্পা মরমশীংনা ওইরবদি নুপীমচা অদু য়াউহল্লোইদবনি। PRERNA ‘রোল মোদেল’ না থাজবা হেনগৎহনবা ওইহনগদবনি চয়েৎনবা পুরক্কদবা নত্তে হায়বসি য়াম্না মরুওই।
- ইলিজিবল ওইবা লুহোংলবা নুপী অদু চহি 30গী মখাদা লৈবা ওইগদবনি। মপুরোইবা অদুগীদি চহিগী লিমিট লৈতে অদুবু নহা ওইবশীংনা হেন্না ফৈ।
- ইলিজিবল ওইবা মতৈ-মনাও খনবা মতমদা চেকশিনগদবনি। নুপীমচা অদুগী লুহোংবা অদু চহি 19দা ওইগদবনি (18 ওইরোইদবনি) অমসুং অহানবা অঙাং অদু মমা অদুনা চহি 21 শুরবা মতুংদা পোকপা ওইগদবনি। মসিগা মান্ননা অনিশুবা অঙাং অদুশু চহি 3 লৈরবা পোকপা ওইগদবনি অমসুং অনিশুবা অঙাং অদুগী মতুংদা তৌবা ষ্টেরিলাইজেসনগী দোক্যুমেন্টরি ওইবা প্রমাণ লৈগদবনি।
- লুহোংবা অমসুং পোকপগী রেজিষ্টর তৌবা হায়বসি তঙাইফদবনি। করিগুম্বা সপোর্টিং দোক্যুমেন্ট ফংদ্রবদি, এৱার্দ অসি ক্লেম তৌনবগীদমক্তা পোকপা অমসুং লুহোংবগী চানবা সর্তিফিকেট অসু ওথোরাইজ তৌরবা সোর্সশীংদগী পুরকপা তাই।
- ইলিজিবল ওইরবা মতৈ-মনাও অদু ক্রিমিনেল রেকোর্দ অমত্তা লৈতবা তাই।
- পেমেন্টশীং অদু নেসনেল সেভিং সর্টিফিকেটকী মওংদা লোকেল পোষ্ট ওফিস অদুনা ইসু তৌগনি অমসুং কলেক্টর মশামক্না মমাগী হকশেল অমসুং মচাগী হকশেলগী মেসেজ পীদুনা অমসুং পাউ-চেশীংদা হাপহন্দুনা পীগদবনি (JSKনা জিলা অদুনা হায়জরবদি মরি লৈনবা মেটরিএল পীগনি)। JSK-Prerna ষ্ট্রাটেজি 3
- ষ্ট্রাটেজি অসি NGOশীং নত্ত্রগা কম্যুনিটি লেভেল ওর্গানাইজেসনশীংনা নত্ত্রগা অঙ্গনৱাদি ৱার্করশীং, ANMশীং, ASHAশীংগী মতেংনা পায়খৎপা য়াই। মতৈ-মনাও অদু খল্লবা মতুংদা অমসুং দোক্যুমেন্তশীং অদু JSKনা চেক তৌরবা মতুংদা ফন্দশীং পীথগনি।
- এৱার্দি মতৈ-মনাউ অমমমদা লুপা 500গি চাংদা মতৈ-মনাও অদু খন্দোকপদা অমসুং দিষ্ট্রিক কলেক্টর/ CM&HOনা ওথেন্টিকেসন তৌবদা মতেং পাংলিবা ওর্গানাইজেসন অদুদা পীগনি। শেনফম অসি এৱার্দ পীবগী থৌরমদতা পীগনি।
- এৱার্দকী শেনফম অসি মরি লৈনবা ষ্টেট হেলথ সোসাইটিদা হাংলিবা দেদিকেটেদ বেঙ্ক একাউন্ট “JSK-PRERNA”দা চেক/ইলেক্ট্রোনিক্কী খুত্থাংদা পীগনি।
- পোষ্ট ওফিসতা পেমেন্ট তৌবগীদি নেসনেল সেভিং সর্টিফিকেটশীং (NSCs) লৈনবা একাউন্ট পেয়ি চেককী খুত্থাংদা ওইগনি।
- এৱার্দ সেরেমোনি অদু এৱার্দকী শেনফম ফংবা থা অদুগী মনুংদা শিনগদবনি।
- দিষ্ট্রিক কলেক্টরনা অপুনবা কেসশীংগী 10% ভেরিফাই তৌনবা টিম অমা শেমগনি অমসুং ভেরিফাই তৌরবা লিষ্ট অদু JSKদা থাগনি।
- বেনিফিসরিশিংগী লিষ্ট অদু CMO/CM&HO/সিভিল সর্জননা ভেরিফাই তৌরবা মতুংদা দিষ্ট্রিক কলেক্টর অদুনা কাউন্টর সাইন তৌগনি।
- দিষ্ট্রিক কলেক্টর ওফিসনা ভেরিফিকেসন সর্টিফিকেট অমা ইসু তৌবা য়াই।
পার্টনরশীং
জনসংখ্যা স্থিরত কোশ (নেসনেল পোপুলেস ষ্টেবিলাইজেসন ফন্দ)না মসিগী ষ্ট্রাটেজি অমা বিহার, উত্তর প্রদেশ, মধ্য প্রদেশ, রাজস্থান, ঝারখন্দ, ওদিশা অমসুং ছটিশগর হায়রিবা ষ্টেট তরেৎশিগী দিষ্ট্রিক খুদিংমক্তা ইমপ্লিমেন্ট তৌরি।
সোর্স: জনসংখ্যা স্থিরট কোশ


text:
মরূপশিং, ইং ২০১৮ হৌরক্লে । ঐহাক্না ময়াম পুম্নমকপু য়াইফ পাওজেল পিজরি । ভবন অসিদশু মসিনা অখন্নবা অহানবা থৌরম্নি । দিসেম্বর ৭ তা মসি শঙ্গাখিবনি, অদুবু অখন্নবা থৌরমদি ঙসিনা অহানবনি ...
ঐগী নুংশিজরবা ইরৈবাকচাশিং খুরুমজরি। হন্দক্কী ‘মন কী বাত’ অসি চহি অসিগী অরোইবা থৌরম্নি অমসুং তাঞ্জা চানরুদুনা ঙসি অসি চহি অসিগী অরোইবা নুমিৎসুনি। চহি চুপ্পা অসি ঐহাক্না মীয়ামগা লোইননা ৱাফম কয়া ...
ঙসি ২০১৭কী অরোইবা নুমিৎনি অমসুং ঐগী লাইবক ফবনি মদুদি ঙসিগী নুমিৎ অসিদা ঐনা শ্রী নারায়ণ গুরু অমসুং ফম্বাক অসিদা ঙানথোইবীরিবা লম্বোইবশিংগী আশীর্বাদ লৌজনবগী তাঞ্জা ফংজরে। শ্রী নারায়ণ গুরুগী আশীর্বাদতগী ২০১৮গী ...
প্রধানমন্ত্রী শ্রী নরেন্দ্র মোদীনা ঙসি নোইদা অমসুং দিল্লীগী মরক্তা অনৌবা মেত্রো লিঙ্ক অমা শঙ্গাখ্রে। মহাক্না দিল্লী মেত্রোগী মজেন্তা লাইনগী শরুক অমা শঙ্গাবগী থৌরমদা বোতানিকেল গার্দেন মেত্রো স্তেসন্দা প্লেক অমগী মাইখুম ...
প্রধানমন্ত্রী শ্রী নরেন্দ্র মোদীনা ঙসি লক্ষদ্বীপ, তমিল নাদু অমসুং কেরলগী সাইক্লোন ‘ওখী’না শোকহল্লবা মফমশিংদা য়েংশিনখ্রে অমসুং সাইক্লোন্না শোকহল্লবা মীওইশিং, ঙা ফাবশিং লোইননা লৌমীশিংগা ৱারি শান্নখ্রে। প্রধানমন্ত্রীনা চৈরক অসিদা কবারত্তী অমসুং ...
মরূপশা, চিবই বেক উলে ইন দম এম প্রধানমন্ত্রী ওইনা ঐহাক মিজোরমদা অহানবা ওইনা লাকচবগী খুদোংচাবা ফংজরে। মসি ঐখোয়না আইৎ সিস্তর হায়না খঙনবা অৱাং নোংপোক্কী রাজ্যশিংগী মনুংদা ঐনা প্রধানমন্ত্রী ওইনা ঙসি ...
ফিক্কীগী প্রসিদেন্ত শ্রী পঙ্কজ আর. পতেলজি, প্রসিদেন্ত খল্লবা শ্রী রামেশ সাহজি, সেক্রেতরি জেনরেল দা. সঞ্জয় বারুজি অমসুং মফম অসিদা তিনবিরিবা অতোপ্পা শক্নাইরবশিং, ময়াম পুম্নমক্না মফম অসিদা ফমদুনা মমাং চহিদা পাংথোকখিবা ...
য়োর এক্সেলেন্সী প্রসিদেন্ত দুতের্তে, এক্সেলেন্সিশিং, মিস্তর প্রসিদেন্ত, ঐহাক্না এসিন হৌদোকখিবগী চহি ৫০ ফারকপগী তঞ্জা অসিদা মনিলাদা অহানবা খোংচৎ ওইনা লাকপা অসিদা নুঙাইবা ফাওই । মসিগা লোয়ননা ঐখোয়না এসিন–ইন্দিয়া দাইলোগ পার্তনরশিপকীশু ...
খুরুমজরি, করিগুম্বা ময়ামগা উন্নবা ফংদনা ঐহাক্না চৎখিবা তারম্লগদি ঐহাক্কী খোংচৎ অসি মপুং ফারম্লোয় । তোঙান তোঙানবা মফমশিংদগী মতম কায়থোক্তুনা ময়াম্না লাকপিরি । মদুশু ৱার্কিং নুমীৎ ওইবা ফাওবা লাক্লিবনি । মসি ...
মিস্তর জোয় কন্সেপ্শিয়ন চিয়ারমেন, এসিন বিজিনেস এদভাইজরি কাউন্সিল; এক্সেলেন্সিশিং; ইচল ইচে অমসুং মরূপ মপাংশিং! ঐহাক্না অহৌবমক্তদা থেংখিবগীদমক ঙাকপিনবা হায়জরি । রাজনিতীগী মতৌগুম বিজিনেসতশু মতম অমসুং মতম শিজিন্নবা অনিমক য়াম্না মরু ...
চোতিলাদা প্রধানমন্ত্রীনা মীয়ামগী মীফমদা ৱা ঙাংখ্রে, রাজকোতকী গ্রিনফিল্দ এয়ারপোর্তকীদমক উরেপ উয়ুং তমখ্রে